የተቃዋሚዎች ጎራ የምርጫ ሽር ጉድ!! (በፍቃዱ ዘ ሀይሉ) | EthioReference >\nየተቃዋሚዎች ጎራ የምርጫ ሽር ጉድ!! (በፍቃዱ ዘ ሀይሉ)\nየተቃዋሚዎች ጎራ የምርጫ ሽር ጉድ!!\nየፖለቲካ ምኅዳሩ ሲሰፋ ማኅበራዊ መሠረት መያዝ፣ መዋቅር መዘርጋት እና ፖሊሲ መቅረፅን የመሳሰሉት ከባድ ነገር ግን ትክክለኛ የፖለቲካ ሥራዎች ከፊታቸው ተደቀኑ። ትግሉ ሽቅብ ከገዢው አካል ጋር ብቻ መሆኑ ቀርቶ፣ አግድም ከእኩዮቻቸው ጋር መሆኑ ግልጽ ሆነ።\nየኢትዮጵያ የፖለቲካ ምኅዳር በ2010 በሩ ገርበብ ብሎ ሲከፈት ብዙ የተቃዋሚ ፖለቲካ ድርጅቶች ግራ መጋባታቸው ተስተውሎ ነበር። ምክንያቱም ከዚያ ቀደም ገዢው ፓርቲን ማብጠልጠል እና ለድክመታቸው አፈናውን እንደምክንያት እየያወሱ ያለ ተጠያቂነት ከርመው ነበር የሚለው ብዙዎችን ያስማማል። የፖለቲካ ምኅዳሩ ሲሰፋ ግን ማኅበራዊ መሠረት መያዝ፣ መዋቅር መዘርጋት እና ፖሊሲ መቅረፅን የመሳሰሉት ከባድ ነገር ግን ትክክለኛ የፖለቲካ ሥራዎች ከፊታቸው ተደቀኑ። ትግሉ ሽቅብ ከገዢው አካል ጋር ብቻ መሆኑ ቀርቶ፣ አግድም ከእኩዮቻቸው ጋር መሆኑ ግልጽ ሆነ። በፊት በፊት የገዢው ፓርቲ ተደጋጋሚ ጥፋት የተቀባይነታቸው ምንጭ እንደነበረ ሁሉ፤ በለውጡ የተቀባይነታቸው ተሻሚ ሆኖ መጣ። ይህ ሒደት ከጀመረ አሁን ሁለት ዓመታት ሆኖታል፤ ምርጫው ደግሞ ከ6 ወራት ያነሰ ጊዜ ይቀረዋል።\nያለፉትን ሁለት ዓመታት እነማን ሠሩበት? እነማን አባከኑት? እነማንስ እውነተኛ ቀልድ እየቀለዱበት ነው? ከመድረክ እስከ ኢዜማ፣ ከኢዴፓ እስከ ቅንጅት፣ ከባልደራስ እስከ ፊንፊኔ ባላደራ በጨረፍታ እንመልከታቸው።\nከኢትዮጵያ ፖለቲካ ፓርቲዎች ባሕሪ አንዱ ምርጫ ሲመጣ ጥምረቶችን መፍጠር ነው። ይሁን እንጂ ከገዢው ግንባር ውጪ ከሁለት ምርጫ በላይ መዝለቅ የቻለው የኢትዮጵያ ዴሞክራሲያዊ ፌዴራላዊ አንድነት መድረክ የተባለው ጥምረት ነው። ሌሎቹ በድኅረ ምርጫ ወቅት መልሰው ይከስማሉ። ምርጫ 2012ን ልዩ ከሚያደርጉት ነገሮች ውስጥ ገዢው ግንባር ራሱ ከስሞ ውኅድ ፓርቲ ሆኖ መምጣቱ አንዱ ነው። ያለፉት ሁለት ተከታታይ ምርጫዎች ላይ ከተቃዋሚዎች ሁሉ የተሻለ ይባል የነበረው መድረክ አሁንም አለ። ከመድረክ አባላት አንዱ የሆነው የኦሮሞ ፌዴራሊስት ኮንግረስ፤ ከኦሮሞ ነጻነት ግንባር እና ከኦሮሞ ብሔራዊ ፓርቲ ጋር ቅንጅት ለዴሞክራሲያዊ ፌዴራሊዝም የሚባል ጥምረት መሥርቷል። ይሁንና የመድረክ ሕገ ደንብ አባላቱ ሌላ በጥምረቱ ሥር ያለ ጥምረት እንዳይመሠርቱ ያግዳል። ስለዚህ የኦሮሞ ፓርቲዎቹ ቅንጅት እንዲፀና አንድም ኦፌኮ ከመድረኩ መውጣት አለበት፣ አሊያም ኦፌኮ ሕገ ደንቡን ማሻሻል አለበት።\nይህንን ተግዳሮት በተመለከተ ከፓርቲዎቹ አመራር አባላት ለማጣራት ባደረግኩት ሙከራ የተረዳሁት ሁለት ነገሮችን ነው። የመጀመሪያው፣ መድረኩ የኦሮሞ ድርጅቶቹን ቅንጅት ማቀፍ የሚያስችለውን የሕገ ደንብ ማሻሻያ ለማድረግ እየሠራ መሆኑን ነው። ሆኖም ግን የቅንጅቱ አባላት ቅንጅታቸውን በማጠናከር ረገድ ሙሉ ቁርጠኝነት የላቸውም፤ ቅንጅቱ እስካሁን ሊቀመንበር ያልመረጠ ሲሆን፥ አባል ፓርቲዎቹ በአንድ የምርጫ ምልክት መወዳደር አለመወዳደራቸውን የሚያረጋግጥ ውሳኔ እስካሁን አላሳለፉም። የዚህ ጉዳይ መጨረሻ በአጭር ጊዜ መታወቅ ያለበት ሲሆን፣ ከተሳካላቸው መድረክ ለሦስተኛ ጊዜ ጉልህ ሥም ያለው ተቃዋሚ ፓርቲ ሆኖ ለምርጫ ይቀርባል። ይህ ጥምረት ከተሳካ እና ምርጫው ነፃ ከሆነ ከተቃዋሚ ድርጅቶች ሁሉ በርከት ያለ የምክር ቤት ወንበር ያገኛል ብለው ብዙዎች የሚገምቱት ስብስብ ይሄ ነው። ምክንያቱም ምርጫው በብሔርተኞች እና በዜግነት ድርጅቶች መካከል ነው። በአሁኑ ወቅት ብዙ ደጋፊ ያላቸው ደግሞ ብሔርተኛ ድርጅቶች ናቸው ተብሎ ይገመታል።\nየፖለቲካ ምኅዳሩ እንዲሰፋ ከተደረገ ወዲህ «አንገቱን ደፍቶ እየሠራ ነው» እየተባለ የሚወራለትም፥ «ለገዢው ፓርቲ ያሸረግዳል» እየተባለ የሚተቸውም የኢትዮጵያ ዜጎች ለማኅበራዊ ፍትሕ (ኢዜማ) ነው። ኢዜማ መዋቅሩን በመዘርጋት ደረጃ የሚወዳደረው ተቃዋሚ ፓርቲ የለም፤ ከ300 በላይ የሚሆኑ የምርጫ ወረዳዎች ውስጥ ምክር ቤት አቋቁሜያለሁ ብሏል። አልፎ ተርፎም 45 የፖሊሲ ሰነዶችን አዘጋጅቻለሁ እያለ ነው። ይሁን እንጂ በየክልሉ የበላይነት ባላቸው የብሔርተኛ ድርጅቶች «ዓይንህ ላፈር» እየተባለ ነው። ኢዜማ ይህንን ጉዳይ ለምርጫ ቦርድ ሳይቀር በአቤቱታ መልክ አስገብቷል።\nኢዜማ ምንም እንኳን ከፖለቲካ ፓርቲ የሚጠበቀውን ቢሠራም በኢትዮጵያ የጦዘ የብሔርተኝነት ፉክክር ምክንያት የሥራውን ያክል አያገኝም ብለው የሚጠረጥሩት ብዙ ናቸው። ነገር ግን የክርክር ጊዜው ሲጀመር የመከራከሪያ በቂ ዝግጅት በማድረጉ ምክንያት ጎላ ብሎ ሊታይ ይችላል።\nነገረ ኢዴፓ እና ቅንጅት\nየኢዴፓ ነገር ከሁሉም ግራ አጋቢው ትዕይንት ነው። የኢዴፓ የመጨረሻው ሊቀ መንበር ፓርቲዬ ከስሞ ኢዜማን ተቀላቅሏል ባይ ናቸው፤ አሁን የኢዜማ አመራርም ናቸው። ምርጫ ቦርድ በበኩሉ ከኢዴፓ ለመክሰም የሚያበቃውን ሁኔታ ያሟላ ሰነድ አልደረሰኝም ብሏል። በልደቱ አያሌው የሚመራው የኢዴፓ አመራር ደግሞ «ፓርቲው አሁንም በሕይወት አለ» እያለ ነው። ነገር ግን ለምርጫ አልተዘጋጀም። እንዲያውም ልደቱ አያሌው ምርጫው ተራዝሞ የሽግግር መንግሥት መመሥረት አለበት የሚል ባለ 26 ገጽ ምክረ ሐሳብ አቅርበዋል። ልደቱ አለበለዚያ በድኅረ ምርጫው ወቅት ኢትዮጵያ በብጥብጥ ትፈራርሳለች የሚል ስጋታቸውን አስነብበዋል። በምክረ ሐሳባቸው ለጠቆሙት የሽግግር መንግሥትም «የሕዳሴ መንግሥት» የሚል ሥም አውጥተውለታል።\nልደቱ አሁን ያቀረቡትን ጥያቄ የዛሬ ሁለት ዓመት ብዙ ሰዎች አንስተውት የነበረ ነገር ነው፤ ምክረ ሐሳባቸው በጣም ከረፈደ የደረሰ ነው። በበኩሌ የፓርቲ ውስጥ የቤት ሥራቸውን ባለመጨረሳቸው ምክንያት እንደቀረበ ማስተባበያ ነው የወሰድኩት። ይህ ሌሎቹ ብዙዎቹ የፖለቲካ ፓርቲዎች ያሉበትንም ሁኔታ ይገልጽልናል። በመጪው ምርጫ ውስጥ ምንም ዓይነት ጉልህ ድርሻ እንደማይኖራቸው ባለማወቃቸው ያለ የሌለ አማራጮቻቸውን እየሞከሩ ነው። ከነዚህ ውስጥ ምናልባት በአየለ ጫሚሶ የሚመራውም ቅንጅት ይገኝበታል። ቅንጅቱ የመሥራች ፊርማዎች ብሎ ያቀረባቸው ፊርማዎች ሐሰተኛ ናቸው በሚል ተጠርጥሮ ጉዳዩ ለፌዴራል ፖሊስ ምርመራ ተልኳል።\nነገረ አዲስ አበባ እና ፊንፊኔ\nሌላው እና በፈገግታ ሳንመለከተው ማለፍ የሌለብን የእስክንድር ነጋ «ባልደራስ ለእውነተኛ ዴሞክራሲ» እና ማሜ ማሜ በሚል ሥም በሚታወቁ ግለሰብ የሚመራው «የፊንፊኔ ባላደራ» ጉዳይ ነው። ሁለቱም ለምርጫ ቦርድ የፓርቲነት ጥያቄ አመልክተዋል። እስክንድር ነጋ «ኦሮሚያ በአዲስ አበባ ላይ ያላትን ልዩ ጥቅም» በመቃወም የጀመሩትን ሕዝባዊ ንቅናቄ ወደ ፖለቲካ ድርጅትነት ሲቀይሩ፥ ማሜ ማሜ የተባሉት ግለሰብም በማኅበራዊ ሚዲያ ላይ የጀመሩት የስላቅ ምላሽ ንቅናቄ ወደ ፊት ገፍተውበት እና የአባላት ፊርማ አሰባስበው ምርጫ ቦርድን የፓርቲነት ዕውቅና ስጠኝ ብለው ጠይቀዋል። ባልደራሱ በብዙ ወጣቶች ድጋፍ እንዳለው መረዳት ይቻላል። የፊንፊኔ ባላደራው የድጋፍ መሠረት ግን ምን እንደሆነ ገና በቅጡ አይታወቅም። ምናልባትም እስከ ምርጫው ዋዜማ ድረስ የባልደራሱን ቅጂ በተቃራኒው እያራመደ የምርጫ ሰሞን መዝናኛ ሆኖ ይቀጥል ይሆናል።\nባልደራሱ በቅርቡ ከመላው ኢትዮጵያ አንድነት ድርጅት ጋር ጥምረት መሥርቻለሁ ብሏል፤ ከሌሎችም ጋር ጥምረት ሊመሠርት እንደሚችል ፍንጭ ሰጥቷል። ምናልባት በዚሁ አካሔድ እንደሚወራው በአማራ ክልል ሰፊ መሠረት ካለው የአማራ ብሔራዊ ንቅናቄ ጋር ጥምረት መመሥረት የሚችል ከሆነ፥ ሌላ ጉልህ አማራጭ ተቀናቃኝ ሆኖ ሊወጣ ይችላል።\nከላይ የጠቀሰናቸው የተቃዋሚ ቡድኖች ከብዙ ዐሥርቶቹ የተቃዋሚ ድርጅቶች በጣት የሚቆጠሩትን ብቻ ቢሆንም፥ የፖለቲካ ፉክክሩ ከነዚህ እጅ እምብዛም አይወጣም። ምርጫው በቀረበ ቁጥርም እውነተኛ ተፎካካሪዎቹ ግልጽ እየወጡ ነው።


ስለ እኛ - ሄቤ ዚፈንግ አዲስ ኢነርጂ ቴክኖሎጂ Co., Ltd.\nየቤት ውስጥ የቤት ዕቃዎች\nየአረብ ብረት ክርኖች\nየካርቦን አረብ ብረቶች\nየብረት ቫልቮች ይውሰዱ\nተጣጣፊ የብረት ቧንቧ መገጣጠሚያዎች\nየአረብ ብረት ጫፎች እና ሶኬቶች\nሄቤይ ZIFENG አዲስ\nየኢነርጂ ቴክኖሎጂ CO., LTD.\nሄቤይ ዚፈንግ አዲስ የኃይል ቴክኖሎጅ CO. ፣ LTD። ሁሉን አቀፍ የኢንዱስትሪ ኩባንያ ነው ፣ እኛ ብዙ ምርቶች አሉን እና ከፍተኛ ጥራት ያላቸውን ምርቶች በማምረት ፣ በማስመጣት እና ወደ ውጭ በመላክ ሥራ ላይ የተሰማራን ነን።\nዚፍንግ እጅግ በጣም ጥሩው የንግድ ሥራ ህልውና እና የደንበኞች እርካታ ጠንካራ መሠረት መሆኑን በማመን በከፍተኛ ኢንቨስትመንት እና በ R&D እንቅስቃሴዎች ምርቶቻችንን የዓለም መሪ ኩባንያ ለመሆን ሁል ጊዜ የተቻለውን እያደረገ ነው።\nዚፍንግ በዚህ የንግድ መስመር ውስጥ ለብዙ ዓመታት የቆየ ሲሆን በከፍተኛ ዓለም አቀፍ ክብር ይደሰታል። የተከማቹ ቴክኖሎጂዎች እና ልምዶች ፣ ምርቶቻችን በጣም ጥሩ ጥራት ያላቸው እና ኩባንያችን ሁል ጊዜ በደንበኞቻችን እንደ በጣም አስተማማኝ ተደርጎ ይቆጠራል።\nዚፍንግ በዓለም ዙሪያ በርካታ የንግድ ሥራዎችን በማገልገል ኩራት ይሰማዋል። ስራዎችዎን በፍጥነት እና በብቃት ለማከናወን እንዲችሉ እዚያ ምርጡን እንዲያገኙ እናረጋግጣለን። እኛ በምናቀርበው በጣም ተወዳዳሪ ዋጋ ላይ አስተማማኝ ምርት በማቅረብ ስኬትን እንድታገኙ ግባችን ነው። የእርስዎ ጽንሰ -ሀሳቦች እና ሀሳቦች ሙሉ በሙሉ ይፈጸማሉ ።እውነተኛ ፍላጎቶችዎን እንረዳለን። በእኛ ፈጣን እና ሁሉን አቀፍ አገልግሎት ፣ ስለ መዘግየቶች ወይም አቅርቦቶች እጥረት በጭራሽ አይጨነቁም።\nሰራተኞቻችን ከተለያዩ አስተዳደግ የመጡ ናቸው ፣ የብዙ ዓመታት ልምድ አላቸው። በማንኛውም ምርቶቻችን ላይ ፍላጎት ካለዎት ወይም በብጁ ትዕዛዝ ላይ ለመወያየት ከፈለጉ እባክዎን እኛን ለማነጋገር ነፃነት ይሰማዎ። በቅርብ ጊዜ በዓለም ዙሪያ ካሉ አዳዲስ ደንበኞች ጋር ስኬታማ የንግድ ግንኙነቶችን ለመመስረት በጉጉት እንጠብቃለን።\nኩባንያችን የሻጋታ አውደ ጥናት ፣ አውደ ጥናት አውደ ጥናት ፣ የሃርድዌር አውደ ጥናት እና የስብሰባ አውደ ጥናት አለው። ኩባንያችን የሸማቾችን ፍላጎት ለማሟላት ይጥራል። “በጥራት ፣ ብልጽግና እና ቅንነት ላይ የተመሠረተ” የእኛ መርህ ነው። ከላቁ ጋር\nለኤክስፖርት ፣ በሃርድዌር እና በግንባታ ምርቶች ላይ ዋና ምርቶች ፣ በተለይም የቧንቧ መስመር ምርቶች ፣ ተጣጣፊ የብረት ቧንቧ መለዋወጫዎችን ጨምሮ። ብረት ግን-የመገጣጠም መገጣጠሚያዎች። የብረት የጡት ጫፎች እና ሶኬቶች። የተጭበረበሩ ፍላጀኖች። አይዝጌ ብረት ኳስ ቫልቮችን ጨምሮ የተለያዩ የቫልቮች ዓይነቶች። የበር ቫልቮች. ቢራቢሮ ቫልቮች. ቫልቮችን ይፈትሹ. ግሎብ ቫልቮች. የእሳት ማጥፊያ ቫልቮች እና የብረት እና የብረት መወርወሪያዎች ፣ የተለያዩ ዓይነት መቆንጠጫዎች ፣ ወዘተ እኛ እንዲሁ የብረት እና የብረት ጣውላዎችን ማምረት እና በደንበኞች በተሰጡት ስዕሎች መሠረት ማሽላውን መሥራት እንችላለን።\nስለማስመጣት ፣ እኛ ከጀርመን ፣ ከሆላንድ ፣ ከጀርመን ፣ ወዘተ ያሉ የቆዳ ውጤቶች ያሉ የብዙ ዓመታት ተሞክሮ አለን። እና እንደ የምግብ ዘይት ፣ ቀይ ወይን እና ተከታታይ ምርቶች ያሉ ሌሎች ምርቶች። ለቀይ ወይን ማስመጣት ፈቃድ ያገኘነው እኛ ብቻ ሁለት ኩባንያ መሆናችን ልብ ሊባል ይገባል።\nለማምረት ወይም ለ I/E ንግድ እንኳን ፣ “ለእያንዳንዱ ደንበኛ በጥራት እና አጥጋቢ አገልግሎት በማቅረብ ላይ ያተኩሩ” የእኛ የሥራ ተልእኮ ነው። በቅርብ ጊዜ ውስጥ ጥቅማ ጥቅም ለማግኘት እርስዎን የንግድ ግንኙነት ለመመስረት ተስፋ ያድርጉ።\nFOB ፣ CFR ፣ CIF ፣ FCA ፣ CPT ፣ CIP።\nኤል/ሲ ፣ ቲ/ቲ ፣ ዲ/ፒ ፣ Paypal ፣ የገንዘብ ግራም ፣ ዌስተርን ዩኒየን ፣ ሌሎች\nየከፍተኛው ወቅት መሪ ጊዜ\nየወቅቱ መሪ ጊዜ\nዓመታዊ የሽያጭ መጠን (ሚሊዮን የአሜሪካ ዶላር)\n5 ሚሊዮን ዶላር - 10 ሚሊዮን ዶላር።\nዓመታዊ የግዢ መጠን (ሚሊዮን የአሜሪካ ዶላር)\n1 ሚሊዮን ዶላር - 2.5 ሚሊዮን ዶላር።\nወደ ውጭ መላክ መረጃ\nአፍሪካ ፣ አሜሪካ ፣ እስያ ፣ ካሪቢያን ፣ ምስራቅ አውሮፓ ፣ አውሮፓ ፣ መካከለኛው ምስራቅ ፣ ሰሜን አውሮፓ ፣ ኦሺኒያ ፣ ሌሎች ገበያዎች ፣ ምዕራብ አውሮፓ ፣ ዓለም አቀፍ።\nበጣም ቅርብ ወደብ\nየማስመጣት እና ወደ ውጭ ላክ ሁነታ\nየራሱ የመላክ ፈቃድ ይኑርዎት\nወደ ውጭ የመላክ ፈቃድ ቁጥር\nየላኪ ኩባንያ ስም\nሄቤይ ዚፈንግ አዲስ የኃይል ቴክኖሎጅ CO. ፣ LTD።\nየምርት መስመሮች ቁጥር\nየ QC ሠራተኞች ቁጥር\nየፋብሪካ መጠን (ስኩዌር ሜትር)\nየኦሪጂናል ዕቃ አምራች አገልግሎቶች ቀርበዋል\nአድራሻRm501 ፣ henንግሉን ህንፃ ፣ ሄፒንግ ምዕራብ መንገድ ፣ ሺጂያዙዋን ፣ ሄቤይ ፣ ቻይና


አብን በአዲስ አበባ ሊያካሂድ የነበረውን ሕዝባዊ ስብሰባ አስመልክቶ የተሰጠ ማብራሪያ! | Amhara Fano Movement Support Site - የአማራ ፋኖ ደጋፊዎች ድህረ ገጽ\nHome / Amharic / አብን በአዲስ አበባ ሊያካሂድ የነበረውን ሕዝባዊ ስብሰባ አስመልክቶ የተሰጠ ማብራሪያ!\nAdmin February 25, 2019\tAmharic Comments Off on አብን በአዲስ አበባ ሊያካሂድ የነበረውን ሕዝባዊ ስብሰባ አስመልክቶ የተሰጠ ማብራሪያ! 954 Views\nአብን በአዲስ አበባ ሊያካሂድ የነበረውን ሕዝባዊ ስብሰባ አስመልክቶ የተሰጠ ማብራሪያ\nየአማራ ብሔራዊ ንቅናቄ(አብን) የፖለቲካ ፕሮግራሙን፣ አማራጭ ፖሊሲዎቹን እንዲሁም በወቅታዊና ስትራቴጂካዊ አካባቢያዊ፣ አገራዊና ቀጠናዊ ጉዳዮች ላይ በተለያዩ የአገራችን አካባቢዎች ከ125 በላይ ስኬታማ ሕዝባዊ መድረኮችን ማዘጋጀቱ ይታወሳል። በመዲናችን አዲስ አበባም በሚሊንየም አዳራሽ ከሕዝባችን ጋር ውይይት ለማድረግ በተደጋጋሚ ጊዜ ጥያቄ አቅርበን ከ6 ወራት በኋላ የአዲስ ፓርክና ዲቨሎፕመንት የሚሊንየም አዳራሽን የካቲት 24/2011 ዓ/ም መጠቀም የምንችል መሆኑን ጠቅሶ አስፈላጊውን ቅድመሁኔታ አሟልተን ክፍያ እንድንፈፅም ደብዳቤ ጽፎልን ነበር።\nበአዲስ ፓርክና ዴቨሎፕመንት ደብዳቤ መሰረት ውል ለመያዝ ከአዲስ አበባ ከተማ አስተዳደር የሰላማዊ ሰልፍና ሕዝባዊ ስብሰባ ክፍል ፈቃድ ጠይቀን ከሳምንት በላይ ካጉላሉን በኋላ በቀጠሯችን መሰረት በቀኑ ስንገኝ አዳራሹ ለኦኤምኤን ገቢ ማሰባሰቢያ ከእኛ ተነጥቆ መሰጠቱ ተገልፆልናል። ይህም በፓርኩ ማኔጅመንትና በከተማ አስተዳደሩ ኃላፊዎች የጓዳ ስምምነት የተደረገ መሆኑን ተገንዝበናል።\nሕዝባዊ ስብሰባ ለማካሄድ ከኅትመትና ቅስቀሳ ጋር በተያያዘ በሚሊዮን የሚቆጠር ኃብት ወጪ ያደረግን በመሆኑ ስብሰባ እንዳናካሂድ ስልታዊ በሆነ መንገድ መከልከላችን የሚደርስብን የኢኮኖሚ ኪሳራ እንደተጠበቀ ሆኖ፤ አብን ይህን አይን ያወጣ አፓርታይዳዊ አካሄድና ለባለጊዜ አፋሽ አጎንባሽነት በንቅናቄው ላይ እንደተሰነዘረ ንቀት ብቻ ሳይሆን አማራነት ላይ እንደተቃጣ ጥቃት ይቆጥረዋል።\nስለሆነም አብን በአዲስ አበባ እና አካባቢዋ የምትኖሩ አማራዎች እንዲሁም ለፍትኅና እኩልነት ውግንና ያላችሁ ኢትዮጵያውያን የተፈፀመብንን አፓርታይዳዊ አሰራር በማውገዝ አብራችሁን እንድትቆሙ እንጠይቃለን። የሚመለከታቸው የመንግስት አካላትም ይኽን መሰል አፓርታይዳዊ አሰራር አጣርተው አስፈላጊውን የሕግና አስተዳደራዊ እርምጃ እንዲወሰዱ በአጽንዖት እንጠይቃለን። አብን የአዳራሽ ውስጥ ስብሰባ በመከልከሉ ምክንያት ፕሮግራሙን ወደ አደባባይ የተቃውሞ ሰልፍ ለማድረግ የተገደደ በመሆኑ በአጭር ጊዜ ውስጥ ቀኑን የምናሳውቅ መሆኑን እንገልፃለን።\nኢትዮጵያ የታላቁ የሕዳሴ ግድብን አስመልክቶ በአሜሪካ ሊካሔድ በታሰበው ስብሰባ ላይ…\nከአማራ ሕዝባዊ ኃይል (ፋኖ) የተሰጠ መግለጫ!\nከአማራ ሕዝባዊ ሃይል (FANO) የተሰጠ መግለጫ!!\nዶክተር ደሳለኝ ጫኔ ሲጠቀሙበት የነበረውን የፌስቡክ አካውንታቸውን ....\nPrevious 123ኛ የአደዋ ድል በአል በአጼ ምኒልክ የትውልድ ቦታ በአንጎለላ ኪዳነ ምህረት ተከበረ።\nNext አብን ከፍተኛ መድሎ በአዲስ አበባ ተፈፀመበት ታላቅ ሰላማዊ ሰልፍ ሊጠራ ነው!\nእኔ ለእነሱ አፈርኩ!\nOpen Message to PM Abiy Ahmed


Re: ያቺን ቀን በጸፍጸፍ\nby እንሰት » Sat Feb 02, 2008 4:37 am\nእንሰት wrote: ያቺን ቀን በጸፍጸፍ\n«ደንቆሮ አይደለሁም እሰማለሁ» አትበል\nእንሰሳም ይሰማል አሳብ ባይቀበል\nሲረዳ ነው እንጂ ልብህ ልብ ሲለው\nየአንተ መስማት ፍሬ የሚያንጠለጥለው\nመንፈሳዊ ዓይንህን በዓለም ኑሮ ጋርደህ\nየዓይናማ ዕውር ሆነህ እንዴት ትኖራለህ።\nስለ ፈራህ አትድን ጌታን ስላወቅሀው\nሰይጣንም ይፈራል እስኪያንቀጠቅጠው\nከድጥ ወደ ማጥ ነው ከእሳት ወደ ረመጥ\nእምነትና ሥራህ እኩል ያልመጡ ዕለት።\nby እንሰት » Sat Feb 02, 2008 4:43 am\nበ 1857 በአለቃ ዘነብ ተጻፈ።\nበ 1924 በጎህ ጽባሕ ማተሚያ ታተመ ዓ .ም አዲስ አበባ\nመጽሐፈ ጨዋታ ወንጌላዊ\nእግዚአብሔር በደብረ ሲና በጁ አሥር ነገር ዘራ የሚያጭደውም በታጣ ጊዜ አንድ ልጁን ቢልከው እንግዳ ነውና በዳዊት ቤት አደረ ይህንም አዝመራ 33 ዓመት ሙሉ ብቻውን አጭዶ በጨረሰ ጊዜ አባቴ አባቴ አመስግነኝ አለ ምነው ከረኛ ቤት ተወለደ ብለን አምተነው ነበር አሁንስ እርሱ ራሱ እረኝነቱን ገለጠው ለካ የበጎች እረኛ እኔ ነኝ እያለ ከሰማይ ተሰዶ የመጣ በጎችን ሊጠብቅ ነውን።\nከሰማይ ድረስ መጥቶ በግ መጠበቅ ካልቀረለት ይህችን ታናሽ መንጋ መጠበቁ ለምንድር ነው ከምድር ዳር እስከ ምድር ዳር ድረስ ያለውን መንጋ አንድ አድርጎ ጠብቆ ደመወዙን በምስጋና አውጥተን አንሰጠውምን።\nየተሰበረውን ጠግኖ የደከመውን አሳርፎ ተኩላ እንዳይነጥቃቸው ጠብቆ ከበጎቹስ መልካካሙን እየመረጠ አይወስድምን።ቀበሮውንስ ያውቀው የለምን አንድ በግ ባገኘ ጊዜ ይዞ ወደ ጉድጓድ እንደሚገባ።\nያችም በግ ከረኛዋ ፈቃድ ወጥታ ከተገኘች መዳን የላትም፤ ምነው እርሱ ባዘዛት ብትገባ ደጁ እርሱ አይደለምን፤ አዳምንና ሔዋንን የኃጢአት ብርድ ቢያንቀጠቅጣቸው ክርስቶስ ሥጋን ለበሰ።\nበበረትም ወድቆ ወገኖቹ የላም እረኞች አዩት፤ለላም እረኞችም የምስራች ነገራቸው ለካ እረኛ እረኛ ነው።\nበ5ሺ አምስት መቶ ዘመን እግዚአብሔር እጅግ ተዋረደ፤አንድ ልጁን ለሰው ባሪያ ሆነህ ሥጋ ተሸከም ብሎ ሰደደው።ወዮ ወዮ ወዮ ዋ ዋ ዋ መላእክትስ ጌታ የሰው ሥጋ ሲሸከም እያዩ ቆመው ዝም ብለው ማየታቸው ለምንድር ነው፤ የስጋ መብል ስላለባት ሁሉም የምድሪቱን ኑሮ ወደዱ በሰማይስ ሥጋም ጠጅም የለም አሉ፤ እንደዚህ ያለ ባዶ አገር መላእክትን እከክ አይቆራርጣቸውምን፤\nየእግዚአብሔርስ ልጅ ከአባቱ ጉያ ተለይቶ የመጣ ለሥጋ ጋዋጉቶ አይደለምን።ከሰማይ ድረስ ተሰዶ መምጣቱ ሀብት ሆኖት መቸም አንድ ጊዜ ብላ ብሎታል፤ ዕለቱን እንደመጣ ከዳዊት ቤት በሥጋ አደረ፤\nምነው አብና መንፈስ ቅዱስ ቀሩ፤ ለሥጋ ስሱ ስለሆነ ተቅለብልቦ መጣ እንጂ ሁለቱስ እሳት ናቸው፤ ጥበባቸውም አይታወቅ፤ ይልቁንስ ልጅየው ዘመዳችን ነው፤ ሁሉንም አጫውቶናል፤ የርሱስ ዝምድና ምንድር ነው የዚያው ልጅ ከዚያው ነው ዞረው ዞረው አንድ ናቸው፤ ብሎም የዘመድ ዘመድ ወንዝ ያሻግራል እንዲሉ ሁሉንም እናምናቸዋለንና አይተውንም።\nby እንሰት » Wed Feb 06, 2008 4:52 pm\nአበሾች ተጣልተው አበሾች ሊያስማሙ\nበይቅር ለግዚያብሄር ጉንጭ ሊያሳስሙ\nዋሽቶ ማስታረቅን መልካም ነው ይላሉ።\nመዋሸት ሃጢያት ሲል የመጽሃፍ ቃሉ\nፈጣሪና አበሾች እዚህ ጋ ተጣሉ\nዲሲ ጥር 2000 ዶ/ር ብርሀኑ ነጋ እንደጻፈው\nby ocean12 » Sun Feb 10, 2008 2:22 am\nእውነት ብሏል ብርሀኑ...\nአስቤውም አላውቅ ነበር...\nአይ የኔ ነገር...\nby መልከጻዲቅ » Sun Feb 10, 2008 4:31 am\n:arrow: :arrow: የሞት.....ጂኒ.....የሞት....መለክተኛ.....\nእግር- ከ-ወርች...የምታስር....የምትጠፍር....በእግረ-ሙቅ... :!:\n************ኤይድስ....ይውደም.... :!: :!: ***********\nby ocean12 » Tue Feb 12, 2008 9:15 pm\nጋሸ መልከጻዲቅ ይቺን ግጥምህን ወድጃታለሁ...\nሳይታክተኝ አንብቤ በመጨረሻው ዋ...ው! ብያለሁ\nእንሰት ወደ መጀመሪያዎቹ ገጾች ተመልሼ ሄጄ\nአንዷን ደስ ያለችኝን ግጥም ተውሼ እዛች የምናውቃት\nቦታ ወስጄ ለጥፊያታለሁ...\nፈቅድህ እንደሚሆን ተስፋ በማድረግ.. :D :D\nምላሹ የሚገርም ነበር\nby መልከጻዲቅ » Tue Feb 12, 2008 10:11 pm\nOcean 12....እንዲህ ሲል......አስተያየቱን..... ቸረኝ..... 8)\nጋሸ መልከጻዲቅ ይቺን ግጥምህን ወድጃታለሁ ...\nሳይታክተኝ አንብቤ በመጨረሻው ዋ ...ው ! ብያለሁ\nእረ በርታልኝ ...\nThank U , እግዚአብሄር ይስጥልኝ.....ኦሽናችን..... 8) አንዳንዴ.... ብሶትህን.....ሀዘንህን.....የውስጥ ስሜትህን.....መከፋትህን.....የሚሰማህ ሲጠፋ....ራስህ...ለራስህ....ትጮሀለህ... :wink: እኔም...ሳላውቀው ጮክ...አልኩ...መስለኝ...... :!:\nby እንሰት » Wed Feb 13, 2008 2:01 pm\nብርሃኑ እንዲህ ከተበ።\nዲሲ ጥር 2000 ዶ /ር ብርሀኑ ነጋ እንደጻፈው\nocean12 ም ተድምሞ አሰላሰለ።\nእውነት ብሏል ብርሀኑ ... አስቤውም አላውቅ ነበር ... አይ የኔ ነገር ...\nእውነት አይደል? የሚገርም እይታ ነው ።\nocean12 በትህትና ....\nእንሰት ወደ መጀመሪያዎቹ ገጾች ተመልሼ ሄጄ አንዷን ደስ ያለችኝን ግጥም ተውሼ እዛች የምናውቃት\nቦታ ወስጄ ለጥፊያታለሁ ... ፈቅድህ እንደሚሆን ተስፋ በማድረግ .. ምላሹ የሚገርም ነበር\nየኔ ጌታ ፈቃድም አያስፈልግህም:: ቤቱ ያንተም አይደል...የድረ ገጹ አምድ አላማ እሱው ነው። ደስ ስላለህ እና ስለተዋስክ ደስ ብሎኛል።\nማርያም ሰማይን መሰለች ከቶ እሳቱ አጥቁራት ይሆን።አይሁድ ቀን ሆኖ ሳለ በምድር ሲሄዱ የተናቀው ደንጊያ እንቅፋት ሆነባቸው ምነው አስተውለው ቢሄዱ፤ ኒቆዲሞስ ግን በሌሊት ሲሄድ በውሃ ውስጥ መንገድ አገኘ፤ ወሃም ከ5ሺ ከ500 ዘመን መክና የነበረች አሁን ከእግዚአብሔር ልጆች ወለደች።\nከቶ ልጅነት አይቀርም ኢየሱስ ከዮሐንስ ጋራ እጫወት ብሎ ከዮርዳኖስ ባሕር ላይ ወደቀ በርሱም ድንጋጤ ሰማይ ተከፈተ።አባቱም ከላይ ሆኖ ልጄ ወዳጄ ሲል ዋለ፤ ዮሐንስ እነሆ የእግዚአብሔር በግ እያለ ለምን ያሳየዋል ያለጊዜው ይታረድ ብሎ ነውን፤ ቢታረድስ የታደሉና የተመረጡ ጀግኖች ይበሉታል እንጂ ፈሪ አይበላውም።እርሱም ምስጢር አይችል ብናበላውና ብናጠጣው ካባቱ ዘንድ ያየውን ሁሉ ነገረን፡፤\nለቀበሮች ጉድጋዋድ አላቸው ለሰማይ ወፎችም ማረፊያ ዛፍ አላቸው ለሰው ልጅ ግን እራሱን የሚያስጠጋበት የለውም ይላል፤ ለካ ሰማይና ምድር ቢጠበው ነው ከሰው ውስጥ ምውጥቶ ያደር እንደባሪያም የመሰለ።\nኢየሱስ ሠርግ ቢጠሩት በቃና ዘገሊላ ወሀውን ጠጅ አድርጎ አጠጣ በሰው ሠርግ እንደዚህ የሆነ በራሱ ሠርግ እንዴት ይሆን የእግዚአብሔርን ልጅ ሠርግ አይቼ ከድግሱም በልቼ ጠጥቼ ከዚያ ወዲያ ምነው በሞትሁ።\nእየሱስ ክርስቶስ ኑ ያባቴ ቡሩካን ዓለም ሳይፈጠር የተዘጋጀላችሁን ውረሱ ይላ ዓለም ሳይፈጠር ምን ኖሮታል ጥበቡ አይታወቅ።\nእናንት የዓለም ብርሃን ናችሁ አለ መብራት አብርቶ በእንቅብ ውስጥ የሚኖር የለም ይላል፤ ዓለምን ያህል እንቅብ ደፍቶብን የለምን እኛ በወዴት እናብራ ጳውሎስስ እንክዋ እስከ እድሜው ልክ አበራ።\nአንተ ነጋዴ እያላችሁ ለምን ትሳደባላችሁ ገበያ ተደመቀ ምን ደኅና አለ ከእግዚአብሔር የበለጠስ ምን ንጉሥ አለ ገበያ ቢያመቸው 1ልጁን ለዓለም አለወጠውምን ዮሴፍንስ ወንድሞቹ ለ50 ብር አልሸጡትምን ከተሸጠ በኃላ ግን ለምድር ግብጽና ለከነዓን አገር የራብ መድኃኒት ሆነ።\nአንበሳ ከርስቶስ በዚህ ዓለም ዱር ገባ ምን አንስሳ ይስብር ይሆን ከዲያቢሎስ በቀር፤ እነዚያ አራቱ መላእክት እንስሶች ናቸው ከጀርባቸው ላይ አንድ ፍም መጥቶ ተሰው ላይ ሲወድቅ አለመናገራቸው ከነዚህስ ገብሬኤል ይሻላል ተሽቀዳድሞ መጥቶ ለቆንጆይቱ የነገረልነ።\nየሰማይ እሳት ከሰው ላይ ወድቆ አለማቃጠሉ ምንድር ነው፤ ቅዱስ ቅዱስ ቅዱስ እግዚአብሔር የሠራዊት ጌታ የእግዚአብሔር ልጅስ ገንዘባችሁን እየሰበሰባችሁ ወደ ሰማይ ላኩ፤ ከዚያ ይቆያችኋልና ይለናል፤ ለካ የርሱ ገንዘብ አልበቃው ቢል ወደኛ ልጁን የላከ ቀስ ብሎ ገንዘባችንን በብልሀት እንዲያከማች ኖሯል፤ እንግዴህ አውቀንበት ገንዘባችንንም አናባክን፤ከሰማይስ እኛ ምን አለን፤ገንዘባችንን ወደዚያ አሸክመን ከምንልክ አንካሶችን እውሮችን ችጋረኞችን ወንድሞቻችንን ይዘን እንክት እያደረግነ እንበላዋለን፤እንጠጣዋለን፤እንለብሰዋለን፤በገዛ ገንዘባችን ምን ይመጣብናል፤ አላመጣችሁም ብሎ የሚያደርገውን እስቲ እናያለን።\nአባቶቻችንን ከዚህ ቀደም አታሎ ያወጣው ገንዘብ ይበቃዋል ባለጠጋ ወደ መንግሥተ ሰማያት ከሚገባ ገመል በመርፌ ቀዳዳ መሄድ ይሻላል ይላል፤ ከርሱ የበለጠ ባለጠጋ አለን፤እርሱ በመንግስተ ሰማያት ይኖር የለምን፤ይህንን እያመካኘ የሰው ገነዘብ አሻግሮ ማየቱ ምንድነው ከዚህ ቀደም አሥሩን ተናግሮ ተናግሮ ከወንጌል አደረሰን፤አታስቡ እያለ ገንዘባችንን ሊያስበላብን ወዲያው ተርቤ አላበላችሁኝም፤ ተጠምቼ አላጠጣችሁኝም፤ታርዤ፤አላለበሳችሁኝም።ታምሜ አላያችሁኝም፡፤እንግዳ ሆኜ አልተቀበላችሁኝም።ታሥሬ፤አልጠየቃችሁኝም ይላል፤ ይህን ያህል ስድስት ቃል ምን ያናግረዋል፤ ወዲህ ለነገ አታስቡ ይላል፤ወዲህ አላበላችሁኝም ይላል፡፤ከኛ ወገን የተራበ፤የተጠማ የታረዘ የለም መስሎት ይሆን ተሰማይ ተሰዶ መጥቶ ተርቤአለሁ ተጠምቻለሁ ታርዣለሁ ምንድር ነው፤ሰማይን ያህል ሰፊ አገር ይዞ አባቱ ከዚያ አያበላውም፤አያጠጣውም፤አያለብሰውም፤ልጁስ ሲቀላውጥ ነውር አይፈራምን፤ እኛስ ለሰማይ ንጉሥ ልጅ አናበላም፤አናጠጣም፤አናለብስም፤ከዚሁ ካሉት ከድሆች ወንድሞቻችን ጋራ ገንዘባችንን ተካፍለን እንበላለን፤እንጠጣለን፤እንለብሳለን።\nእንደዚህ ያለ ዘወትር ንዝንዝ ምንድር ነው፡ በወንጌል ገንዘባችንን ሊወርስ የጦም አዳር እያለ ሊከፈለን አስቧል መሰል።\nድረ ገጽ - ጋዜጣ ? ሐዋርያ\nby እንሰት » Sat Feb 16, 2008 11:21 am\nቶሮንቶ - ካናዳ የሚዘጋጅ ጋዜጣ ድረገፅ? አድራሻ አገኘሁና ልጠቁማችሁ በቀዳም ሰንበት ብቅ አልኩ::\nby ባቲ » Sat Feb 16, 2008 8:16 pm\nእንሰት ሰላምታዬ ካለሁበት ከች ይበልልህ\nውለታ እየበዛህብን ነው::\nሐዋርያ ጋዜጣን እየገዛሁ እዚህ አነበው ነበር ከጥቂት አመታት በፊት:: ቆየሁ ግን አሁን ካነበብኩ:: ሐዋርያውን እያሳደድኩ የማነበው ዋነኛ ምክንያቴ የገሞራው ምርጥ ምርጥ ግጥሞችና መጣጥፍ ጋዜጣው መሀከል ስለማገኛቸው::\nby ocean12 » Sun Feb 17, 2008 7:01 pm\nይህችን ግጥም ከአዲስጊፍትሾፕ ድረ-ገጽ ላይ አገኘሁዋትና ብንካፈልስ ብዬ እዚህ አመጣሁዋት...\nማፉዋጨት ክልክል ነው!\nትንሽ ግድግዳና ትንሽ ሀይል ባደለኝ\n"መከልከል ክልክል ነው!" የሚል ትዛዝ አለኝ::\nየሳት ዳር ሀሳቦች 2000\nምስጋና ድረ ገጹን ለጠቆመን ነቢያት.\nby ocean12 » Fri Feb 29, 2008 5:22 am\nከሎሬት ጸጋዬ እሳት ወይ አበባ ዛሬም አንዱዋን ደስ ያለችኝን\nግጥም መርጨ ላካፍላችሁ ነው አመጣጤ:\nby እንሰት » Sat Mar 01, 2008 1:14 pm\nocean12 wrote: ይህችን ግጥም ከአዲስጊፍትሾፕ ድረ-ገጽ ላይ አገኘሁዋትና ብንካፈልስ ብዬ እዚህ አመጣሁዋት...\nምስጋና ለማያልቅበት ውቅያኖሳችን:: በእውቀቱ በውነት የሚገርም ልጅ የሚገርም ገጣሚ ነው::\nአንዲት ውብ ጅምር ድረ ገጽ ባገኝ ከጠፋሁበት ጉዋዳ ብቅ አልኩ።\nእኔ ከነ ዘፈኑ ወድጄዋለሁ:: ምናልባት የጌቱ ኦማሂሬ ሀገሬ ዘፈን intro ቢሆን የበለጠ ያምራል ልበል? ጎብኙና አስተያየት ስጡበት::\nby እንሰት » Sun Mar 02, 2008 9:12 pm\nበፈረንጆቹ አቆጣጠር 2004 የወጋየሁ ንጋቱን ድረ ገጽ አገኘሁና አንድ ሁለት መጣጥፎችን አተመኩ:: ሳስታውስ wegayehu nigatu art center የሚባል ድርጅት ይመስለኛል ድረገፁን የጀመረው::\nአሁን አድራሻውን ፈላለኩና እዚህ አመጣሁት\nምን ገጠመኝ መሰላችሁ::ጽሁፎቹ እንዳሉ ለማረጋገጥ ፍተሻ አድርጌ ምንም ነገር የለም:: ፒሲዬ የስህተት ምልክት አሳየችኝ::\nእስኪ ዋርካውያን እና ዋርካውያት መላ አያጡም ብዬ እዚህ ከተብኩት:: መላ በሉ::\nመቼም ወጋየሁ ንጋቱ ማን ነው ተብዬ እንደማልጠየቅ ነው::\nየቆሎ ተማሪ ?\nby እንሰት » Sat Mar 08, 2008 7:41 pm\nየዋርካው የቆሎ ተማሪ ይሁን ሌላ አላውቅም ግን ይህንን የዩቱብ ወይኖን አየሁና ላካፍላችሁ ብዬ ለጠፍኩት


ሱረቱ አል-ሙጀድላህ፤ (የመከራከር ምዕራፍ) - Amharic Quran\nሱረቱ አል-ሙጀድላህ፤ (የመከራከር ምዕራፍ)\nአላህ የዚያችን በባልዋ (ነገር) የምትከራከርህንና ወደአላህ የምታስሙተውን (ሴት) ቃል በእርግጥ ስማ አላህም። (በንግግር) መመላለሳችሁን ይስማል። አላህ ስሚ ተመልካች ነውና።\nእነዚያ ከናንተ ውስጥ ከሚስቶቻቸው እንደናቶቻቻን ጀርባዎች ይሁኑብን በማለት የሚምሉ እነሱ እናቶቻቸው አይደሉም፤ እናቶቻቸው አሊያ የወለዱዋቸው ብቻ ናቸው። እነርሱም (በዚህ ቃል) ከንግግር የተጠላንና ውሸትን በእርግጥ ይናገራሉ፤ አላህም (ለሚጸጸት) ይቅርባይ መሃሪ ነው።\nያላገኘም ሰው ከመነካካታቸው በፊት ሁለት የተከታተሉ ወሮችን መጾም አለበት ያልቻለም ሰው ስድሳ ድሆችን ማብላት (አለበት)፤ ይህ በአላህና በመልክተኛው እንድታምኑ ነው። ይህችም የአላህ ህግጋት ናት ለካሃዲዎችም አሳማሚ ቅጣት አልላቸው።\nአላህ ሁላቸውንም በሚቀሰቅሳቸው ቀን (ይቀጣቸዋል)፤ የሰሩትንም ሁሉ ይነግራቸዋል፤ የረሱት ሲሆኑ አላህ ዐውቆታል አላህም በነገሩ ሁሉ ላይ አዋቂ ነው።\nአላህ በሰማያት ውስጥ ያለውን፣ በምድርም ውስጥ ያለውን፣ ሁሉ የሚያውቅ መሆኑን አታይምን? ከሶስት ሰዎች መንሾካሾክ አይኖርም፣ እርሱ አራተኛቸው ቢሆን እንጂ፤ ከአምስትም (አይኖርም)፣ እርሱ ስድስተኛቸው ቢሆን እንጂ፤ ከዚያ ያነሰም የበዛም (አይኖርም)፣ እርሱ የትም ቢሆኑ አብሮዋቸው ቢሆን እንጂ፤ ከዚያም በትንሳኤ ቀን የሰሩትን ሁሉ ይነግራቸዋል። አላህ ነገሩን ሁሉ አዋቂ ነው።\nወደነዚያ (በመጥፎ) ከመሾካሾክ ወደ ተከለከሉት፣ ከዚያም ከርሱ ወደ ተከለከሉት ነገር ወደሚመለሱት በኃጢአትና ድንበርን በማለፍ መልክተኛውን በመቃወም ወደሚንሾካሸኩት አላየህምን? (ሰላም ሊሉ) በመጡህም ጊዜ አላህ በርሱ ባላናገረህ ቃል ያናግሩሃል። በነፍሶቻቸውም ውስጥ (ነቢይ ከሆንክ) በምንለው ነገር አላህ አይቀጣንም ኖሮዋልን? ይላሉ። ገሃነም የሚገቡዋት ሲሆኑ በቂያቸው ናት፤ ምን ትከፋም መመለሻ!\n(በመጥፎ) መንሾኮሾክ ከሰይጣንን ብቻ ነው። እነዚያ ያመኑት ያዝኑ ዘንድ፣ (ይቀሰቅሰዋል)፤ በአላህ ፈቃድ ካልሆ በቀር በምንም አይጎዳቸውም፤ በአላህ ላይም አማኞች ይጠጉ።\nእላንተ ያመናችሁ ሆይ! ለናንተ በመቀመጫዎች ስፍራ ተስፋፉ በተባላጩ ጊዜ፣ (ስፍራን) አስፉ፤ አላህ ያሰፋላችኋልና። ተነሱ በተባለም ጊዜ ተነሱ። አላህ ከናንተ እነዚያን ያመኑትንና እነዚያንም እውቀትን የተሰጡትን በደረጃዎች ከፍ ያደርጋል አላህም በምትሠሩት ሁሉ ወስጠ ዐዋቂ ነው።\nከውይይታችሁ በፊት ምጽዋቶችን ከማስቀደም (ድህነትን) ፈራችሁን? ባልሰራችሁም ጊዜ አላህ ከናንተ ጸጸትን የተቀበለ ሲሆን ሶላትን ስገዱ፤ ዘካንም ስጡ፤ አላህንና መልክተኛውንም ታዘዙ፤ አላህም ውስጥ ዐዋቂ ነው።\nወደነዚያ አላህ በነርሱ ላይ የተቆጣባቸውን ሕዝቦች ወደ ተወዳጁት (መናፍቃን)፣ አላየኽምን? እነርሱ ከናንተ አይደሉም። ከነርሱም አይደሉም።እነሱም የሚያውቁ ሲኾኑ በውሸት ይምላሉ።\nገንዘቦቻቸውና ልጆቻቸው ከአላህ (ቅጣት) ምንንም ከነሱ አያድኗቸውም። እነዚያ የእሳት ጓዶች ናቸው። እነርሱ በርሷ ውስጥ ዘውታሪ ናቸው።\nአላህ የተሰበሰቡ ኾነው በሚያስነሳቸው ቀን ለናንተ እንደሚምሉላችሁም እነሱ (በሚጠቅም) ነገር ላይ መኾናቸውን የሚያስቡ ኾነው ለርሱ በሚምሉበት ቀን (አዋራጅ ቅጣት አላቸው)፤ ንቁ እነሱ ውሸታሞቹ እነርሱ ናቸው።\nአላህ ፦ እኔ በእርግጥ አሸንፋለሁ፤ መልክተኞቼም (ያሸንፋሉ ሲል)፤ ጽፏል። አላህ ብርቱ አሸናፊ ነውና።


“ሃጫሉን የገደሉት ነፍጠኞች ናቸው፤ መላው የኦሮሞ ህዝብ የምኒሊክን ሃውልት አፍርሰህ ወደ ቤተመንግሥት ገስግስ!” ይህንን የዘር ዕልቂት የተናገረው የዶ/ር ዐቢይ የለውጥ ቡድን እነ ጃዋር መሃመድን በቁጥጥር ሥር ከማዋሉ በፊት በሕወሃት የደም ገንዘብ የሚቀለበው ሕዝቅኤል ጋቢሣ አሜሪካ ቁጭ ብሎ ሕወሃት ባደራጀው ዲጂታል ሚድያ በመጠቀም ሲያውጅ ነበር።\n“በደረሰን መረጃ መሠረት፤ የሃጫሉ ሁንዴሳ ገዳዮች ነፍጠኞ ሳይሆኑ ሥልጠናና ተልዕኮ ተሰጥቷቸው የመጡ ትግርኛ ተናጋሪ ኤርትራውያን ናቸው፤ እኔ በደንብ አውቃለሁ እነማን እንደገደሉት፤ ምን ዓይነት ሚሊተሪ ፐርሶኔል እንደተሳተፈም አውቃለሁ፤ ኢትዮጵያውያን እንኳን አይደሉም፤ ኤርትራውያን ናቸው” ይህን የተናገረው ደግሞ በጎጥ አስተሳሰብ እጅግ የጠበበው መርዘኛው ፀጋዬ አራርሳ ነው።\nፀጋዬ አራርሣ፤ ሃገር መምራት የማይችል ደካማ ነው፤ ምንም አያመጣም – እያለ በአደባባይ ሲንቀው የነበረው የዶ/ር ዐቢይ የለውጥ መንግሥት እነ ጃዋርን ጠራርጎ ለፍርድ በማቅረብ ሀገሪቱን ሲያረጋጋና መላው ሕዝብ ከጎኑ መቆሙን ሲያረጋግጥ በከፍተኛ ድንጋጤ ውስጥ ይገባል። ከአውስራሊያ የስደት ኑሮ በቅርብ ለፍርድ እንደሚቀርብ በመገመቱና ነገ ለእኔም አይቀርልኝም በሚል ስጋት ተውጦ ንፁሃን ዜጎች በዘር ማጥፋት ዕልቂት ካስጨፈጨፈና የሃገር ንብረት ካስወደመ በኋላ 360 ዲግሪ ተሽከርክሮ ትላንት ዕልቂት በሚሰብከው የሕወሃት ዲጂታል ሚድያ “ትግራይ ሚድያ ሃውስ” ቀርቦ የተናገረው ሌላ አሳፋሪ ጉድ ነው።\nአበው “በአንድ እራስ ሁለት ምላስ” እንዲሉ፤ ይህ የፀጋዬ አራርሳ የመርዝ ንግግር ሕወሃት ለዘመናት ሲጠነስስ የኖረው የአማራና የኦሮሞ ግጭት አልሳካ ማለቱን ሲያውቅ ኢትጵያዊው በወንድሙ የኤርትራ ሕዝብ ላይ እንዲነሳ ያቀነባበረው ሌላኛው መሰሪ የሕወሃት ሴራ ዕቅድ መሆኑ ነው። ንግግሩን ከቪዲዮው እዚህ ላይ ማድመጥ ትችላላችሁ።\nእንደ አፍሪካዊቷ ሀገር ሩዋንዳ በኢትዮጵያ ታላላቅ ብሄረሰቦች አማራ እና ኦሮሞ መካከል የዘር ዕልቂትን በማቀነባበር ሀገሪቷን ለማፍረስ የታሪካዊ ጠላታችንን ግብፅ ምኞትና ፍላጎት ለማሳካት ከሊቀ ሰይጣኑ የትህነግ/ሕወሃት የማፊያ ቡድን ጋር በጥምረት ሲንቀሳቀሱ በነበሩ ኃይሎች ላይ ከሰሞኑ የዶ/ር ዐቢይ አህመድ አስተዳደር ቆፍጠን ያለ እርምጃ መውሰድ መጀመሩ እጅግ የሚያስመሰግነው ነው።\nሃገሪቱን በቋንቋና በብሄር ከፋፍሎ የውሸት የጭቆና ትርክትንና የለበጣ እኩልነትን እየሰበከ፤ በአባይ ወንዝ ላይ ያላቸውን የበላይነት ለማስጠበቅ ተገንጣይ ቡድን አድርገው ጠፍጥፈው በመሰረቱት ግብፅ እና የአረብ ሃገራት የገንዘብና የጦር መሳሪያ ድጋፍ ትናንሽ ግዛቶችን በመፍጠር ኢትዮጵያን ለመበታተን የአንድነቱን ኃይል “ነፍጠኛ፣ ትምክህተኛና ጨቋኝ” ወዘተ የሚሉ ስሞችን በመለጠፍ፤ በዕለት ጉርስ እጦትና በእርዛት የሚንገላታውን ሀገር ወዳድ የአማራው ህዝብ ጥንታዊ ርስተ መሬቱን የዘር ማፅዳት ዕልቂት በመፈፀም የቻለውን ያህል ቆርሶ ወደራሱ በማካለል ግዛቱን ከ60 በመቶ በላይ ያሰፋው ሕወሃት ከጅምሩ የኢትዮጵያ ታሪካዊ ጠላት ለመሆኑ ዋናው ምስክር “ሥልጣን ከእጃችን ከወጣ ኢትዮጵያ ትፈርሳለች” እያለ በድፍረትና በንቀት ያሰማው የነበረው ቀረርቶ የአደባባይ ምስጢር ነው።\nበሱዳን ድንበር አካባቢ የሚንቀሳቀሱ የሥልጣን ተቀናቃኝ ተቃዋሚዎቹን ለማጥፋት ሲል ብቻ፤ የኢትዮጵያን ለም መሬት ሳይቀር ከ12 ሺህ ሄክታር በላይ ቆርሶ ለሱዳን ገፀበረከት አድርጎ የሰጠው ሕወሃት ኢትዮጵያዊነት በደሙ ውስጥ አለ ለማለት ፈፅሞ ይከብዳል። ይህ ግፈኛ የማፍያ ቡድን ከሁለት ዓመታት በፊት በሕዝባዊ አመፅ ተገፍቶ ወደ መቀሌ ሲሸኝ “መግደል ሽንፈት ነው፤ ይቅርታ ማድረግና መቻቻል ብልህነት ነው” ሲሉ ተደጋጋሚ የአደባባይ ዲስኩር ሲያሰሙ ለነበሩት ጠቅላይ ሚኒስትር “እባክዎ! ሕወሃት የለየለት አምባገነን እና ሙሰኛ ቡድን ነው፤ ሥልጣን ዳግም ወደ እጁ ካልገባ ኢትዮጵያን ከማፍረስ ወደኋላ ስለማይል ይህን ቡድን ትጥቅ ማስፈታቱ ይበጃል” ሲሉ አያሌ ኢትዮጵያውያን ተማፅነዋቸው ነበር።\nሆኖም ሰሚ ጆሮ ባለመኖሩ ለ28 ዓመታት በዘረፉት የሀገሪቱ ሃብት በመላው ሀገሪቱ በብሄሮች መካከል ግጭትን እያቀናበሩ፤ የአያሌ ንፁሃን ደሃ ዜጎች ደም ዛሬም ድረስ እንዲፈስ፤ አብያተ ክርስቲያናትና መስጂዶች እንዲቃጠሉ ብሎም የግለሰቦችና የመንግሥት የልማት ተቋማት እንዲወድሙ ምክንያት ሆኗል። ዛሬም በአቋራጭ ሥልጣን ለመቆናጠጥና የበላይነታቸውን ለማረጋገጥ ብቻ ሳይሆን፤ ከጠላት በሚሰፈርላቸው ረብጣ ዳረጎት የግብፅን ምኞት ለማሳካት ጭምር በኦሮሞ የተቃዋሚ ፖለቲካ ጎራ ስም ተደራጅተው ለዕኩይ ዓላማቸው መሳካት ከእነሱ ጋር መንግሥትን ለመገልበጥና ሃገሪቱን ለመበታተን ከበሮ የሚደልቁ ግለሰቦችን “የኦሮሞ ሕዝብ ጠላቶች” ሲል በጠንካራ የሰላ ሂስና ትችት በአደባባይ በተደጋጋሚ ሲወቅሳቸው የኖረውን ታዋቂውን ወጣት የነጻነት ታጋይና ድምጻዊ ሃጫሉ ሁንዴሳን በመግደል፤ በኦሮሞ ሚድያ ኔትወርክና በትራይ ሚድያ ሃውስ “ነፍጠኛው ነው የገደለው፤ ምን ትጠብቃለህ? የምኒልክን ሃውልት አፍርሰህ! ነፍጠኛውን አጥፍተህ ቤተመንግስቱን ተቆጣጠር” ሲሉ እንደ ሕዝቅኤል ገቢሳ፣ ፀጋዬ አራርሳ፣ ጃዋር መሃመድና ሌሎችም የግብፅ እና ሕወሃት አጋፋሪ ደላሎችና የኢትዮጵያ ጠላቶች በግልፅ እንደ ሩዋንዳው የዘር ፍጅትንና ዕልቂትን በግልፅ አውጀው እንደለመዱት ለበርካታ ንፁሃን ሞትና ለንብረት ውድመት መንስኤ ሆነዋል።\nየሃገር ጠላቶች ያሰቡት አልተሳካም። ስልጣን ናፋቂዎችም አፍረዋል። የግብፅ ከፋፋይ መሰሪ ፕሮፓጋንዳ ከሽፏል። እኩይ ምኞታቸው በኢትዮጵያውያን አንድነትና በዶ/ር ዐቢይ የለውጥ ኃይሉ አመራር ቆራጥ እርምጃ መክኗል። “እኛ ከተነካን ኢትዮጵያ ትፈርሳለች፣ የዓለም ፍፃሜ ይሆናል” አትንኩን የሹም ዶሮ ነን ሲሉን የከረሙት የአረብ ደላሎች እነ ከበቡሽ ጃዋር ዛሬ ከህግ በላይ አለመሆናቸውን መንግሥት በአደባባይ አሳይቷቸዋል። ትላንት ሰው አስገድለው ንፁሃንን ያለ ሃጢአታቸው እያሳሰሩ ሲሳለቁ የነበሩት እኩያን ዛሬ የእጃቸውን አግኝተዋል። ደካማ ነው ሲሉ የተሳለቁነት አመራር አሁን ላይ ጥርስ አውጥቶ እንደ አንበሳ እያነቀ ከጥልቅ ጎሬያቸው አንድ ላይ ሰብስቦ የፍርድ ችሎት አቁሟቸዋል።\nያሰቡት ሳይሆን እኩይ ድርጊታቸው የገባው የአማራ እና የኦሮሞ በአጠቃላይ አብዛኛው የኢትዮጵያ ሕዝብም ከዶ/ር ዐቢይ አመራር ጎን ተሰልፎ ሃገር በማዳኑ ተግባር ላይ እየተረባረበ ይገኛል። በውጭ ሃገር ተቀምጠው በሚከፈላቸው የደም ገንዘብ ህሊናቸውን ሸጠው በደሃው ወገናችን ላይ የዘር ዕልቂት ሲደግሱ የኖሩትን እነ ሕዝቅኤል ገቢሳ፣ ፀጋዬ አራርሳ፣ ብርሃነመስቀል አበበ፣ አሉላ ሰለሞን፣ ዳንኤል ብርሃኔ (አገር ውስጥ) እና ሌሎችንም በአፋጣኝ ለኢትዮጵያ መንግሥት ተላልፈው እንዲሰጡ አልያም በዓለምአቀፍ ችሎት ለፍርድ እንዲቀርቡ በማድረጉ ረገድም በጎ እንቅስቃሴዎች መጀመራቸውን አይተናል እሰየው የሚያስብል ነው።\nየዶ/ር ዐቢይ መንግሥትም የኢትዮጵያንም ሆነ የራሱን ህልውና ለማስጠበቅ ይህ የመጨረሻ ዕድሉ ይሆናል። ይህን በእጁ የገባ እና በበቂ ማስረጃ የተደገፈ ሁነት ጊዜ ሳይሰጥ በህግ አግባብ ተግባራዊ ለማድረግ ህዝቡን አስተባብሮ መነሳት ይኖርበታል። ለአንዴና ለመጨረሻ ጊዜ በኢትዮጵያ ሰላምና መረጋጋት የሚሰፍነው ግን እንደ አሁን ቀደሙ በመግለጫ ጋጋታ አልያም “ሽብርና ዕልቂት የሚደግሱልን የምናውቃቸው ስልጣን ያጡ ኃይሎች ናቸው” እያሉ በመቆዘምና በመልመጥመጥ ሳይሆን እንደ አሁኑ ቆፍጠን ብሎ ሕወሃትን በማያዳግም እርምጃ ድባቅ መምታት ሲቻል ብቻ መሆኑ መታወቅ ይኖርበታል።\nየሀገሪቱን ዜጎች በነጻነት የመኖርና የመንቀሳቀስ መብት ፍፁም በሚጻረር መልኩ ትንሽ ኮሽ ባለ ቁጥር በባህል ስም ዱላና ገጀራ አልያም የጦር መሳሪያ ይዞ አደባባይ ለተቃውሞ የመውጣት ድርጊትም ሆነ በየሰፈሩ ኢ-መደበኛ መንግስት ሆኖ “ከመሬቴ ለቀህ ሂድ ንብረትህን አምጣ” ወዘተ የሚሉ ግፎችና በህዝቦች መካከል ግጭትን የሚጋብዙ የወንጀል ትንኮሳዎችም ከጎረቤት ሶማሊያው አልሽባብ አልያም ከናይጄሪያው ቦኮ ሃራምና ከእስላማዊው አሸባሪ መንግሥት አይ.ኤስ አልያም ከአልቃይዳ ተግባር ቢከፋ እንጂ የሚተናነስ ባለመሆኑ መንግሥት በአፅንዖት ልዩ ትኩረት ሊሰጠውና በአፋጣኝ በህግ ሊያስቆመው ይገባል።\nወጣቱ ሃገር አልሚና ሥራ ፈጣሪ እንጂ በስሙ ገንዘብ የሚነግዱ የፖለቲካ ቁማርተኞችና ደላሎች መጠቀሚያ እንዳይሆንም በኢትዮጵያውያን ሙያተኞችና ባለሃብቶች እንዲሁም በመንግሥትም ዘንድ ብዙ መስራት ተገቢ ነው።\nበአጠቃላይ የዶ/ር ዐቢይ የለውጥ ቡድን ሆይ!\nሕዝባዊ አመኔታን ለማግኘትና እማማ ኢትዮጵያ አንድነቷ ተጠብቆ ሳትፈራርስ በሰላም እና በብልፅግና የልጅ ልጆቻችን መኖሪያ እንድትሆን በጀመራችሁት ቆራጥ እርምጃ የሀገሪቱን አስከፊ ቀንጀኛ ጠላት ወያኔ በማጥፋት አንፀባራቂ ታሪክ ሰርታችሁ ስማችሁን በደማቅ የወርቅ መዝገብ ላይ እንድታሰፍሩ እንማፀናችኋለን ። አዎ ተደጋጋሚ ጥሪያችን ” ዶ/ር ዐቢይ ሆይ! ኢትዮጵያ ሳትፈርስ የሕወሃትን ማፍያ ቡድን በነካ እጅህ አፍርስ!!” የሚል ነው ልብ ያለው ልብ ይበል!\nኢትዮጵያ በክብር ለዘለዓለም ትኑር!!\nPrevious እስካሁን በፖሊስ ቁጥጥር ስር የዋሉ ፖለቲከኞች እነማን ናቸው?\nNext ከወደመችው ሻሸመኔ ማን ያተርፋል? የሻሸመኔ እንባዎች !!


Saturday, 07 October 2017 20:55\nየአዲስ አበባ ዋንጫ ነገ ይጀምራል\nየውድድር ዓመቱ የፕሪሚየር ሊግ ጨዋታዎች ከመጀመራቸው ቀደም ብሎ ክለቦች ራሳቸውን ለማዘጋጀት በያሉበት አካባቢ በተለያዩ ስያሜዎች የተዘጋጁ ጨዋታዎች ላይ ይካፈላሉ። በዚህ መሰረት በርካታ ክለቦችን በፕሪሚየር ሊጉ የሚያ\nሳትፈው ደቡብ ክልል «የደቡብ ሲቲ ካፕ ዋንጫ» በሚል በክልሉ የሚገኙ ክለቦችንና ተጋባዦችን በማሳተፍ ያደረገው ውድድር ባለፈው ሳምንት በአርባ ምንጭ ከተማ አሸናፊነት መጠናቀቁ ይታወሳል። በተመሳሳይ በፕሪሚየር ሊጉ የሚካፈሉ በርካታ ክለቦች የሚገኙበት አዲስ አበባም «የአዲስ አበባ ዋንጫ» በሚል ስያሜ ውድድሩን ለማድረግ ከቀናት በፊት የምድብ ድልድል ይፋ አድርጓል።\nየአዲስ አበባ እግርኳስ ፌዴሬሽን ለአስራ ሁለተኛ ጊዜ ያሰናዳው ይህ ውድድር በስምንት ክለቦች መካከል ከነገ ጀምሮ በሚካሄዱ ጨዋታዎች የሚከናወን ይሆናል። ውድድሩ ከዚህ ቀደም ከመስከረም 20 እስከ ጥቅምት 4 ድረስ ይከናወናል ተብሎ መርሀ ግብር ቢወጣለትም በዝናብ ምክንያት የአዲስ አበባ ስታዲየም ለጨዋታ ምቹ አይሆንም በሚል ከመስከረም 28 እስከ ጥቅምት 12 ድረስ ለማድረግ ፌደሬሽኑ እንደወሰነ አስታውቋል።\nበውድድሩ አዲስ ወደ ፕሪሚየር ሊግ ያደጉ ክለቦችን ለማሳተፍ ፌዴሬሽኑ ፍላጎት የነበረው ሲሆን በሌሎች ጨዋታዎች ምክንያት ያደረገው ጥረት ሳይሳካ እንደቀረ ታውቋል። እንደ ሶከር ኢትዮጵያ ዘገባ የዕጣ ማውጣት ሥነ ሥርዓቱ ከመከናወኑ በፊት ፌደሬሽኑ ለክለብ ተወካዮች የውድድሩን ደንብ በተመለከተ ገለፃ ያደረገ ሲሆን ሊሻሻሉ የሚገባቸው የውድድር ደንቦች ላይ ውይይት ተደርጓል። ውድድሩን የሚያሸንፉ ተጋባዥ ክለቦችን በተመለከተ የሽልማቱ ጉዳይ ላይ የደንብ መሻሻያ መደረጉ የተገለፀ ሲሆን ተጋባዥ የክልል ክለቦች ውድድሩን በአሸናፊነት የሚያጠናቅቁ ከሆነ ዋንጫ መውሰድ አለባቸው የሚል ጥያቄ ከክለቦች በመነሳቱ በድምፅ ብልጫ ፌዴሬሽኑ ጥያቄውን ተቀብሎታል፡፡\nኢትዮጵያ ቡና እና ቅዱስ ጊዮርጊስ የምድብ አባት ሆነው የዕጣ ማውጣት ሥነ ሥርዓቱ የተከናወነ ሲሆን የሁለቱ ክለቦች የምድብ አባትነት ከደጋፊ ብዛት አንጻር የተሻለ የሜዳ ገቢ ለማግኘት እንደሆነ ታውቋል። በዚህም መሰረት ኢትዮጵያ ቡና የፕሪሚየር ሊጉ እንግዳ ክለብ የሆነውና በዚህ ውድድር በተጋባዥነት ከሚሳተፈው ጅማ አባ ጅፋር ጋር ነገ አስር ሰዓት ላይ ጨዋታውን የሚያደርግ ይሆናል። በተመሳሳይ ደደቢት የፕሪሚየር ሊጉ ተሰናባች ክለብ የሆነውን አዲስ አበባ ከተማን ስምንት ሰዓት ላይ የሚገጥም ይሆናል።\nጨዋታዎቹ የፊታችን ማክሰኞ ቀጥለው ሲውሉም ተጋባዥ ሆኖ የመጣው አዳማ ከተማ ኤሌክትሪክን የሚገጥም ይሆናል። የፕሪሚየር ሊጉ ቻምፒዮን ቅዱስ ጊዮርጊስ ከመከላከያ ጋር የሚያደርጉት ጨዋታም በዕለቱ የሚጠበቅ ይሆናል።\nሁሉም ጨዋታዎች በአዲስ አበባ ስታዲየም የሚከናወኑ ይሆናል። በዚህም መሰረት ይፋ በተደረገው የስታዲየም የመግቢያ ዋጋም ትሪቡን 150 ብር፣ ግራ እና ቀኝ ጥላ ፎቅ 100 ብር፣ ከማን አንሼ ወንበር ያለው 50 ብር፣ ከማን አንሼ ያለ ወንበር እና ካታንጋ 20 ብር፣ ሚስማር ተራ እና ዳፍ ትራክ 10 ብር እንደሆነ ፌዴሬሽኑ አስታውቋል።\nSaturday, 07 October 2017 20:53\nየአፍሪካ አገራት የዓለም ዋንጫ ማጣሪያ ጨዋታዎች\nበአፍሪካ አገራት የዓለም ዋንጫ ማጣሪያ ጨዋታ ጋና ከኡጋንዳ ጋር የሚያደርጉት ፍልሚያ ይጠበቃል ፤\nየ2018 የሩሲያ የዓለም ዋንጫ ላይ ተሳታፊ ለመሆን ከትናንት ጀምሮ በርካታ የዓለማችን አገራት በማጣሪያ ጨዋታዎች ተጠምደዋል። በዓለም ዋንጫው የአምስት አገራት ኮታ ያላት አፍሪካም በተለያዩ አምስት ምድቦች አንደኛ ሆነው የሚያጠናቅቁ አገራትን ወደ ዓለም ዋንጫው ለመሸኘት ከትናንትን ጀምሮ እስከ ነገ ድረስ ጨዋታዎችን ታስተናግዳለች። የእነዚህን ጨዋታዎች ውጤት ሳይጨምር የትኛው የአፍሪካ አገር ወደ ሩሲያው የዓለም ዋንጫ የማለፍ እድል ይኖረዋል የሚለውን በየምድቡ እንደሚከተ ለው ይተነተናል።\nበምድብ አንድ ከተደለደሉት አራት አገራት መካከል ጊኒና ሊቢያ በቀጣዮቹ ማጣሪያዎች ውጤታቸው ምንም ይሁን ምን ወደ ዓለም ዋንጫው እንደማያቀኑ ቀድመው አረጋግ ጠዋል። ይህም በምድቡ ቱኒዚያና ዲሞክራቲክ ኮንጎ ብቻ ተስፋ ይዘው እንዲጓዙ አድርጓቸ ዋል። ቱኒዚያ አስር ነጥብ በመያዝ ዲሞክራቲክ ኮንጎን በሦስት ነጥብ ርቃ ምድቡን ትመራለች። ይህም ሰሜን አፍሪካዊቷ አገር በቀጥታ ወደ ዓለም ዋንጫው ለማቅናት አራት ነጥብ ብቻ በቂዋ ነው። ዲሞክራቲክ ኮንጎ በአንጻሩ ከቀሪዎቹ ሁለት ጨዋታ ስድስት ነጥብ መሰብሰብ ብቻም ሳይሆን የቱኒዚያን መሸነፍ ትጠብቃለች። ይሁን እንጂ ቱኒዚያ በምድቡ ቀደም ብለው መውደቃቸውን ካረጋገጡት አገራት ጋር በሚኖሯት ሁለት ጨዋታዎች ትሸነፋለች ተብሎ ስለማይጠበቅ ዲሞክራቲክ ኮንጎ ወደ ዓለም ዋንጫው የማቅናት እድሏ ጠባብ ይሆናል። በዚህም መሰረት ዛሬ ጊኒ ቱኒዚያን ስትገጥም ዲሞክራቲክ ኮንጎ ከሊቢያ ጨዋታዋን ታደርጋለች።\nየአፍሪካ ዋንጫ አሸናፊዋ ካሜሩንና በአፍሪካ እግር ኳስ ትልቅ ደረጃ ያላት አልጄሪያ በዚህ ምድብ ቀድመው ወደ ዓለም ዋንጫ እንደማያልፉ ያረጋገጡ አገራት ሆነዋል። በአፍሪካ ዋንጫ ላይ መሳተፍ ያልቻለችው ናይጄሪያ በአንፃሩ በዚህ ምድብ ወደ ዓለም ዋንጫ ለማለፍ የተሻለ እድል አላት። ናይጄሪያ ምድቡን በአስር ነጥብ በቀዳሚነት እየመራች በሦስት ነጥብ ዝቅ ብላ ሁለተኛ ላይ የምትገኘው ዛምቢያን ዛሬ ትገጥማለች። የዛሬውን ጨምሮ በቀሪዎቹ ሁለት ጨዋታዎች ናይጄሪያ ሁለት ነጥብ ብቻ ማግኘት ከቻለች የሩሲያን ትኬት መቁረጥ ትችላለች። ዛምቢያ ሁለቱን ጨዋታዎች ማሸነፍ ከቻለች የዓለም ዋንጫ ተስፋዋ ላይ ነፍስ መዝራት ብትችልም በግብ ልዩነት ቀዳሚ ሆና ወደ ሩሲያ ለማቅናት ቢያንስ በሦስት የግብ ልዩነት ናይጄሪያን ማሸነፍ ይኖርባታል።\nበዚህ ምድብ የሚገኙ አራቱም አገራት ወደ ዓለም ዋንጫው የማለፍ ተስፋቸው አላከተመለትም። ኮትዲቯር ምድቡን በሰባት ነጥብ በቀዳሚነት ስትመራ ሞሮኮ በስድስት፤ጋቦን በአምስት፤ ማሊ በሁለት ነጥብ ተከታዮቹን ደረጃዎች ይዘው ይከተላሉ። ኮትዲቯር በሁለቱ ጨዋታዎች አራት ነጥብ መሰብሰብ ከቻለች ያላት የግብ ልዩነት ተደምሮ የማለፍ እድሏ የተሻለ ይሆናል። በዚህ ምድብ እያንዳንዱ ጨዋታ በአራቱም አገራት የዓለም ዋንጫ ተስፋ ላይ ልዩነት የሚፈጥር ይሆናል። በዚህም መሰረት ትናንት ምሽት ኮትዲቯር አራተኛ ላይ የምትገኘው ማሊን ስትገጥም ዛሬ ሞሮኮ ጋቦንን ታስተናግዳለች።\nፊፋ የደቡብ አፍሪካና ሴኔጋል ጨዋታ እንዲደገም ማድረጉን ተከትሎ በዚህ ምድብ የትኛው አገር ወደ ዓለም ዋንጫ ያልፋል የሚለውን መገመት አዳጋች ነው። ቡርኪናፋሶና ኬፕቨርዴ በስድስት ነጥብ አራት ጨዋታ አድርገው ምድቡን ይመራሉ። ሴኔጋል በሦስት ጨዋታዎች አምስት፤ ደቡብ አፍሪካ በሦስት ጨዋታዎች አንድ ነጥብ ይዘው ይከተላሉ። ቡርኪናፋሶ በግብ ልዩነት በልጣ ምድቡን በቀዳሚነት ብትመራም ቀሪዎቹን ሁለት ጨዋታዎች ማሸነፍ ወደ ዓለም ዋንጫው ለማቅናቷ መተማመኛ አይሆንም። ምክንያቱም በአንድ ነጥብ ዝቅ ብላ የምትገኘው ሴኔጋል ቀጣይ ሦስት ጨዋታዎች የሚቀሯት እን እደመሆኑ መጠን በነዚህ ጨዋታዎች ሙሉ ዘጠኝ ነጥብ መሰብሰብ ከቻለች ቡርኪናፋሶን ልትገለብጥ ትችላለች። ኬፕቨርዴም ቀሪዎቹን ጨዋታዎች በማሸነፍና የሌሎቹን መሸነፍ መሰረት አድርጋ የማለፍ እድል ይኖራታል። አንድ ነጥብ ያላት ደቡብ አፍሪካም ብትሆን በሂሳባዊ ስሌት ሦስቱን ጨዋታዎች አሸንፋ የሌሎ ቹን ውጤት ጠባቂ ብትሆ ንም የማለፍ እድሏ አልተዳፈነም። የዚህ ምድብ ጨዋታዎች ዛሬ ሲደረጉም ደቡብ አፍሪካ ቡርኪናፋሶን፤ ሴኔጋል ኬፕቨርዴን የምትገጥም ይሆናል።\nበዚህ ምድብ ኮንጎ በአንድ ነጥብ ተስፋዋ የተሟጠጠ አገር ናት። በዘጠኝ ነጥብ ምድቡን የምትመራው ግብፅም ብትሆን በቅርብ ርቀት የሚከተሏትን አገራት ጥላ ለማለፍ ቀሪዎቹን ሁለት ጨዋታዎች ማሸነፍ ግዴታዋ ነው። በሰባት ነጥብ የምትከተለው ኡጋንዳ ዛሬ ጋናን ማሸነፍ ካልቻለችና ግብፅ ኮንጎን በነገው ጨዋታ ከረታች ለፈርኦኖቹ የዓለም ዋንጫው መንገዱ ጨርቅ ይሆንላቸዋል። በአምስት ነጥብ ሦስተኛ ላይ የሚገኙት ጥቁር ከዋክብት ቀሪዎቹን ጨዋታዎች ማሸነፍ ብቻም ሳይሆን የግብፅና ኡጋንዳ መሸነፍ የዓለም ዋንጫ ተስፋቸውን ያለመል መዋል።\nSaturday, 07 October 2017 20:51\nተስፋዬ አበራ የአምስተርዳም ማራቶን የክብረወሰን ተስፋ\nከዓመት በፊት የተሻሻለው የአምስተርዳም ማራቶን ክብረወሰን ዘንድሮ በተስፋዬ አበራ ሊሰበር ይችላል\nበዓለምአቀፉ አትሌቲክስ ፌዴሬሽኖች ማህበር የወርቅ ደረጃ ያለው የአምስተርዳም ማራቶን ከሳምንት በኋላ ሲካሄድ የውድድሩ አዘጋጆች የቦታው ክብረወሰን እንደሚሻሻል እምነት አሳድረዋል። በሆላንዷ መዲና በሚካሄደው በዚህ ውድድር ክብረወሰኑን ያሻሽላሉ ተብለው ከሚጠበቁት አትሌቶች መካከልም ኢትዮጵያዊው ተስፋዬ አበራ ቀዳሚውን ስፍራ ይዟል።\nባለፈው ዓመት የዱባይ ማራቶን 2፡04፡24 በሆነ ሰዓት ሲያሸንፍ የራሱን ምርጥ ሰዓት ማስመዝገብ የቻለው ተስፋዬ አበራ በተደጋጋሚ በታላላቅ የማራቶን ውድድሮች ላይ አሸናፊ መሆኑ የአምስተርዳም ማራቶን ክብረወሰን የሆነውን 2፡05፡21 ሰዓት እንዲያሻሽል ዕጩ አድርጎታል። የሃያ አምስት ዓመቱ ተስፋዬ አበራ በማራቶን ከዓለም አስራ ሦስተኛውን ፈጣን ሰዓት የያዘ አትሌት ሲሆን በዱባይ ካሸነፈ በኋላ በሐምቡርግ ማራቶን ሌላ ድል አስመዝግቦ በውድድር ዓመቱ ስኬታማ ጊዜ ማሳለፍ ችሏል።\nአምስተርዳም ማራቶን የመጨረሻው እንደሚሆን የተነገረለት ኬንያዊው አሞስ ኪፕሩቶ ከተስፋዬ አበራ በመቀጠል በውድድሩ ሁለተኛውን ፈጣን ሰዓት የያዘ አትሌት ሆኗል። ይህ አትሌት በደቡብ ኮሪያ ሴዑል ማራቶን ባለፈው ዓመት አሸናፊ ሲሆን ያስመዘገበው 2:05:54 ቀድሞ ከነበረው የራሱ ምርጥ ሰዓት ከሁለት ደቂቃ በላይ የተሻለ ነበር። ይህም አምስተርዳም ላይ ተስፋዬ አበራን በእጅጉ ይፎካከረዋል ተብሎ እንዲጠበቅ አድርጓል።\nበተመሳሳይ ሌላኛው ኬንያዊ ኤድዊን ኪፕቶ ባለፈው ዓመት በዚሁ በአምስተርዳም ግማሽ ማራቶን ውድድር ባሳየው ድንቅ ብቃት መሰረት ዘንድሮ ጠንካራ ተፎካካሪ ይሆናል ተብሎ ይጠበቃል። በግማሽ ማራቶን 59 ደቂቃ ከ26 ሰከንድ የሆነ የራሱ ምርጥ ሰዓት ያለው ኪፕቶ በማራቶን ለመጀመሪያ ጊዜ ተወዳዳሪ ቢሆንም ለአምስተርዳም ጎዳናዎች እንግዳ አለመሆኑ ከጠንካራ ተፎካካሪዎች ተርታ አሰልፎታል።\nኢትዮጵያውያንና ኬንያውያን አትሌቶች ባለፉት አስራ ሰባት ዓመታት በአምስተርዳም ማራቶን ከሌሎች አገራት አትሌቶች በተሻለ በርካታ ጊዜ አሸንፈዋል፤ የውድድሩን ክብረወሰንም ደጋግመው መሰባበር ችለዋል። ይህ የበላይነታቸውም ውድድሩ ዘንድሮ ለአርባ ሁለተኛ ጊዜ ሲካሄድ እንደሚቀጥል ይታመናል።\nኢትዮጵያውያን አትሌቶች በተለይም በሴቶች ባለፉት አስራ ሰባት ውድድሮች አስር ጊዜ ማሸነፍ ሲችሉ ኬንያውያን ቀሪዎቹን አሸንፈዋል። ኢትዮጵያውያን በእነዚህ አስር ድሎቻቸው በሦስቱ የቦታውን ክብረወሰን በማሻሻል ጭምር ሲያሸንፉ ኬንያውያን ከሰባቱ ድሎቻቸው በአንዱ እንኳን የቦታውን ክብረወሰን ማሻሻል አልቻሉም። ይሁን እንጂ በወንዶች ኬንያውያን አትሌቶች ከኢትዮጵያውያን አትሌቶች አኳያ የተሻለ ታሪክ አላቸው። ኬንያውያን አምስተርዳም ላይ አስራ ሰባት ጊዜ በማሸነፍ ትልቅ የበላይነት አላቸው። ኢትዮጵያውያን ደግሞ አምስት ጊዜ ብቻ በዚህ ድል ደምቀዋል። ኬንያውያን ከእነዚህ ድሎቻቸው ዘጠኝ ያህሉን ማሸነፍ የቻሉት የቦታውን ክብረወሰን በማሻሻል ሲሆን ኢትዮጵያውያን ከአምስት ድሎቻቸው ሁለቱን የቦታውን ክብረወሰን በማሻሻል ነበር ማሸነፍ የቻሉት።\nበአምስተርዳም ማራቶን ለመጀመሪያ ጊዜ ማሸነፍ የቻለችው ኢትዮጵያዊት አትሌት እ.አ.አ 1997 ላይ እልፍነሽ አለሙ ስትሆን በውድድሩ ያስመዘገበችው ሰዓትም 2፡37፡37 ነበር። 2000 ላይ አትሌት አበባ ቶላ 2፡29፡54 በሆነ ሰዓት ሁለተኛዋ አሸናፊ ነች። በቀጣዮቹ ሁለት ውድድሮችም 2001እና 2002 ላይ ሽታዬ ገመቹ 2፡28፡40 በሆነ ሰዓት ስታሸንፍ ጌጤ ዋሚ 2፡22፡19 በሆነ የውድድሩ ክብረወሰን አሸናፊ ሆናለች። 2005 ላይ ቁጥሬ ዱለቻ 2፡30፡03 በሆነ ሰዓት ስታሸንፍ 2009 ላይ እየሩሳሌም ኩማ 2፡27፡43 በሆነ ሰዓት ባለ ድል ሆናለች። 2011 ላይ በዚህ ውድድር 2፡22፡08 በሆነ የውድድሩ ክብረወሰን ማሸነፍ የቻለችው የኦሊምፒክ ቻምፒዮኗ ቲኪ ገላናም በርቀቱ የስኬት ጉዞ የጀመረችው በዚህ ውድድር ነበር። ይህ ክብረወሰን ግን ከዓመት በላይ ሳይቆይ በቀጣዩ ዓመት ውድድር በመሰረት ሀይሉ 2፡21፡09 በሆነ ሰዓት ተሻሽሎ እስካሁንም የቦታው ክብረወሰን ሆኖ ዘልቋል። ከዚህ በኋላ 2014 ላይ 2፡28፡35 በሆነ ሰዓት ማሸነፍ የቻለችው ቤተልሄም ሞገስና ባለፈው ዓመት 2፡23፡21በሆነ ሰዓት ማሸነፍ የቻለችው መሰለች መልካሙ ለድል ቢበቁም የቦታውን ክብረወሰን ማሻሻል አልቻሉም።\nበወንዶች በጣት የሚቆጠሩ ድሎችን በአምስተርዳም ማራቶን ካጣጣሙ ኢትዮጵ ያውያን አትሌቶች መካከል የረጅም ርቀት ንጉሱ ኃይሌ ገብረስላሴ አንዱ ነው። ኃይሌ እ.አ.አ 2005 ላይ ውድድሩን 2፡06፡20 በሆነ ሰዓት ሲያሸንፍ የቦታውን ክብረወሰን በማሻሻል ጭምር ነበር። ከአምስት ዓመት በኋላም ሌላኛው ኢትዮጵያዊ አትሌት ጌቱ ፈለቀ 2፡05፡44 በሆነ ሰዓት የቦታውን ክብረወሰን አሻሽሎ ማሸነፍ ችሏል። አሁን ላይ የቦታውን ክብረወሰን 2፡05፡21 በሆነ ሰዓት ባለፈው ዓመት ያስመዘገበው ኬንያዊው ዳንኤል ዋንጂሩ ነው። ኃይሌና ጌቱ የውድድሩን ክብረወሰን በማሻሻል የሚታወሱ አትሌቶች ቢሆኑም ለመጀመሪያ ጊዜ ለድል የበቃው ዘሪሁን ግዛው 2፡11፡52 በሆነ ሰዓት እ.አ.አ 1990 ላይ ነበር። ከዓመት በኋላም ተስፋዬ ጣፋ 2፡13፡26 በሆነ ሰዓት ማሸነፍ ችሏል። 1994 ላይ ደግሞ ተስፋዬ ኢቲቻ 2፡15፡56 በሆነ ሰዓት በማሸነፍ በውድድሩ ይታወሳሉ።\nSaturday, 07 October 2017 20:48\nሰዎች አጉል ሰዓት አጉል ነገር ላይ ሲገኙ የመጀመሪያ አማራጫቸውን መዋሸት ነው የሚያደርጉት። እልም ያለ ነጭ ውሸት ይዋሻሉ፤ ያልሆነውን ሆነ ይላሉ፤ የሆነውን አልሆነም ይላሉ፤ በጭራሽ ሊሆን እንደማይችል የሚታወቀውን ደግሞ በእርግጠኝነት ይተርኩታል።\nአንድ ሰው መዋሸቱ አንድ ጥፋት ሆኖ ሳለ የዋሸውን ሰው እንዳይጠራጠርም እንዳያምንም አድርጎ ግራ ሲያጋባው ማየት ደግሞ ያስቸግራል። «ከዋሹ አይቀር ደኅና ውሸት መዋሸት ነው!» ያሰኛል። ልንገራችሁ፥ መንገድ ላይ ነው፤ ከአንዱ የእግረኛ መንገድ ወደሌላው ለመሻገር ከተሰበሰብን ሰዎች መካከል ነው ያየሁት። ከሁሉም ሰው የቸኮለው የሚመስል አንድ ወጣት ነው።\nታዲያ ስልክ ይዞ እያነጋገረ ነው፤ «ሄሎ...አዎን እየመጣሁ ነው! ያው ታክሲ ውስጥ ነኝ» አላለም?! አጋጣሚ መንገዱ ግራና ቀኝ ሆነው ስርዓት የሚያሲዙት ልጆች መኪናዎቹን አስቁመው እግረኛው እንዲያልፍ ፈቀዱ። ልጁም ወደታክሲ ተራው በፍጥነት አመራ። እንደው አልደረስኩና አልጠየኩትም እንጂ አሁን እንዲህ ያለን ውሸት ምን ይሉታል? በዛኛው አቅጣጫ የተዋሸው ሰው ምን ያስብ ይሆን የሚለው አያሳስብም?\nበእርግጥ መዋሸት የማይችሉ ሰዎች ናቸው የማይሆን ውሸት የሚናገሩት ይባላል። ወይም ደግሞ በጣም ደፋር መሆን አለባቸው። መቼም የእኛ ሰው ሰውን ሲዋሽ፤ በብዛት ለክፋት ሳይሆን ይሉኝታ እየያዘው ነው። «ወደቅሁ ብል ሰው ምን ይለኛል?» ብለው ፈተና ማለፋቸውን የሚናገሩ ተማሪዎች አሉ። ከዛ የጀመረ ይሉኝታን ፍራቻ የወለደው ውሸት አድጎ ዝሆን ያክልና አገር ላይ ያርፋል!\nመቼ ደግሞ አንድ ቀልድ ሲወራ ነበር፥ ቀልድ ይሁን እውነት ግን አልተለየም። ያው ቀልድም ቢሆን አንዳች መነሻ እውነት አያጣም አይደለ? እንዲህ ነው፥ አንዱን ሹፌር ትራፊክ ያስቆመዋል፥ መጠጥ ጠጥቶ እንደሆነ ለማረጋገጥም መመርመሪያ መሣሪያውን ወደሹፌሩ ይልከዋል። ታዲያ መሣሪያው አሽከርካሪው ደኅና አድርጎ የጠጣ ስለመሆኑ ምስክርነት ይሰጣል።\nትራፊኩ ይህን አስተውሎ፥ «መንጃ ፈቃድዎን ይስጡኝ፤ ብዙ ጠጥተዋል? ትንፋሽዎ የሚያሳየው ብዙ መጠጣትዎን ነው። ጠጥቶ ማሽከርከር ወንጀል መሆኑን አያውቁም?» ትራፊኩ ተቆጣ። ይሄኔ አሽከርካሪው ምን ቢል ጥሩ ነው፥ «እኔ ውሃ ነበር የጠጣሁት፤ ፈጣሪ በኪነጥበቡ ወይን አድርጎት ካልሆነ በቀር!»\nአሶሽዬትድ ፕሬስ በያሁ ገጽ ላይ ያስነበበው ዜና ደግሞ እንዲሁ የማይመስል ነገር ይሉት ነው። በምዕራብ አሜሪካ በምትገኝ ዩሚንግ በምትባል ግዛት ማዕከል በሆነች ካስፐር ከተማ አንድ ወሬ ተሰማ። አንድ ሰውዬ ነው አሉ፥ በፊታችን ከሚመጣው ከ2048 ነው የመጣሁት አለ። እንግዲህ በአውሮፓውያኑ አቆጣጠር ነው። ታዲያ ምን ልሠራ መጣሁ አለ መሰላችሁ፥ «በቀጣይ ዓመት ከተማችንን ያልታወቁ ፍጡራን /aliens/ ሊያጠፉት ስለሚመጡ አሁኑኑ ለቅቀን መውጣት አለብን»\nነብይ በሉት በቃ! በእርግጥ ደግሞ ቢሆንስ ማን ያውቃል? ተስፋ የማይቆርጡ ነጮች በ2012 ዓለም ትጠፋለች ብለው ሲያሟርቱ ቆይተው ነበር፤ ነገር ግን በየቀኑ እየጫጨች ብትሄድም ዓለም አሁንም ድረስ አለች። እናሳ! ማንን ደስ ይበለው ብላ ትጥፋ! አሳፈረቻቸው።\nይህም ሰውየው ታዲያ በኖረባት ከተማ ላይ ጨክኖ፤ ለህዝቡ ግን አዝኖ ከከተማዋ እንዲለቁ ሊያስጠነቅቅ መምጣቱን ደጋግሞ ተናገረ። ከዛም አልፎ ከከተማዋ አስተዳዳሪ ጋር መነጋገር እንዳለበት አሳወቀ። ከከተማዋ 270 ኪሎ ሜትር ርቀት ላይ መቀመጫውን ያደረገው የከተማዋ አስተዳዳሪ ግን በተባለው ሰዓት አልተገኘለትም። «ለምን? ለከተማዋ አያስብም ማለት ነው?...» ወዘተ ብላችሁ ለመጠየቅ አትቸኩሉ!\nይህ ሰው ይህን ሁሉ ነገር የሚናገረው መንገድ ላይ እየጮኸ ወይም መድረክ ላይ ሆኖ አይደለም፤ ፖሊሶች ፊት ሆኖ ነው። ፖሊሶችም ያገኙት ይኸንኑ ትንቢት ሲናገር አይደለም፤ ጠጥቶ አካባቢን ሲረብሽ ይዘውት ነው። ስለመጠጣቱ በተመለከተ ለፖሊሶቹ ሲናገር ታዲያ «ኧረ እኔ አልጠጣሁም፤ የላኩኝ ፍጡራን ሰውነቴን በአልኮል ሞልተውት መሆን አለበት። ጊዜን አቋርጪ ከ2048 ወደ 2017 ስመጣም በስህተት ነው። በ2018 ነበር መምጣት የነበረብኝ» ብሎ እርፍ!\nይሄ ሰው ሆድ ያባውን ሆኖበት እነዛ ፍጡራን አትናገር ያሉትን ተናግሮ ካልሆነ በቀር፤ ማን ይሰማዋል! ግን ከምሩ ይሆን እንዴ? ፖሊሶቹ ግን «የማይመስል ነገር...ለማንም አትንገር» ብለው ነው መሰል አለቀቁትም።\nSaturday, 07 October 2017 20:47\nህጉን ወይስ አስከባሪውን?\nወጋ ወጋ በነገር\nህግ አስከባሪ። ጥያቄ አንድ፥ ህግ አስከባሪ ምን ማለት ነው? መልስ አንድ፥ ህግን የሚያስከብር።\nጥያቄ ሁለት፥ ህግ ካለ ለምን አስከባሪ አስፈለገ? ሰውን የሚያህል ማሰብ የሚችልና በምድር ላይ አለ የሚባል ብቸኛው ባለ-አእምሮ ለምን ብሎ ነው ራሱ ያለተቆጪ ህግ የማያከብረው? ስለምን ህግ አስከባሪ ያስፈልገዋል? መልስ ሁለት፥ ምን አውቃለሁ!\nኑሯችን ራሱ ጉዞ ነውና ትዝብታችን ከመንገድ ብዙም አይርቅም፤ ዛሬም መንገድ ላይ ተገኝተናል። መንገድ ላይ በልመና ሥራ ከሚተዳደሩ፣ ድብብቆሽ ይዘው ዕቃ ከሚ ሸጡ፣ ጫማ ከሚያጸዱ፣ጀበሎ (ሱቅ በደረቴ) ይዘው ከሚንቀሳቀሱና መሰል ሥራ ላይ ካሉ ሰዎች በተጨማሪ የመንግስት ሠራተኞች የሆኑ ህግና ደንብ አስከባሪዎች አሉ።\nእዚህ ላይ ህግ ያስከብራሉ ወይስ ራሳቸው ይከበራሉ? የሚል ሶስተኛ ጥያቄ ቢመጣ ምላሹ ወደው ባይሆንም ብዙ ጊዜ ህግን ከማስከበራቸው በላይ የሚከበሩት እነርሱ ናቸው የሚል ይሆናል ባይ ነኝ። እና እንዳልኳችሁ መንገድ ላይ አይደለን? መንገዳችን ላይ እንደ ልጅነት «እናገርብሃለሁ» የምንባባልበት ጉዳይ ይገጥመናል። በተለይ የትራንስፖርት አገልግሎት ሰጪ መኪናዎቻችን/ ታክሲዎቻችን ወይም ተሽከርካሪዎቻችን አካባቢ።\nውይ! ትራንስፖርት? ያላማረረው ካለ አገሩን ጠይቁልኝ። ተሳፋሪም ሁኑ ባለመኪና፥ ጠዋት ከቤት መውጣትና ምሽት ወደ ቤት መግባት እንዲሁ ሲያስቡት ራሱ አሰልቺ ሆኗል። ሞት ሁሉን እኩል እንደሚያደርግ፥ የመንገዱ ነገርም ታክሲ ተጠቃሚውን በእግር ባለመኪናውን ከነመኪናው እኩል ያሰልፈዋል። እንደውም እግረኛ መሆን ሳያዋጣ አይቀርም፤ በዛም ግፊያው የዋዛ ባይሆንም፤ ይሻላል።\nታድያ ታክሲ ተራዎች አካባቢ መንገድ ትራንስፖርት የምንላቸውን የመንግስት ሠራተኞች ጨምሮ ህግ፣ ደንብ፣ መመሪያ፣ ስርዓት፣ ተራ ወዘተ አስከባሪዎች ሳይኖሩና ሲኖሩ ልዩነቱ በግልጽ ይታያል። እነዚህ የተባሉ አካላት ካሉ ሰላማዊው የታክሲ ሰልፈኛው ይረጋጋል፤ በትዕግስት ተራውን ይጠብቃል። አሽከርካሪዎች ሊሄዱ ወደተመደቡበት ቦታ ያለማቆራረጥና ያለዋጋ ጭማሬ ይጭናሉ።\nአራተኛ ጥያቄ፥ እነዚህ አካላት ከሌሉስ? መልስ አራት፥ እነዛ አካላት ከሌሉ ከአሽከርካሪዎች ጀምሮ ምን የመሰለ ጥፋት በሁሉም ይሠራል። አሽከርካሪዎች ከታክሲያ ቸው አናት ላይ ያለውን የጉዞ መስመር በእኩልነት በማጠፍ አቆራርጠው ይጭናሉ። የተወሰነም የዋጋ ማስተካከያ ወይም ማሻሻያ ሊያደርጉም ይችላሉ/ያደርጋሉም። በስርዓት ተሰልፎ የቆየው ሰው ግርግር መፍጠር ይጀምራል። ለአያ ሌቦ ሁኔታው ይመቻቻል ማለት ነው። «ኧረ እባካችሁ መሄዳችሁ ላይቀር ለምን አትወስዱንም?!» የተወሰነ ሰው ድምጽ ቢያሰማም ጆሮ ግን የለም።\nበእርግጥ ኑሯችን ቀዳዳ የበዛበት ሆኖ ሁሉም ራሱን ብቻ ለማውጣት የሚሯሯጥበት ጊዜ ላይ ደርሰናል። መቼም ለመክሰስም ለመውቀስም ታክሲ ተራው ቀለል ስለሚለን ነው እንጂ፤ እነርሱ ለትንሽ ፍራንካ መንገዱን እንደሚቆራርጡት ሁሉ ሌላውንም ቆርጠው ቀጥለው የእለት እንጀራቸውን የሚበሉ እንዳሉ ግልጽ ነው። ግን እዚህ ላይ ላነሳ የወደድኩት ሰው ከህግ በላይ ህግ አስከባሪን የማክበሩን ነገር ነው።\nጥያቄ አምስት፥ ከህግና ከህግ አስከባሪ ማን ያስፈራል? መልስ አምስት፥ ኧ?\nጥያቄ ስድስት፥ ህግ አስከባሪው እያስከበረ ያለው ማንን ነው? መልስ ስድስት፥ ድምጸ ተአቅቦ በእርግጥ በሌላ በኩል ስታዩት ህግ አስከባሪውም ከህጉ በላይ የሚያስከብረው ራሱን ነው። «ቆይ! እሠራልሃለሁ» የሚል ህግ አስከባሪ ገጥሟችሁ አያውቅም? ከህግ በላይ የሚሠራልንም የሚሠራብንም ሰው፣ ባለስልጣን፣ህግ አስከባሪ የተባለው ሰው ነውኮ! ሙስና እንደ አሸን የፈላው ከህግ በላይ ህግ አስከባሪው ችግር ስላለበት አይደለምን? ሰዉም ከህግ በላይ ህግ አስከባሪውን ስለሚያከብር! መቼም ዞረን ዞረን መድረሻችን ሙስና ሆኗል! እንግዲህ ዘመኑን የምንከባበርበት፤ ህግንም የምናከብርበት ያደርገዋ! ሰላም!\nSaturday, 07 October 2017 20:44\nበህግ ዓይን - ህግ ወይስ ብልሃት?\nወይዘሮ ቤተልሔም ደጉ\n«ሴትን ልጅ ህግ ምን ያህል ይጠብቃታል? ብልህስ ብትሆን አይሻልም ወይ?» በዚህ ላይ የተለያዩ ሰዎች በተለያየ መንገድ አስተያየታቸውን ይሰጣሉ። በአብዛኛውም ህግ ቢኖርም እንኳ «...ፌጦ መድኃኒት ነው» እንዲሉ ብልሃቷን ግን ትያዝ ይላሉ። ይህን ሃሳብ እንዳለ ይዘን በጉዳዩ ላይ የህግ ባለሙያዎች ምን ይሉ ይሆን ስንል ወደ የኢትዮጵያ የህግ ባለሙያ ሴቶች ማኅበር አቅንተን ነበር። በዛም በማኅበሩ የህግ አማካሪ ከሆነችው ወጣት ወይዘሮ ቤተልሔም ደጉ ጋር ተገናኝተን በአንዳንድ ጥያቄዎች ዙሪያ ተነጋግረናል፤ እነሆ።\nአዲስ ዘመን፡- ህግ ምንድን ነው?\nወይዘሮ ቤተልሔም፡- ህግ ማለት በአጭሩ፣ ማኅበረሰቡ ተስማምቶ፣ ይገዛኛል ብሎ በመረጠው መተዳደሪያ መሰረት የዛን ማኅበረሰብ የኑሮ ሁኔታ ይዞ የሚወጣ መመሪያ ማለት ነው።\nተፈጥሮአዊ የምንላቸው በማኅበረሰቡ ተቀባይነት ያላቸውና የሌላቸው ድርጊቶች አሉ። ሰዎች የፈጠሯቸው ህጎችም አሉ። ማኅበረሰቡ በሚኖረው የኑሮ ሂደት ውስጥ ችግር በሚፈጠርበት ሰዓት ወይም መደበኛ ባለው የአኗኗር ዘይቤ ላይ የተለየ ባህሪ በሚታይበት ጊዜ ያንን ባህሪ ወደ መደበኛ ለመመለስ የሚደረግበት፤ ቅደም ተከተላዊ ስነ-ስርዓት ያለበት መመሪያ፣ ማስዳደሪያ ነው። ህግ የተለያዩ ጥቅሞች አሉት፣ ያጠፋን ሰው ያርማል፣ ለሌሎች መማሪያ ያደርጋል፣ እንዲሁም ያጠፋው ሰው እንዲመለስ ያግዛል።\nአዲስ ዘመን:- ህግ እና ፍትህ ምንና ምን ናቸው?\nወይዘሮ ቤተልሔም:- ህግ ቅደም ተከተላዊ ስነ-ስርዓት ነው። ይህ ማለት መሟላት ያለባቸው መስፈርቶች አሉ። አንድን ነገር ህገወጥ ነው ለማለት የተቀመጡ መስፈርቶች አሉ። ያንን መስፈርት መሰረት ባደረገ መልኩ ማስረጃ ላይ /በማስረጃ ህግ/ የሚተዳደር ሲሆን፣ ፍትህ ግን እውነትን ብቻ የያዘ፣ ቅደም ተከተላዊ ስነ-ስርዓት የሌለበት ነው። አንዳንድ ነገሮች በህጉ መሰረት የሚጠይቃቸውን ተፈላጊውን ቅደም ተከተል ላያሟሉ ይችላሉ። በዚህም ፍትሃዊ ያልሆነ መፍትሄ ሊሰጣቸው ይችላል።\nበአብዛኛው ህግ የሚሠራው ፍትህን ለማስፈን ነው። አንዱ ወደ አንዱ ሊሄድ ይችላል። በዋናነት ልዩነታቸው ግን ህግ አለ ማለት ፍትህ አለ ማለት አይደለም። ህግ ኖሮ ፍትህ ላይኖር ይችላል። ምክንያቱም ህግ በስርዓትና በማስረጃ ስለሚመራ፣ ፍትህ ደግሞ እውነትን ብቻ የያዘ ስለሆነ።\nአዲስ ዘመን:- ሴቶችን ለመጠበቅ የወጡ ህጎች አሉ?\nወይዘሮ ቤተልሔም:- ሴቶችን ለመጠበቅ የወጡ በርካታ ህጎች አሉ። የፍትሄብሔር የሆኑ፣ ከወንጀል ውጪ መብቶቻቸውን የሚያስከብሩ ህጎች እንዲሁም ወንጀል በሚፈጸምበት ሰዓት ደግሞ የሚከላከሉላቸው ህጎች ወጥተዋል። እነዚህም በሲቪል፣ በቤተሰብ፣ የወንጀለኛ መቅጫ ኮድ ላይ ተጠቅሰው ይገኛሉ። በሁሉም ላይ የሴቶችን መብት የሚጠብቁና የሚደነግጉ፣ እንዲሁም መብታቸው ተጥሶ ሲገኝ መፍትሄ መስጠት የሚቻልበትን ዘዴ የያዙ ህጎች አሉ።\nአዲስ ዘመን:- ብዙ ጊዜ የአፈጻጸም ችግር አለ ሲባል እንሰማለን፤ በህግ ዙሪያ የአፈጻጸም ችግር የሚባለው የቱ ነው? ምክንያቱስ ምንድን ነው?\nወይዘሮ ቤተልሔም:- የአፈጻጸም ችግር አለ ሲባል እንደወረደ አይደለም። ክፍተቱን የሚፈጥረው የስነስርዓት ደንቡን ያለመከተል ነው። አንድን ጉዳይ የያዘ ዳኛ ምንም እንኳ የደረሰው ጥቃት ቢሰማውና የሆነው ነገር በጣም ውስጡን ቢነካው ጉዳዩ የሚታየው በክርክር ነው፣ በዚህም አሸናፊና ተሸናፊ አለ። ሁሉም አለኝ የሚለውን ያቀርባል። ተከሳሽም ጠበቃ ኖሮት ነው የሚከራከረው፣ አቃቤ ህግም አለኝ በሚለው ማስረጃ ይሄዳል። በመጨረሻም የታሰበው ውጤት ላይመጣ ይችላል፣ ይህ የአፈጻጸም ችግር ላይሆን ይችላል።\nየአፈጻጸም ችግር ያለባቸው አካባቢዎች አሉ። አንዱ በግልጽ ያልተቀመጡ ቃላት ጉዳይ ነው። ለምሳሌ «ጾታዊ ትንኮሳ» ተብሎ «ወሲባዊ ትንኮሳ» ብንል፣ በሁለቱ መካከል ያለው ልዩነት እንዲህ ነው ተብሎ አልተቀመጠም። እንደዛ ተብሎ የሚገኝበት አንቀጽ የለም። አንዳንድ ነገሮች ህጉ ላይ በቀጥታ አልተዳሰሱም። የአፈጻጸም ችግሮች ከሚፈጥሩት አንዱ በቀጥታ ያልተዳሰሱ ጉዳዮችም ናቸው። እና ለማስፈጸም ከባድ ይሆናል።\nአንዲት ሴት በደረሰባት ጥቃት አካላዊ ብቻ ሳይሆን የስነልቦና ጉዳት ደርሶባት ይሆናል። ነገር ግን ያንን የሚዳስስ ቀጥታ የተቀመጠ ህግ ስለሌለ ጉዳት ደርሶባት እንኳን በሚገባ ማስፈጸም ላይቻል ይችላል። በዛም ላይ ክርክር ነው፣ ሁለም አለኝ የሚለውን ምርጥ የሆነ መከላከያ ነው የሚያቀርበው። እናም እንደተፈለገውና ደረሰ እንደተባለው በደል ይመጥናል የሚባል ቅጣት ላይወሰን ይችላል።\nይሄ በማኅበረሰቡ ግፊት እና በመገናኛ ብዙኅን፣ የህግ አውጪ አካላት ላይ ተጽእኖ ማድረግና በጥቅሉ ግንዛቤ መፍጠር ለዚህ መፍትሄ ይሆናል። ምክንያቱም የህዝቡ የእውቀት ደረጃ በጨመረ መጠን የህግ አውጪውም የእውቀት ደረጃ ይጨምራል። በዚህም ያልታዩ ነገሮች ይዳሰሳሉ፣ ለማስፈጸም ከባድ የሆኑ ነገሮችም ይቀንሳሉ።\nለማስፈጸም ሌላው ከባድ ነገር የቴክኖሎጂ ችግር ነው። ወደማኅበራችን በብዛት ከሚመጡ ጉዳዮች መካከል የአባትነት ጉዳይ ነው። በጓደኝነት ይረገዛል፣ ልጁ ሲወለድ አባት ይክዳል። እናም ያ ሰው «አባት ነው አይደለም?» የሚለውን ለማረጋገጥ አሁን ባለንበት የዓለም ስልጣኔ በጣም ቀላል ነው፣ ዲ.ኤን.ኤ ምርመራ አለ። እኛ አገር ግን ከባዱ ሂደቱ ነው። የሚጠየቀው ብር ከፍተኛ ነው። እየተከራከሩ ያሉት ያንን ብር ከፍሎ የማስመርመር አቅም ያላቸው ሰዎች አይደሉም። የአፈጻጸም ችግር በዚህም ይመጣል።\nሌላው አንድን ነገር ለመጠየቅ የጊዜ ገደብ አለ። ህግ ከዚህ ጊዜ እስከዚህ ጊዜ ይህን ጥያቄ መጠየቅ ይቻላል ብሎ ያስቀምጣል። በሰዓቱ ወደሚመለከተው አካል አለመሄድም ለማስፈጸም ችግር ምክንያት ይሆናል። በዚህ ላይ ጥቃት የደረሰባቸው ሴቶችም በጊዜ ወደ ህግ አስከባሪ አካላት ባለመሄዳቸው ነው። ስለዚህ ህግ አውጪ፣ አስፈጻሚ አካላት የምንላቸው፣ እንደ ሀኪም፣ ፖሊስ እና መሰል ጋር እንዲሁም ተበዳይ ባለጉዳዮች ጋር ክፍተት አለ። ከሁሉም አንጻር ለማስፈጸም ከባድ ይሆናል። ነገር ግን ግንዛቤ ከተፈጠረና የህዝቡ የእውቀት ደረጃ ከፍ ካለ መብትን የመጠየቅ ብሎም የማስከበር ሁኔታ እየጨመረ ይሄዳል።\nአዲስ ዘመን:- የአፈጻጸም ክፍተት ባይኖር ኖሮ ህግ ሴቷን ምን ያህል ይጠብቃታል? ፍጹምነትስ አለው?\nወይዘሮ ቤተልሔም:- ህግ ላይ ፍጹምነት በጊዜ ሂደት የሚመጣ ነው። ትላንት ላይ መጥፎ ሥራ ያልነበረ ፣ነገ ላይ ጥፋት ሆኖ ሊገኝ ይችላል። ፍጹም ነው የምንልበት ቦታ ላይ አይደለም ያለነው። እንኳን ኢትዮጵያ ውስጥ በውጪውም ዓለም ላይ ፍጹም የሆነ ህግ አይደለም ያለው፣ በየጊዜው እየተሻሻለ የሚሄድ ነው።\nእንደእኔ አመለካከት በህግ ደረጃ በፊት ከነበርንበት አንጻር ብዙ መጥተናል። በፊት እውቅና የማይሰጣቸው የሴቶች መብቶች አሁን እውቅና ተሰጥቷቸው፣ መብት ሆነው ሴቶች እየተለማመዷቸው ይገኛሉ። ነገር ግን የሚጎድሉት ነገሮች የሉም የምንለው ህግ አይደለም። የዛኑ ያህል የሚጎድሉ ነገሮች አሉ።\nአዲስ ዘመን:- ታድያ ሴትን ከህግ እና ከብልሃት የቱ ይጠብቃታል?\nወይዘሮ ቤተልሔም:- በእኔ አመለካከት ህግም ብልሃትም ሴቷን ይጠብቋታል። ህግ ጋር ስንሄድ መብት ነው፣ መብት ስንል አጥቂም ተጠቂም መብት አለው። የበደለም የተበደለም፣ ሁለቱም በህግ ዓይን መብት አላቸው። በተለይ በወንጀል ከሆነ ተከሳሹ በደንብ በማያሻማ ሁኔታ ጥፋተኛነቱ መረጋገጥ አለበት፣ ምክንያቱም የዛን ሰው መብት ነው የምንገድበው። የአንዱን መብት ለመጠበቅ የሌላውን መብት ማሳጣት አለ። ህግ ይህን እያማከለ ስለሚሄድ ብልሃት ብዙውን ሚና ይጫወታል ባይ ነኝ። ነገር ግን ህግም አለ፣ ህግም ደግሞ ይጠብቃታል።\nይህ ጉዳይ እንደሁኔታው ይለያያል። ለምሳሌ የቤተሰብን ህግ ብናይ ብልሃት ነው ሴትን የሚጠብቃት አንልም። ንብረትን በተመለከተ ህጉም ይጠብቃታል። ወንጀል ላይ በምንሄድበት ጊዜ ደግሞ ብልሃትም የሚጠብቃት ጊዜ አለ። አንዲት ሴት ተደፍራ ሰውየው ላይ የሚደርሰውን ቅጣት ከማሰብ ይልቅ መጀመሪያ በተቻለ አቅም ለዛ ሊያጋልጡ ከሚችሉ ነገሮች ራሷን ልትጠብቅ ያስፈልጋል። ተፈጽሞ ሲገኝም ደግሞ ብልሃት ያስፈልጋል። ምክንያቱም ብዙ ጊዜ ማስረጃ ወዲያውኑ አለማቅረብ፣ ወደ ህክምና ተቋማት ወዲያው አለመሄድ፣ ለፖሊስ የተፈጠረውን አለማሳወቅ፣ ቅደም ተከተሉን ባለማወቅ የሚዘነጉ ነገሮች መብትን እስከማሳጣት ሊያደርሱ ይችላሉ። ስለዚህ ብልሃት ብዙ ድርሻ አለው።\nአዲስ ዘመን:- ማህበሩ ትኩረት ሰጥቶ እየሰራ ያለው በየትኛው ላይ ነው?\nወይዘሮ ቤተልሔም:- እንደ ማኅበር በብዛት እየሠራን ያለነው ጥቃትን በተመለከተ ነው። በተለይ ደግሞ ወሲባዊ ትንኮሳን በተመለከተ የህዝቡ ግንዛቤ ከፍ እንዲል ነው የምንፈልገው። እኛ አገር ባለው የህግ ሁኔታ ወሲባዊ ትንኮሳ የተዳሰሰ አይደለም። ወሲባዊ ትንኮሳ ስንል አስገድዶ መድፈርና ከፍ ያሉ ጥፋቶች ላይ እንጂ «ለከፋ» የሚባለው እንደቀላልና እንደ ንግግር መክፈቻ የሚታይ ነው። አለባበስ ላይ ያለው አመለካከት ራሱ፣ ሴቶች ራሳቸው ናቸው ራሳቸውን የሚያጋልጡት እየተባለ የሚያሳስት፣ ከደረሰው ጥቃት በላይ ጥቃት አድራጊዎችን ሊከላከል የሚችል የግል አስተያየት ነው።\nየኅብረሰተቡ አመለካከት መስለው ነገር ግን ህግን በተመለከተና የሴቶችን መብት ከማስከበር አንጻር ትልቅ ሚና የሚጫወቱና መብታቸው እንዳይከበር የሚያደርጉ ስለሆኑ ይህን በተመለከተ መገናኛ ብዙኅን ላይ በደንብ ቢሠራ እላለሁ። በመገናኛ ብዙሀን «በለከፋ ተዋውቃችሁ የተጋባችሁ» እየተባለ እንደቀልድና ቀላል ነገር መታየት ሳይሆን ያለበት ትኩረት ተሰጥቶት ጾታዊ ጥቃትና ወሲባዊ ትንኮሳ ነገሮች በኅብረሰተቡ ዘንድ እውቀቱ ከፍ እንዲል የሚችልበት ሁኔታ ቢፈጠር እንላለን።\nአዲስ ዘመን:- ስለሰጠሽን ማብራሪያ ከልብ አመሰግናለሁ።\nወይዘሮ ቤተልሔም:- እኔም አመሰግናለሁ።\nSaturday, 07 October 2017 17:28\nከፓርላማው ምን ይጠበቃል?\nዶክተር ቆስጠንጢኖስ በርኸ፤ አቶ ሞሼ ሰሙ፤ አቶ ትዕግስቱ አወል፤ አቶ ጥላሁን እንዳሻው፤ አቶ አየለ ጫሚሶ፤\nኢትዮጵያ የፌደራል ስርዓትን ተግባራዊ ባደረገችባቸው ያለፉት 25 ዓመታት በርካታ ስኬታማ ስራዎችን አከናወናለች። ብሄር ብሄረሰቦች መብታቸው ተከብሮ፣ በራሳቸው ቋንቋ ተምረው፣ ተዳኝተውና ክልላቸውን ራሳቸው አስተዳድረው ልማታቸውንና እድገታቸውን ያረጋገጡበት ደረጃ ላይ መድረስ ችለዋል። ለአገራቸው ሰላምና ልማት ያላሰለሰ ጥረት አድርገዋል። ይሄ የሆነው ግን ምንም አይነት ኮሽታ ባልታየበት ሁኔታ አይደለም። አልፎ አልፎ የሚነሱ ሰላምን የሚያደፈርሱ ችግሮችም ተስተውለዋል። እነዚህ ችግሮች በዘላቂነት እንዲፈቱ ከአምስተኛው ዙር የሶስተኛው ዓመት የህዝብ ተወካዮች ምክር ቤት ምን አዲስ ነገር ይጠበቃል? በምን በምን ጉዳዮች ላይ ትኩረት ሰጥተው መስራት ይገባቸዋል የሚሉትን ጥያቄዎች በማንሳት የተቃዋሚ ፖለቲካ ፓርቲ አንዳንድ አመራሮችንና የፖለቲካ ሙሁራንን አነጋግረናል። እነሱም የሚከተለውን ይናገራሉ።\n«ፓርላማው ስራውን ሲጀምር በወቅታዊ ጉዳዮች ብዙ አዳዲስ ደንቦችና ህጎች ማጽደቅ ይጠበቅበታል» የሚሉት የአፍሪካ ሂውማኒተሪያን አክሽን ምክትል ፕሬዚዳንትና በአዲስ አበባ ዩኒቨርሲቲ የፖለቲካል ሳይንስ መምህር የሆኑት ዶክተር ቆስጠንጢኖስ በርኸ ናቸው። እንደ ምሁሩ ማብራሪያ ለሁሉም ነገር ቀዳሚው የህግ የበላይነት ማስፈን ነው። በመሆኑም ባለፉት ጊዜያት በተከሰቱት ጥፋቶች የተሳተፉ ግለሰቦችም ሆኑ ነገሩን በማስነሳትና በማባባስ ላይ የነበሩት እንዲሁም ጉዳዩ የሚመለከታቸው አካላት ሆነው ስራቸውን በአግባቡ ያልተወጡት ተጠያቂ የሚሆኑበት ሁኔታ መፈጠር አለበት።\nለዚህም የፓርላማው ስራ አስፈጻሚ አካል የፓርላማ ኮሚቴ መድቦ ጉዳዩን እንዲከታተል ማድረግ ይጠበቅበታል። በተጨማሪም ጉዳዩ የሚመለከታቸውን አካላት እንደ ሰብአዊ መብት፣ እንባ ጠባቂ ያሉትን ሪፖርት አዳምጦ ፓርላማው አዲስ መመሪያዎችን ማውጣት ይችላል። ከዚህም ባለፈ በሚካሄዱ ግምገማዎች ችግር አለባቸው የሚባሉና ሆን ብለው ሀገሪቱን ወደ ችግር የመሩ የስራ ኃላፊዎች ከተገኙ ሰዎቹ ችግር እየፈጠሩ አልያም እያባባሱ እንደሆነ ለጠቅላይ ሚኒስትሩ በማሳሰብ እርምጃ እንዲወሰዱባቸው፤ ክልሎቹ ራሳቸውን የሚያስተዳድሩ ቢሆንም ጉዳዩ ከሀገር ደህንነትና ሰላም ጋር የሚያያዝ በመሆኑ በፌደራል የሚወሰዱ እርምጃ እንዲወሰዱ ማድረግም ይጠበቅ በታል።\nምሁሩ ጨምረው እንዳብራሩት፤ የጎሳ ግጭቶች አዲስ የተፈጠሩ ሳይሆኑ ለዘመናት የኖሩ ናቸው። በተለይ የውሃ ምንጭ፣ የግጦሽና የእርሻ መሬት በመፈለግ እንዲሁም ከብት በመቀማማት ከዚህ ቀደምም ይፈጠሩ ነበር። እነዚህ ግጭቶች ድሮ ከቀስትና ከጦር በዘለለ መሳሪያ የሚካሄዱ አልነበሩም። አሁን በአውቶማቲክ መሳሪያም ጭምር ነው የተጀመሩት። እንደእነዚህ አይነት መሳሪያዎች ደግሞ በህግ አስከባሪዎች እጅ ላይ ብቻ ነው መያዝ ያለባቸው። እነሱም ቢሆኑ ለህግ ተገዢ ካልሆኑ በህግ አግባብ የሚነጠቁበት ሁኔታ መፈጠር አለበት።\nበተለይ አሁን የተከሰተው አይነት የብሄር ብሄረሰቦች ጎራ ለይቶና በመንግስት ታጣቂ ሀይሎች መካከል ጭምር የተደረገ ጦርነት በታሪካችን ታይቶም ተሰምቶም የሚታወቅ አይደለም፤ተገቢም አይደለም። ያለፈ ታሪካችን የሚያሳየው የውጪ ጠላት ሲመጣ ሁሉም ተባብሮ የመከላከልና የአንድነት እንቅስቃሴ አካሄድን ነበር። አሁንም ማስቀጠልም ያለብን ይህንኑ ነው። በተለይ አንድን ህዝብ የዚህ ክልል ነዋሪ አይደላችሁም ብሎ ማባረር የኢትዮጵያዊነት መብታቸውንም መግፈፍ ነው። በመሆኑም ፓርላማው ይህንን በጥሞና ተመልክቶ ተገቢና ፈጣን ውሳኔ ማስተላለፍ ይጠበቅበታል።\nከሁሉም በላይ ህዝቡ ኢትዮጵያዊነትን ለማስፈን በክልል ደረጃ አንድ ጎሳ ከሌላ ጎሳ እየተባለ በሚዲያዎችም ጭምር የሚነገረው በፍጥነት መቆም እንዳለበት ይመክራሉ። ክልሎችም ኢትዮጵያዊነትን በመያዝ እነሱም የኢትዮጵያ ማእከል መሆናቸውን እንዲገነዘቡ ማድረግ ሌላው የፓርላማው ስራ ሊሆን እንደሚገባም ምሁሩ አስገንዝበዋል።\nረዳት ፕሮፌሰር የማነ ዘርአይ\nበመቀሌ ዩኒቨርስቲ የፖለቲካል ሳይንስ ትምህርት ክፍል ረዳት ፕሮፌሰር የማነ ዘርአይ እንዳሉት፤ በተያዘው አመት ፓርላማው ስራውን ሲጀምር በዋናነት በሁለት ጉዳዮች ላይ ሊያተኩር ይገባል ይላሉ። የመጀመሪያው ባለፉት ሁለት አመታት እንደ ሀገር የገጠሙ ችግሮች አሉ። ከእነዚህ ችግሮች የህግ ውሳኔ የሚፈልጉ ጉዳዮች ምንድን ናቸው በማለት ለይቶ ህገ መንግስቱንና ህገ መንግስቱን ለማስፈጸም የወጡ ዝርዝር አዋጆችና ደንቦችን ችግር ያለባቸውና ግልጽ ያልሆኑትን በመለየት እንዲሻሻሉ መስራት ይጠበቅበታል።\nከዚህ ጋር ተያይዞ የዴሞክራሲያዊ ስርአቱን ለወቅቱ በሚመች መልኩ ማድረግና የምርጫ ህጉን ማሻሻልን ጨምሮ ባለፈው አመትም የተገቡ ቃሎች ዝርዝር ህጎችን የሚመለከቱ ናቸው። እነዚህ ጉዳዮች አስፈጻሚውን ብቻ የሚመለከቱ ሳይሆኑ በዋናነት ፓርላማውን የሚመለከቱ በመሆናቸው፤እነዚህን ምን ደረጃ ላይ እንዳሉ በመፈተሽ ውሳኔ ማሳለፍ ያስፈልጋል።\nበሁለተኛ ደረጃ ባለፈው አመት መሪው ፓርቲ ኢህአዴግም ሆነ መንግስት የተሀድሶ እንቅስቃሴ አድርገዋል። ተሀድሶው የመጨረሻ ውጤት የሚኖረው የህግ ማእቀፍና የአወቃቀር ለውጦችና ዝርዝር አፈጻፀሞች ሲካተቱ ነው። በመሆኑም ፓርላማው በተሀድሶው የተመዘገቡ ለውጦች ወደ ህዝቡ እንዲደርሱ ለማስቻል የተሀድሶው እንቅስቃሴ ወደ ህግ መተግበር አለበት። በተለይ በአመቱ መጀመሪያ የሚደረጉ ስብሰባዎች ላይ ትኩረት አድርገው እርምጃ የሚወስዱባቸውና እቅድም የሚቀመጥባቸው ሊሆኑ ይገባል።\nበሌላ በኩል ኪራይ ሰብሳቢነት በሀገሪቱ ባለፉት አምስት አመታት ሲነሳ የነበረ ችግር ነው። በእውነትም ከሀገሪቷ የኢኮኖሚ እድገትና ከምትከተለው ስርአት አንጻር ይህ ችግር ለሀገሪቷ ትልቅ አደጋ ነው። ኪራይ ሰብሳቢነት አለ ማለት ደግሞ የመልካም አስተዳደር ችግር አለ ማለት ነው። ለዚህም ባለፈው አመት አጀንዳ ተይዞ ሊሰራ የተቀመጠ ጉዳይ አለ። ይሄን በአንድ ጊዜ ማቃለል ባይቻልም ገምግሞ ለቀጣይ ማቀድ ይገባል።\nየስራ አጥነት ችግርንም ለመቅረፍ ገንዘብ በመመደብ የተጀመረው ስራ እንዳለ ሆኖ ፓርላማው ተቋማዊ በሆነ መንገድ በዘላቂነት እንዲፈታ ምን ብናደርግ ነው ኢኮኖሚውን የምናንቀሳቀስው በሚለው ላይ ትኩረት ሰጥቶ ሊወያይ ይገባል። ለዚህም ጊዜውን የጠበቀ የፖሊሲ ማእቀፍ መዘጋጀት አለበት። የትምህርት ተቋማትንም ተማሪዎችን አስመርቆ ከማስወጣት ባለፈ ስራ ፈጣሪ እንዲሆኑ በማድረግ ላይ የሚሰሩትን ስራዎች ተከታትሎ መገምገም ይጠበቅበታል።\nቀድሞ የኢትዮጵያውያን ዲሞክራሲያዊ ፓርቲ (ኢዴፓ) አመራርና አባል የነበሩ አሁን ከፓርቲው ወጥተዋል። አቶ ሙሼ ሰሙ እንደሚናገሩት ባለፈው አመት በተከታታይ በተፈጠሩ ግጭቶችና አለመረጋጋቶች በሀገሪቱ ከንብረት ውድመት እስከ ሰው ህይወት መጥፋት የደረሱ ችግሮች ተከስተዋል። ዜጎችም እንደ ሀገር ከቦታ ቦታ የመንቀሳቀስ መብታቸው ጥያቄ ውስጥ ገብቶ ቆይቷል። እነዚህ ችግሮች አሁንም እየተከሰቱ ያሉ በመሆናቸው ፓርላማው በቅድሚያ በዚህ ላይ ትኩረት ሰጥቶ መስራት አለበት።\nሰላምና መረጋጋት በሌለበት ስለ ልማትም ሆነ ዲሞክራሲ አልያም የሀገር ብልፅግና ማውራት አይቻልም። አሁንም ቢሆን ነገሮች የበረዱና የሰከኑ ይምሰሉ እንጂ መልክና ገጽታቸው እየተለዋወጠ ግጭቶቹ እየቀጠሉ ዜጎችም ለችግር እየተጋለጡ ናቸው። በመሆኑም ዜጎች ህገ መንግስቱ ባስቀመጠላቸው መብት መሰረት በየትኛውም ቦታ ሰርተው አምርተውና ንብረት አፍርተው የመኖር መብታቸው እንዲረጋጋጥ መስራት ከፓርላማው ይጠበቃል።\nአቶ ሙሼ በፓርላማው መሰራት ይገባዋል ያሉትንም መፍትሄ ሲጠቁሙ፤ፓርላማው ስራውን ሲጀምር ጉዳዩ የሚመለከተውንና ያገባኛል የሚል ማንኛውንም አካል የማወያያት ስራ ሊሰራ ይገባል። ጥያቄ አለን መልስ እንፈልጋለን ለሚሉ በሙሉ የጉዳዩ ብቻ ሳይሆን የመፍትሄውም አካል በማድረግ ምላሽ የሚያገኙበት ሁኔታ እንዲመቻች መስራት አለበት። በጉዳዩ ተሳትፎ የነበራቸውና ጥያቄ ያነሱ መልስ የሚሹ ጉዳዮች ላይ ጥያቄዎቹን በማቅረብ ሰፊ ውይይትና ክርክር ተካሂዶባቸው አማራጭ ሀሳቦች የሚስተናገዱባቸው እድሎች የሚፈጠሩበት ሁኔታ መመቻቸት አለበት ይላሉ።\nከዚህም በተጨማሪ በ2010ዓ.ም በሚካሄደው የማሟያ ምርጫ ውጤቱ የታወቀ ምርጫ እንዳይካሄድ፤የተስተካከለ ምህዳር እንዲኖርና ሁሉም የፖለቲካ ፓርቲዎች ዲሞክራሲያዊ በሆነ መንገድ ተሳታፊ እንዲሆኑ፤ፓርላማው ከኢህአዴግም በላይ የህዝብ ተጠሪነትና ተጠያቂነት ስላለበት ምህዳሩ በሚስተካከልበት ሁኔታ ላይ መስራት ይጠበቅበታል። ይሄን በማድረግ በየወቅቱ የሚነሱ የህዝብ ጥያቄዎች ምንድን ናቸው የሚለውን እንዲፈትሽና ምላሽ እንዲሰጥ ያስችለዋል። እነዚህ ሁኔታዎች ለሀገሪቱ መረጋጋትና ሰላም መነሻ በመሆናቸውና የፓርላማ አባላቱም በፓርላማ ለመቀጠል የሚያስችላቸውን እድል የሚያገኙበት በመሆኑ ትኩረት ሰጥተው ሊሰሩባቸው ይገባል ብለዋል።\nየአንድነት ለዲሞክራሲና ለፍትህ ፓርቲ ሊቀ መንበር አቶ ትእግስቱ አወሉ በበኩላቸው የፖለቲካ ተሳትፎ ምህዳሩን ለማስፋት ከተቃዋሚ ፓርቲዎች ጋር የተጀመረው ድርድር ተጠናቆ ወደ ተግባር እንዲቀየር ፓርላማው መስራት አለበት ይላሉ። እንደ ሊቀመንበሩ ገለጻ እስካሁን ባለው ሂደት በፖለቲካ ፓርቲዎች መካከል በተደረገው ድርድር በአንድ ህግ ላይ ከስምምነት ተደርሷል። ሁለተኛውንም ህግ ከስምምነት ላይ ለመድረስ እየተሰራ ነው።\nይህንን መሰረት በማድረግ ፓርላማው በፍጥነት ስምምነት የሚደርስባቸውን ጉዳዮች ህግ አድርጎ በማውጣትና በማፅደቅ ምህዳሩ እንዲሰፋና አዲሱ የምርጫ ስርአት ፀድቆ በአዲስ አበባና በድሬዳዋ ተተግብሮ እንዲሞከር ሊሰራ ይገባል። ፓርላማው ይህንን ካደረገ በምርጫ ሂደት ያሉትን ጠንካራና ደካማ ጎኖች በመፈተሽ በ2012 ዓ.ም በሚኖረው ብሄራዊ ምርጫ የተሻለ ተሳትፎ እንዲኖር ማድረግ የሚያስችል ሁኔታ መፍጠር ይቻላል። ይሄ ካልሆነና ከዚህ ቀደም በነበረው የምርጫ ስርአት የምንቀጥል ከሆነ ምርጫው አሳታፊ ካለመሆኑ ባሻገር ውጤቱም የታወቀ እንደሆነ የሚቀጥል ይሆናል። ይሄ የፖለቲካ ፓርቲዎችን ህልውና ብቻ ሳይሆን የህዝብን በምርጫ ያለውን ተሳትፎም የሚያቀዛቅዝ ነው የሚሆነው።\nአቶ ጥላሁን እንደሻው\n« በሀገሪቱ ያለው ቀዳሚውና አንገብጋቢው ጉዳይ ፓርላማውም ሊሰራበት የሚገባው የህዝቡ የሰላምና የደህንነት ጉዳይ ነው። ፓርላማው ስራውን ሲጀምር የሀገሪቱ ዜጎች በሰላም ሰርተው መኖር የሚችሉበት ሁኔታ እንዲፈጠር ማስቻል ይጠበቅበታል» ያሉት ደግሞ የኢትዮጵያ ሶሻል ዲሞክራቲክ ፓርቲ (ኢሶዲፓ) ምክትል ሊቀመንበር አቶ ጥላሁን እንደሻው ናቸው። እንደምክትል ሊቀመንበሩ ማብራሪያ በአሁኑ ወቅት በብዙ የሀገሪቱ አካባቢዎች ያለው የሰላም ሁኔታ አስጊ ነው። በተለይ በክልሎች ድንበር አካባቢ የሚኖሩ ወገኖች ለብዙ ችግሮች ተጋልጠው ይገኛሉ። እነዚህ ዜጎች የህግ ከለላና የመንግስትን አለሁ ባይነት ይፈልጋሉ፤ ይጠብቃሉም። በአንዳንድ አካባቢዎች ኢትዮጵያዊ የሆኑ ዜጎች ከሌላ ሀገር እንደ መጣ ሁሉ ከኖሩበት ቦታ ሲባረሩ ይታያሉ። ይሄ ብሄራዊ ህልውናን ፈተና ላይ የሚጥል ትልቅ አደጋ ነው።\nበመሆኑም የችግሮቹን መነሻ በራሱ በመንግስት አካላትም በኩል ያሉትን ጨምሮ በመለየት ተጨባጭ እርምጃ እንዲወሰድ ማድረግ ያስፈልጋል። ፓርላማው የመንግስት አካላትን በበላይነት የመቆጣጠር ኃላፊነት ያለበት አካል እንደመሆኑም ማንኛውንም አስፈጻሚ አካል የመቆጣጠር ስራውን በስራ ዘመኑ አጠናክሮ ሊቀጥል ይገባል። እንደ ፓርላማም በሀገሪቱ እየተከሰቱ ባሉ አሳሳቢ ጉዳዮች ላይ አጀንዳ አስይዞ መነጋገር ይጠበቅበታል። ጉዳዩ የሚመለከታቸውንም አካላት ጠርቶ በጉዳዩ ላይ ማብራሪያ መጠየቅና ተገቢ ማስተካከያ የማያደርጉ ካሉም ህጋዊ እርምጃ እንዲወሰድባቸው የማድረግ ኃላፊነትም አለበት።\nከመልካም አስተዳደርና ኪራይ ሰብሳቢነት ጋር በተያያዘ በሀገሪቱ እለት ከእለት እየጨመሩ የመጡትም ችግሮች ከጸረ ዲሞክራሲያዊ አገዛዝ ባህሪ የመነጩ ናቸው። አሁን እየተከሰቱ ላሉ አንዳንድ ችግሮችም መነሻቸው የመልካም አስተዳደር እጦትና የኪራይ ሰብሳቢነት መንሰራፋት ናቸው። አሁን ያለው አደረጃጀት ዜጎች ስራ የሚያገኙት ባላቸው የዜግነት መብት፣ የስራ ብቃትና የሞያ ችሎታ ሳይሆን በፖለቲካ ታማኝነትን ላይ ብቻ የተመሰረተ ነው። በመሆኑም አሁንም በስራ ፈጠራ የሚሰማራውና ለስራው የተመደበው ገንዘብ ለኢህአዲግ ደጋፊዎች ብቻ እንዳይሆን ከፓርቲ ወገንተኝነት ፀድቶ ነጻ የስራ እድል እንዲፈጠር ፓርላማው ተከታትሎ መስራት አለበት። ይሄ አካሄድ ደግሞ መልካም አስተዳደርን ለማስፈን አያስችልም። በመሆኑም ፓርላማው የገዢው ፓርቲ አካል እንደመሆኑ ሀገሪቷ ወደ ዳበረ ዲሞክራሲያዊ ስርአት እንድትመለስ መስራት አለበት።\nበሌላ በኩል በፖለቲካ ፓርቲዎች መካከል እየተደረገ ያለውም ድርድር ሳይሆን ውይይትና ምክክር ነው የሚሉት አቶ ጥላሁን እንደ ፓርቲ በአግባቡ ድርድር እንዲደረግ ያቀረቡት ሀሳብ ተቀባይነት አላገኘም። በመሆኑም መጀመሪያ ትክክለኛ ድርድር እንዲካሄድ ፓርላማው ሁኔታዎችን ማመቻቸት ይጠበቅበታል። ገዢው ፓርቲ በገለልተኛ አደራዳሪዎች አማካይነት መሰረታዊና ችግር ፈቺ በሆኑ ጉዳዮች ላይ ከትክክለኛ ተቃዋሚ ፓርቲዎች ጋር መደራደር አለበት። በዚህም በሀገሪቱ ትክክለኛ ምርጫ የሚካሄድበትና ህዝቡ በነጻነት ድምጹን የሚሰጥበት ሁኔታ እንዲፈጠር መሰራት አለበት። በገለልተኛ የምርጫ አስተዳደር ምርጫ የሚካሄድበት ሁኔታ እንዲፈጠር መስራት ይገባል ባይ ናቸው።\nከዚህ በፊት በተካሄዱት ምርጫዎች እንደታየው ለገዢ ፓርቲ ሁሉንም ነገሮች ጠቅልሎ የሰጠ የምርጫ አስተዳደር ባለበት ሁኔታ ትክክለኛ ምርጫ ሊካሄድ ስለማይችል፣ ከምርጫው በፊት ሀቀኛ ድርድር መካሄድ አለበት። አሁን ያለውን ግን ድርድር ነው ማለት አንችልም። ፓርላማው እስካሁን ባለው ሂደት ገዢውን ፓርቲ እንዲህ አድርግ ብሎ አመራር ሰጥቶ አያውቅም። ነገር ግን ገዢውንም ፓርቲ አስፈጻሚ አካላትም የሚሰሯቸውን ስራዎች በጥልቀት በመገምገም ስህተቶች ላይ ተችተው ማስተካከል ይጠበቅባ ቸዋል። ከዘንድሮው ፓርላማም የዚህ አይነት አዲስ እንቅስቃሴ እንጠብቃለን ብለዋል።\nአቶ አየለ ጫሚሶ\n«እኛ ብቻ ሳንሆን ህዝቡም ከፓርላማው የዘንድሮ የስራ ዘመን ብዙ ይጠብቃል፤ ፓርላማው የሚሰራቸው የተለመዱ ስራዎች እንደተጠበቁ ሆነውም በወቅታዊ ሁኔታዎች ላይ ማተኮር ግን አለበት» የሚሉት የቅንጅት ለአንድነትና ለዲሞክራሲ ፓርቲ ፕሬዚዳንት አቶ አየለ ጫሚሶ ናቸው። አቶ አየለ እንደሚናገሩት ህዝብ የሚፈልገው፤ ፓርላማውም ሊያውቀው የሚገባውና ቅድሚያ ሰጥቶ መስራት ያለበት ጉዳይ በሀገሪቷ እየተከሰተ ያለው የእርስ በእርስ ግጭት ቆሞ ሰላም የሚፈጠርበትና ሀገር ለዘለቄታው የምትረጋጋበት ሁኔታ እንዲፈጠር ነው። በአሁኑ ወቅት የሀገር አንድነትን የሚያናጋ ሁኔታ እየተፈጠረ ነው። እነዚህ ግጭቶች ከሀገር ውስጥ ብቻ ሳይሆን ከውጪም ባሉ ስውር እጆች ግፊትና ንቃተ ህሊና በሌላቸው ሰዎች አነሳሽነት የሚቀሰቀሱ ናቸው። ይሄ ደግሞ የሀገር ሰላም ጉዳይ እንደመሆኑ ፓርላማው የተፈጠረው ችግር በቁጥጥር ስር ውሎ የህዝቦች ሰላም የሚረጋገጥበት ሁኔታ እንዲፈጠር የመስራት ግዴታ አለበት።\nከዚህም ባለፈ ፓርላማው በቅርቡ በተከሰቱትና ለበርካታ ዜጎች ህልፈት የዳረጉ ግጭቶች ውስጥ በመንግስት መዋቅር ውስጥ ያሉ አንዳንድ አካላት እጅ አለበት የሚል ጥርጣሬ አለ። ይሄንን አጣርቶ በአስፈጻሚ አካል ላይ ጥብቅ ግምገማ በማካሄድ ተገቢውን ቁጥጥርና እርምጃ ሊወስድ ይገባል። እንዲሁም እንደ ፓርላማ ህገ መንግስቱ በሚያዘውና በተሰጠው አዋጅና ስልጣን መሰረት በተለያዩ የኃላፊነት ደረጃዎች የሚሾሙ አስፈጻሚዎች ለመንግስት፣ ለህገመንግስቱና ለህዝቡ ታማኝ የሆኑ እንዲሆኑ፤ከዚህም ሌላ ድብቅ አጀንዳ ካላቸውና አገርን ለመበታተንና ለማፈራረስ ከሚሰሩ ጋር የማያብሩ መሆናቸውን የማረጋገጥ ስራ ሊሰራ ይገባል።\nበተያያዘ ሀገሪቱ እያካሄደች ያለውን ልማት ለማደናቀፍ የሚሞክሩ የውጪም ሆነ የውስጥ ኃይሎች እንዲሁም አንዳንድ የጎረቤት ሀገራት መኖራቸው ይታወቃል። በመሆኑም የሀገሪቱ ዳር ድንበር እንዲጠበቅ በሚደረጉ ስራዎች ላይ ትኩረት ሰጥቶ መስራት ይገባቸዋል።\nበሙስናውም በኩል ለሀገር ልማት የሚውል ከፍተኛ መጠን ያለው ገንዘብ በአንዳንድ ግለሰቦች እየተዘረፈ ይገኛል። እነዚህን ሰዎች ለህግ በማቅረብ ተገቢውንና አስተማሪ ሊሆን የሚችል ቅጣት እንዲወሰድ ማድረግም ይጠበቃል።\nበሀገሪቱ የሚገኙ ዩኒቨርስቲዎች በየአመቱ በርካታ ቁጥር ያላቸውን ተማሪዎች እያስመረቁ በማውጣት ላይ ቢሆኑም አብዛኞዎቹ ስራ አጦች ሆነዋል። ለዚህም የፈዴራል መንግስት ብቻ ሳይሆን ክልሎችም ጭምር የየራሳቸውን ተጨባጭ ሁኔታ መነሻ በማድረግ ጥቃቅንና አነስተኛ ኢንተርፕራይዞችን በማስፋፋትና በጀት በመመደብ ዜጎች ስራአጥ በመሆን ወደ አመጽና ሌሎች ተግባራት እንዳይገፋፋ ለማድረግ እንዲሰሩ ፓርላማው ማሳሰብ አለበት ብለዋል። ባለፈው አመት በፌደራል መንግስት የተመደበውም ከፍተኛ መጠን ያለው የወጣቶች ተዘዋዋሪ ፈንድ እስከተጠናቀቀው አመት መጨረሻ ወጣቶቹ ሰልጥነው ተዘጋጅተው ቢቀመጡም አብዛኞቹ ወደስራ አልገቡም።\nበመሆኑም አሁንም ፓርላማው በጀቱ መበጀቱን ብቻ ሳይሆን ያለበትንም ሁኔታ በመከታተል ወደ ተግባር የሚገባበትን ሁኔታ ማመቻቸት ሌላው የአመቱ ቁልፍ ተግባሩ ሊያደርግ ይገባል። ይሄ ካልሆነ ገንዘቡ ወደ ጥቂቶች ኪስ በመግባት ህዝብን ለሌላ አመጽ ለሌላ ችግር ይዳርጋል።\nከዚሁ ጋር ተያይዞ በሀገሪቱ የሴቶች ተጠቃሚነትና ተሳታፊነት እያደገ ቢሆንም ዛሬም ሀገሪቷ በርካታ ሴቶች በተለያዩ ኢኮኖሚያዊና ማህበራዊ ችግሮች ውስጥ የሚገኙባት በመሆኑ እንደዚህ ትልልቅ ሀገር አቀፍ ኢኮኖሚያዊ እንቅስቃሴዎች ሲካሄዱ ከወረቀት በዘለለ የሴቶች ተሳትፎና ተጠቃሚነት በተግባር መረጋገጡን መፈተሽ ይጠበቃል።\nበአጠቃላይ በራሳቸው ስራ ለሚፈጥሩ የተጀመረውን ድጋፍ በማጠናከር መንግስትም በየተቋማቱ የስራ እድል በመፍጠር የብጥብጥ ምንጭ የሆነውን ስራ አጥነትን ለመቀነስ መሰራት አለበት። ፓርላማው በየወቅቱ የህዝብን ጥያቄ እያዳመጠ ምላሽ የሚሰጥበት እንጂ በአገሪቱ የአስቸኳይ ጊዜ አዋጅ እየታወጀ ችግሮች ብቻ የሚፈቱባት እንዳይሆን ከፓርላማው ብዙ ይጠበቃል ሲሉ አስተያየታቸውን ሰጥተዋል።\n«የአካባቢ ተፅእኖ ግምገማ ከተሰጣቸው ፕሮጀክቶች አብዛኞቹ አሳፋሪ ደረጃ ላይ ናቸው» - አቶ የአለምሰው አዴላ የአካባቢ ብክለት አያያዝ ተመራማሪ\nየውሀ አካላት በተለይ ደግሞ ሀይቆቻችን ከብክለትና ብክነት ጋር ተያይዞ አደጋ ውስጥ ወድቀዋል። ትላልቅ ሀይቆችም እየጠፉ ናቸው። ለመሆኑ ለሀይቆች ብክለትና ብክነት ዋነኛው ችግር ምንድን ነው? መፍትሄውስ? ስንል በኢትዮጵያ የአካባቢና ደን ምርምር ኢንስትቲዩት የአካባቢ ብክለት አያያዝ ምርምር ዳይሬክቶሬት ዳይሬክተርና ተመራማሪ ከሆኑት ከአቶ የአለምሰው አዴላ ጋር ቃለ ምልልስ አድርገናል።\nአዲስ ዘመን፡- አንድ የውሀ አካል ወይም ሀይቅ ተበከለ የሚባለው ምን ሲሆን ነው?\nአቶ የአለምሰው፡- አንድ ስርዓተ ምህዳር ችግሮችን የሚቋቋምበት ተፈጥሯዊ አቅም ወይም ደረጃ አለው። ውሀም ችግሮችን መቋቋም የሚችልበት የተፈጥሮ አቅም አለው። ለምሳሌ አንድ በርሜል መርዛማ ኬሚካል ወደ ሀይቅ ቢገባ በሰፊው የውሀ አካል ውስጥ ይዋሀዳል። የውሀው መጠን ከፍተኛ ስለሆነ የመቋቋም አቅም ይኖረዋል። ውሀውን የጠጣው ሰው ላይሞት ይችላል። አሳውንም ላይገድለው ይችላል። በሰፊው የውሀ አካል ተፅእኖው ይቀንሳል ማለት ነው።\nሌላው ደግሞ እዛው ስርዓተ ምህዳር ውስጥ አፈር አለ፤ በአይን የማይታዩም የሚታዩም ተክሎች አሉ። ኬሚካሉን ላያቸው ላይ አጣብቀው ይይዙታል፤ በተለይ አፈር ራሱን የቻለ አንድ ማጣሪያ ነው። ስለዚህ ውሀውን አሳዎች፥ሰዎችና ከብቶች ሲጠቀሙት ጉዳቱ ወዲያው አይታወቅም። ይህ የሆነው ያ ስርዓተ ምህዳር አደጋውን ወይም ችግሩን የመቋቋም ተፈጥሯዊ አቅም ስላለው ነው። አሁን ውሀው ተበከለ የምንለው የመቋቋም አቅሙን መጠን አልፎ የተገኘ የውሀ አካል የሚጠቀሙትን እንስሳትም ሆነ ሰው ጉዳት ሲያስተናግድና ተፅእኖው ሲታይ ነው።\nአዲስ ዘመን፡- ለኢትዮጵያ ሀይቆች ዋና ዋና የብክለት መንስኤዎች ምንድን ናቸው?\nአቶ የአለምሰው፡- በዋነኛነት ብክለት ሰው ሰራሽና ተፈጥሯዊ ነው። ሰው ሰራሽ የምንለው ሰው በተፈጥሮው የተሻለ ህይወት ፍለጋ አዳዲስ ቴክኖሎጂዎችን የሚያመጣውና የተለያዩ እንቅስቃሴዎችን የሚያደርገው የተሻለ ህይወት ፍለጋ ነው። ስለዚህ ፍላጎታችንን ለማሟላት በምናደርገው ሂደት ውስጥ አካባቢ ላይ ተፅእኖ ይፈጠራል፤ስርዓተ ምህዳሩ ይረበሻል፤ይሄ የሰው ልጆች የቀን ተቀን እንቅስቃሴ የሚያመጣው ሰው ሰራሽ ብክለት ተብሎ ይጠራል።\nተፈጥሯዊ ብክለት ደግሞ አለ። የመሬት መንቀጥቀጥ፥ በዓይን የማይታይ የመሬት ውስጥ እንቅስቃሴ ሲከሰት የሚለቀቁ ማዕድናት አሉ። እሳተ ገሞራ ሲፈነዳ፣ ሀሪኬይን ሱናሜ ሲነሱ ብክለትን ያስከትላሉ። ወደ እኛ አገር ስንመጣ በተለይ ሰው ሰራሹ ብክለት በዝቶ ይታያል። ይሄ ደግሞ ከፖሊሲ ክትትልና ቁጥጥር ጋር ይገናኛል። የሰው ሰራሽ ብክለትን ለመቋቋም ህጉ አለ፤ ፖሊሲም አለ፤በአተገባበር ግን ችግር አለ።\nበአደጉት አገራት አካባቢ ላይ የሚደርስን ጉዳት ቀድመው ማወቅና ማስተካከል ስለቻሉ ያስቀመጧቸው ህጎችና ህጎቹን የሚተገብሩበት አካሄድ በጣም ጥብቅ ነው። በእነዚህ አገራት ሰው ሰራሽ ብክለት ቢኖርም በህግና በቴክኖሎጂ ተቆጣጥረውታል።\nለምሳሌ አቢያታ ሻላ ሀይቅን ላንሳልህ። ስለዚህ ሀይቅ ብዙ ተብሏል። ከዛሬ 11 እና 12 ዓመት በፊት ለጉብኝት በሄድኩበት ወቅት የውሀው መጠን ሀይቁ ከነበረበት ይዞታ 17 ኪሎ ሜትር ሸሽቶ ነበር። በአሁኑ ወቅት ከ20 ኪሎ ሜትር በላይ ሸሽቷል እየተባለ ነው። ይህን ከብክነት ጋር ማያያዝ ይቻላል።\nበእዚሁ ሀይቅ አካባቢ አንዱ የብክነት ምንጭ የሶዳ አሽ ፋብሪካ መኖር ነው። ይህ ፋብሪካ የሀይቁን ውሀ በቱቦ ስቦ ለፋብሪካው ይጠቀማል። ይህን ውሀ ስበህ ስትጠቀም መልሰህ ውሀ የምትተካበት መንገድ ሊኖር ይገባል። ይህ በቀጥታ ከፖሊሲ ጋር ይገናኛል። የውሀ አካላትን በተለይ ደግሞ ሀይቆችን እንድትጠብቅ የሚያስገድድ ህግ፤ፖሊሲ አለ። እዚህ ጋር ያለውን በተግባር ሲታይ ምን እየተከናወነ ነው? ብለህ መጠየቅ አለብህ። ያለአግባብ እየተጠቀሙ የህግ ተጠያቂ የሚያደርግ አካል የለም። ስለዚህ ህጉን አላስጠበክም ማለት ነው። ስለዚህ ለእኛ አገር ሀይቆች ብክለት በዋነኛነት ሰው ሰራሽ ነው። ይህን በስምጥ ሸለቆ አካባቢ ካሉት ፋብሪካዎች ጋር አያይዞ ማየት ይቻላል። ኢንዱስትሪዎች የሚያስወግዱትን ዝቃጭ አጣርተው የሚለቁበት አሰራርም ሆነ ቴክኖሎጂ አይጠቀሙም።\nአዲስ ዘመን፡- ፋብሪካዎች ዝቃጮቻቸ ውን አጣርተው እንዲለቁ የሚደረገው ቁጥጥር እና ክትትል ከየት መጀመር አለበት?\nአቶ የአለምሰው፡- እያንዳንዱ የልማት ፕሮጀክት ወደ መሬት ከመውረዱ በፊት የአካባቢ ተፅእኖ ግምገማ መስራት አለበት። አንድ ፋብሪካ ይዞት የሚመጣው የልማት ፕሮጀክት መልካም አጋጣሚ ቢሆንም ፕሮጀክቱ ወደ መሬት ሲወርድ ማህበረሰቡና አካባቢው ላይ የሚኖረው ተፅእኖ መታወቅና መለየት አለበት። ይህን ተከትሎ ምን አይነት ዘዴን መከተል አለበት የሚለው ሊመለስ ይገባል። የፕሮጀክቱን ጉዳት መቀነስ ይገባል። ይሄ ፕሮጀክቱ ተግባራዊ ከመሆኑ አስቀድሞ የሚፈፀም ነው። የልማት ፕሮጀክቱ ይቁም አይባልም። ይልቁኑ ተፅእኖውን የሚቀንስበትን አማራጮች አሳይቶ፤ፕሮጀክቱም ተገምግሞ ሲፀድቅ ነው ወደ መሬት የሚወርደው። ስለዚህ አሁን ያሉት ትልልቅ ፋብሪካዎች ዝቃጫቸውን ሳያጣሩ የሚለቁ ኩባንያዎች ፕሮጀክቱን ወደ መሬት ሲያወርዱት ፍቃድ ተሰጥቷቸው ነው። የአካባቢ ተፅእኖ ግምገማ ፍቃድ አላቸው።\nበዚህ ረገድ የእኛ ተቋም ያጠናው ጥናት አለ። አብዛኞቹ የአካባቢ ተፅእኖ ግምገማ የተሰጣቸው ፕሮጀክቶች እጅግ አሳፋሪ በሚባል ደረጃ ላይ ይገኛሉ። በዚህ ደረጃ ሆነው እንዴት ፍቃድ ተሰጣቸው? ከፍተኛ ብክለት በሚያስከትሉበት ደረጃ ላይ እያሉ ፍቃዱን እንዴት አገኙ ስትል የትኛውም ዘርፍ ላይ የምታየው የኪራይ ሰብሳቢነት አባዜ በከፍተኛ ሁኔታ አለ።\nባለሀብቱ ፋብሪካ ሲያስገነባ ከፋብሪካ የሚወጣን ቆሻሻ አጣርቶ ወደ አካባቢው መላክ አለበት። ይሄ ማጣሪያ የሚገነባበት ወጪ ትልቅ ነው፤ ምናልባትም የፋብሪካውን ግማሽ ወይም ተቀራራቢ ዋጋ ሊያወጣ ነው። ስለዚህ ፕሮጀክቱ ሳይፀድቅለት በጓሮ በር (ሙስና ፈፅሞ) ፋብሪካው እውን ያደርጋል። ፋብሪካውም ስራውን ሲጀምር የኢንዱስትሪውን ቆሻሻ ወደ አቅራቢያው ወንዝ ወይም ሀይቅ ይለቃል። በኋላም ተበከለ እያልን እንጮሀለን።\nስለዚህ ችግሩ በጣም የተያያዘ ነው። ፋብሪካዎቹ መሬት ከመውረዳቸው በፊት ያለ አሰራር ነው። ሀይቅ ላይ የምታነሳት ብክለት ፕሮጀክቱ ከፀደቀም በኋላ ቁጥጥር የሚደረግበት ነው። ተጨባጭ ምሳሌ ላንሳልህ፤ የማጣሪያ ስርዓት ያላቸው ፋብሪካዎች አሉ። ቁጥጥር ታደርጋለህ እንጂ ዘበኛ አታቆምም። መንግስት ይህ ፋብሪካ ቆሻሻ እያጣራ ነው ብሎ በየቀኑ አይቆጣ ጠርም። የኃላፊነት ስሜት ያስፈልጋል። ዋናው ስራ ኦዲት ማድረግ፣ በድንገት የሚደረግ ቁጥጥር ነው።\nይህን ለማድረግ እንኳ ትልቅ ችግር አለ። ቁጥጥር ለማድረግ ስትነሳ አስቀድሞ መረጃ ይደርሳቸዋል። በዚህ ረገድ የመድሀኒትና ምግብ ቁጥጥር ባለስልጣን ከተማ ውስጥ ቁጥጥር ሊጀምር ሲል ፋርማሲዎች በሙሉ ጥንቃቄ አድርገው ይጠብቃሉ። ያልተፈቀደ መድሀኒት ያሸሻሉ፤ይሰውራሉ። በተመሳሳይ ተቆጣጣሪዎችን ይዘህ፤ የውሀ ናሙና ወስደህ በአግባቡ እያጣሩ ነው ወይ ብለህ ቁጥጥር ስትጀምር፤የሚያጣራውን ማሽን ወይም ቴክኖሎጂ እንዲሰራ ያደርጉታል።አንተ ሄደህ በናሙናው መሰረት ስታጣራ፤ እውነትም እያጣሩ ነው። እግርህ ከዚያው እንደወጣ እያጣሩ መልቀቁን ያቋርጣሉ። ስለዚህ ሀይቆች ጋር የምታያቸው ከኢንዱስትሪ ጋር ተያይዘው ያሉት ብክለቶች ብዙ ውስብስብ ችግሮች ናቸው። ይህ አንዱ የብክለቱ መንገድ ነው።\nሁለተኛው የብክለት ምክንያት ግብርናውን ዘመናዊ ለማድረግ ከሚሰራ ከፍተኛ የሆነ የማዳበሪያ አጠቃቀም ጋር የተያያዘ ነው። እነዚህ የምንጠቀማቸው ማዳበሪያዎች በዋናነት ናይትሮጂን እና ፎስፈረስ የሚባሉ ንጥረ ነገሮችን ይይዛሉ። የአገራችንን መልክአ ምድር ስታየው እጅግ ተዳፋትና ረባዳማ ነው። በእዚህ ላይ የአርሶአደሩ በእርሻው ላይ ማዳበሪያዎቹን እንዴት መጠቀም እንዳለበት ያለው ክህሎት አነስተኛና ኋላቀር ነው።\nበመሆኑም አርሶአደሩ ይህን ማዳበሪያ ማሳ ላይ ይጥለዋል፤ዝናብ ሲዘንብ ደግሞ ታጥቦ በሙሉ ወንዞቹ ውስጥ ይገባል፤ወንዙም ሀይቅ ላይ ይጥለዋል። እነዚህ ማዕድናት ሀይቅ ውስጥ ገቡ ማለት ለአልጌ /ተክል/ እድገት ከፍተኛ አስተዋፅኦ ያደርጋሉ። በዚህም የሚኖረው እድገት ፈጣን በመሆኑ የሀይቆቹን ስነ ምህዳራዊ ይዘት ያዛባል። ከዚህ አልፎ ሀይቁ አሳ እንዳይራባበት ያደርጋል። ምክንያቱም ከፍተኛ አልጌ ይኖርና በደለል የመሞላት እድሉን ያፋጥነዋል። ይህ ሌላው የብክለት መንገድ ነው።\nከዚሁ ጋር ተያይዞ የፀረ ተባይ መድሀ ኒቶችን፣ የአረም ኬሚካል እንጠቀማለን። ይሄ የፀረ ተባይ መድሀኒት 0 ነጥብ 01 በመቶው ብቻ ነው በትክክል እፅዋቱ ጋር የሚሄደው። 99ነጥብ 9 በመቶ አካባቢው ታጥቦ የውሀ አካላት ውስጥ ይገባል። ስለዚህ ምን ያህል መጠቀም አለብኝ ብለህ በሚገባ ለይተህ ካልተገበርክ ለሀይቆች ብክለት አንዱ መንስኤ ነው የሚሆነው። እነዚህ ከእርሻ ጋር ተያይዞ ያሉ ችግሮች ናቸው።\nሌላው ደግሞ የወባ በሽታን ለመከላከል በየመንደሩና ጎጡ ዲዲቲ ይረጫል። ይሄ ብዙ መዳረሻ ሊኖረው ቢችልም የመጨረሻው እጣ ፈንታው የውሀ አካላት ናቸው። እአአ በ2012 አካባቢ ጅማ ዞን ላይ ከአንድ ጀርመናዊ ጋር ከብዙ ወረዳዎች የፀጉር ናሙና ወስደን ጀርመን ላክነው። እዛ አካባቢ ዲዲቲ 40 ዓመት ተረጭቷል። ምርመራው ዲዲቲ ፀጉሩ ውስጡ አለ ወይስ የለም የሚለውን ለመመለስ ነው። የዲዲቲ መከማቻ ደግሞ የሰው ልጆች አካል ነው። ሰብስበን ከላክነው ፀጉር ዲዲቲ የሌለው አልተገኘም።\nየሀይቅ ብክለት መንስኤዎቹ ብዙ ናቸው። ከኢንዱስትሪ፣በእርሻ ማሳያዎች ላይ ከምንጠቀማቸው ማዳበሪያዎች፣ከየቤቱ ተጠራርጎ የሚወጣ ቆሻሻም መዳረሻ የሚያደርጉት ወንዞችን ነው። አዲስ አበባ ላይ ብትወስድ ወንዝ አለ ወይ ትላለህ። ወንዝን ወንዝ የሚያደርገው በውስጡ ውሀ ሲሄድበት ነው፤ ያለው ሀቅ ግን የመፀዳጃ ቤት ፍሳሽ መውረጃ ነው። እነዚህ ሄደው ሄደው ያሉን ሀይቆች ውስጥ ይገባሉ። ይህ በራሱ የብክለት መንስኤ ነው።\nአዲስ ዘመን፡- የሀይቆች ብክነት መንስኤዎቹስ ምን ምን ናቸው?\nአቶ የአለምሰው፡- ለብክነት ዋና ዋና መንስኤ የምንላቸው ከሰው ሰራሹ ጋር ብናያይዘው ደለልን አለመከላከል ነው። ሀይቆች የሚኖራቸውን ተፈጥሯዊ ውሀ የመያዝ አቅም የአፈር መሸርሸርን ባለመከላከል ሊከሰት ይችላል። ይህ ሲሆን ውሀ ባከነ ማለት ነው።\nዝዋይ ሀይቅን ብትወስድ ከዛሬ 26 ዓመት በፊት 45 እና 50ሜትር ጥልቀት ነበራቸው። አሁን 2 እና 3 ነጥብ 5 ሜትር ነው አማካይ ጥልቀታቸው። ይሄ የሚያሳየው ውሀው መባከኑን ነው። ሌላው እንደ አቢያታ ሻላ ያሉ ሀይቆችን ስትወስድ ሊጠፉ ነው። ከጎኑ ውሀውን በየጊዜው እየሳበ የሚጠቀም ፋብሪካ አለ። ፋብሪካው የሚያመርተው ኬሚካል አለ። ይህን ውሀ በወሰድከው ልክ የምትመልስለት ነገር የለም።\nለዚህ ብክነት ጥሩ ምሳሌ የሚሆኑት የማዕድን ውሀ ብለው የሚሸጡ ድርጅቶች ናቸው። እነዚህ ፋብሪካዎች የሚጠቀሙት የጉድጓድ ውሀ ነው። ይህ ውሀ አያልቅም ማለት አይቻልም። ሲያልቅ ግን የምትተካበት ዘዴ ሊኖርህ ይገባል። የወሰድከውን ያህል ውሀ መተካት የሚያስችል ዘዴ ያስፈልጋል። ሀይቆችም ልክ እንደዚህ ተመሳሳይ የብክነት መንስኤ አላቸው። በዋናነት ስርዓተ ምህዳሩ፣ የደን መጨፍጨፍና ከፍተኛ የመሬት መሸርሸር የውሀ ብክነትን ያስከትላል።\nየአፈር መሸርሸርና የደን መጨፍጨፍ በአካባቢው ያለውን የዝናብ ባህሪ ይቀይራል። ስለዚህ ዝናብ ያገኝ የነበረው አካባቢ ደኑን በማጥፋታችን ዝናቡን አናገኘውም። ስለዚህ ዝናቡ ከሌለ ሀይቁ ላይ የምትጠብቀው የውሀ መጠን ይቀንሳል። እነዚህ ዋነኛ የብክነት መንስኤ ናቸው። በመሆኑም በደለል መሞላት አንዱ የብክነት መንስኤ ነው። የሀይቆች መበከል በራሱ ብክነት ነው። ባከነ የምትለው መጠቀም ያልቻልከውን ነው። አንድ የውሀ አካል ውስጥ ኬሚካል ከገባ እና አጣርተህ እስካልተጠቀምከው ድረስ ባክኗል።\nአዲስ ዘመን፡- የሀይቆቹን ብክለትም ሆነ ብክነት ለማስቀረት ምን መሰራት አለበት?\nአቶ የአለምሰው፡-ይሄ ከባድ ጥያቄ ነው። ምን መሰራት አለበት ብለን ብዙ መዘርዘር እንችላለን፤ በዋናነት ግን መሰራት ያለበት የአካባቢ ጥበቃ ነው። አንዱና ዋናው ማህበረሰብ አቀፍ ግንዛቤ መፍጠር ነው። የመጀመሪያው ስራ እውቀት ማስጨበጥ ነው። ማህበረሰቡ ሀይቁ የህይወት መሰረቴ ነው የሚለውን በተግባር ማወቅ አለበት። አሳ በማጥመድ፣ የከብቶች ግጦሽ በማጣት እያልክ ግንዛቤውን ማስተሳሰር ይገባል።\nከነዳጅና ከውሀ የትኛው ነው ውዱ ብትል ነዳጅ ነው። በተጨባጭ ግን ውሀን በነዳጅ ያህል እጥረት የምታገኘው ቢሆን ውድ የሚሆነው ውሀ ነበር። አሁን ውሀ በአእምሮአችን ዋጋ አልሰጠነውም። ዋጋው ትልቅ ነው ብለህ ማሰብ ስትጀምር ነው ለፖሊሲህም ተገዥ የምትሆነው። በዚህ ረገድ ጥሩ የሚባሉ ፖሊሲዎች አሉን፤ መሬት ስታወርደው ግን ይህን መሸከም የሚችል ንቃተ ህሊና ያለው ማህበረሰብ ያስፈልጋል። እጅ ሳይታጠቡ በመብላት «ሀበሻን ጀርም አይገድለውም» የሚል አስተሳሰብ ያለው ማህበረሰብ አለን። በ21ኛው ክፍለ ዘመን በርካታ መንግስታዊ ያልሆኑ ድርጅቶች ስለ እጅ መታጠብ የሚያስተምሩበት አገር ነው። ስለዚህ በዚህ አስተሳሰብ ውስጥ ያለን ማህበረሰብ ሀይቅ ወሳኝ ነው ብትለው ቅንጦት አደርጎ ሊያስብ ይችላል። «ተቆርጦ ይበላል፤ ዳቦ አይሆን» እያለ ይመልስልሀል። ከድህነቱ ጋር ስለሚያያዝ ስትራቴጂክ የሆነ ግንዛቤ ያስፈልጋል። ይህ ሲሳካ አንድ ፋብሪካ አካባቢን ሲጎዳ አይሆንም የሚል ማህበረሰብ ትፈጥራለህ ።\nወደ መንግስት ስትመጣ ለምሳሌ አዲስ አበባ የመፀዳጃ ቤቱ ፍሳሽ ከምን ጋር የተያያዘ ነው? ይህ የሚቀረፈው የከተማ ፕላን ላይ ከየቤቱ የሚወጣን ቆሻሻ ተቀብሎ ወደ ማጣሪያ ቴክኖሎጂዎች የሚወስድ ስርዓት መዘርጋት ሲቻል ነው። ይህን አሰራር በሁሉም የአገሪቱ ከተሞች ከተዘረጋ በዚህ ረገድ ያለው ችግር ይፈታል። እያንዳንዱ በኔትወርክ ተያይዞ አንድ ቦታ ይጣራል። ቃሊቲ አካባቢ እየተገነባ ያለው ለመፀዳጃ ቤት ብቻ ሳይሆን ከኢንዱስትሪዎችም ለሚወጣው ቆሻሻም የራሱ የሆነ ማጣሪያ አለው።ይህን ማድረግ ሲቻል ጥቅል ውጤቱ የተሻለ ይሆናል።\nበግብርናውም ዘርፍ የማዳበሪያ፣የፀረ ተባይና ፀረ ወባ መድሀኒቶች አጠቃቀምን ዘመናዊ ማድረግ ይገባል። ኬሚካል ስለገባ ብቻ ምርትና ምርታማነት ይጨምራል ማለት አይደለም። የተራቆተውን የደን ሽፋን በፍጥነት መመለስ የማንችል ከሆነ የምናያቸው አብዛኞቹ የውሀ አካላት ተረት የማይሆኑበት ምንም ምክንያት የለም። ሀሮማያ ሀይቅ ሊደርቅ ነው እየተባለ ደረቀ፤ ስምጥሸለቆ ውስጥም ተመሳሳይ ነው። ሳይንስ ኢትዮጵያ ውስጥ የማይሰራበት አሜሪካ ውስጥ የሚሰራበት ምንም ምክንያት የለም፤ይሰራል።ጀርም ትናንት ገድሏል፤ ዛሬም ይገድላል። ለወደፊትም ይገድላል።ይህ በጤናው ነው፤በአካባቢ ጥበቃም ተመሳሳይ ነው። በዘርፉ የሚሰጡ እያንዳንዱ የሳይንስ ጥቆማዎች ይፈፀማሉ። እንደ ፖሊሲ ችግር የለም፤ይህን የሚያስፈፅ መው ማህበረሰቡ ግን ንቃተ ህሊና ሊኖረው ይገባል። ይህን ደግሞ በዋናነት ሊሰሩ የሚገባቸው የመገናኛ ብዙሀን ናቸው። አሁን አንተ እኔን አገኘኸኝ ነገር ግን በፅሁፍህ በሚሊየን የሚቆጠሩ ሰዎችን ማግኘት ትችላለህ። ይህ በእውነት እና በእርግጥ ከተሰራ ማህበረሰቡ ራሱ እንዲህ አታድርግ ፤ይህን ካደረክ እንዲህ አደርግሀለሁ የሚል ደረጃ ላይ ይደርሳል ብዬ አስባለሁ።\nአቶ የአለምሰው፡- እኔም አመሰግናለሁ።\nSaturday, 07 October 2017 17:22\nየዓለም ጤና ድርጅት ኮሌራን የመዋጋት አዲስ ውጥን\nበየመን በኮሌራ ከሚሞቱ ሰዎች አብዛኞቹ ህፃናት መሆናቸው ችግሩን የባሰ አድርጐታል፤\nየኮሌራ በሽታ በዓለም ዙሪያ ከምን ጊዜውም በላይ የተስፋፋበት ወቅት እንደሆነ ይገለፃል። የዓለም ጤና ድርጅት ገለፃ፤ በሽታው ባለፉት ሁለት አስርት ዓመታት ውስጥ የበርካቶችን ህይወት አመሰቃቅሏል። የአገራት ኢኮኖሚ መሰናክልም ሆኗል።\nበተለይም ባለፈው የፈረንጆቹ 2016ና በተያዘው 2017 ወረርሽኙ በስፋት የተስተዋለባቸው አገራት የአሜሪካዋ ሃይቲን ጨምሮ የመን፤ ታንዛኒያ፤ ኮንጎና ሶማሊያ ተጠቃሽ ናቸው። አፍጋኒስታንና ኢራቅም ወረርሽኙ መከሰቱን የዓለም ጤና ድርጅት መረጃ ያመላክታል።\nየኮሌራ በሽታ ገዳይነቱ እየጨመረ መጥቶ አሁን ላይ በየዓመቱ በመቶ ሺ ለሚቆጠሩ ሰዎች ሞት ምክንያት ሆኗል። በየመን የተባባሰውን ይህን ወረርሽኝ ለመታገል እየተሰራ መሆኑ ቢገለፅም መግታት ያልተቻለበት ደረጃ ላይ ይገኛል። በአገሪቱ ሰላምና መረጋጋት ካልተፈጠረ በበሽታው ምክንያት ህይወታቸው የሚያልፍ ህፃናትን ቁጥር መቀነስ አዳጋች እንደሆነ የህፃናት አድን ድርጅት አስታውቋል።\nከምዕራቡ ዓለም ድሃዋ አገር የምትባለው ሃይቲ ሌላኛዋ በኮሌራ የሚንገላቱ ህዝቦች ያሉባት አገር ናት። በአገሪቱ በመጀመሪያ የኮሌራ ወረርሽኝ እኤአ በ2010 በተከሰተውና የሁለት መቶ ሃያ ሺ ዜጎችን ህይወት በቀጠፈው የመሬት መንቀጥቀጥ አደጋ በኋላ ነው። በሽታው በአገሪቱ ለመጀመሪያ ጊዜ ከተከሰተ ሰባት ዓመታትን ያሳለፈ ቢሆንም አሁንም ድረስ በፍጥነት እየተስፋፋና ለብዙዎች ህይወት ማለፍ ምክንያት እየሆነ ይገኛል።\nየተባበሩት መንግስታት ድርጅትን ጨምሮ በርካቶች አገሪቱን ከኮሌራ ለመታደግ እየሰሩ እንደሆነ ቢገለፅም ማቆም የተቻላቸው አይመስልም። የኮሌራ በሽታ ከዚህ በላይ የከፋ ጥፋት ከማስከተሉ በፊት ለመከላከልና ወረርሽኙን ለመቀነስ በዓለም ዙሪያ ያሉ የጤና ኃላፊዎች ካለፈው ማክሰኞ ጀምሮ በፈረንሳይ ተሰባስበዋል። ጉዳዩን አስመልክቶ የአገራት የጤና ኃላፊዎች የዓለም የጤና ድርጅት በጎ አድራጊና ለጋሽ ድርጅቶች በጋራ ሲሰባሰቡ ይህ የመጀመሪያ እንደሆነ የቢቢሲ ዘገባ አስታውቋል።\nበጉባዔው እስከ 2030 ድረስ ባለው አስራ ሁለት ዓመታት ውስጥ የኮሌራ ወረርሽኝ መጠንን ዘጠና በመቶ ለመቀነስ በሚያስችሉ ጉዳዮች ላይ ውይይት ተደርጓል። የዓለም የጤና ድርጅት ዋና ዳይሬክተር ዶክተር ቴዎድሮስ አድሃኖም በሽታው በድህነት ውስጥ ያሉና ደካማ አገሮችን የሚያጠቃ እንደመሆኑ በጭራሽ ልንቀበለው የማይገባ መሆን አለበት ብለዋል።\nየቀድሞ የዓለም ጤና ድርጅት ዋና ዳይሬክተር ዶክተር ማርጋሪን ቻን የኮሌራ በሽታን በመከላከል ረገድ በስልጣን በቆዩባቸው ባለፉት ዘጠኝ ዓመታት የበሽታው መጠንና ስፋት እያደገ የመጣበት በመሆኑ ተገቢውን ትኩረት አልሰጡትም ተብለው ይወቀሳሉ።\nበእርግጥም ባለፉት ጊዜያት በበሽታው የተጠቁትን ለመድረስና የንፁህ መጠጥ ውሃ አቅርቦት በተጋላጭ አካባቢዎች እንዲኖር ከሌሎች የተራድኦ ድርጅቶች ጭምር የሰሯቸውን ስራዎች ድርጅቱ ይገልፃል። ያም ሆኖ በሽታውን በማስቆም ረገድ ባለፉት ዓመታት በበሽታው ሳቢያ ህይወታቸው የሚያልፍ ዜጎች ቁጥር መጨመርና በተለይም የህፃናት ተጠቂነት መጨመር የተሰራው ስራ ስኬታማ እንዳልነበር አመላካች ነው።\nአሁን በድርጅቱና ሌሎች የጤና ዘርፍ አካላት በፈረንሳይ በተካሄደው ጉባዔ ለጉዳዩ የተሰጠውን ትኩረት አመላካች ነው ያስብላል። በኮሌራ ምክንያት የሚከሰት እያንዳንዱን ሞት በቀላሉ መከላከል እንደሚቻል የገለፁት ዶክተር ቴዎድሮስ ወረርሽኙን ለማስቆም የተቀረፀው ፍኖተ ካርታ ወሳኝ እንደሆነና ከአሁን ጀምሮ ሊተገበር እንደሚገባ ተናግረዋል።\nበአውሮፓና ሰሜን አሜሪካ አገራት ላለፉት በርካታ አስር ዓመታት ከኮሌራ ነፃ ሆነው መቆየት የቻሉት በንፅህና የንፁህ ውሃ አቅርቦት ላይ በቀረፁት ፖሊሲ እንደሆነ የጤና ድርጅቱ ይገልፃል። በአገራቱ አንድ ዜጋ በማንኛውም ጊዜ ንፁህ ውሃ ማግኘት ሰብዓዊ መብቱ እንደሆነ ይቆጠራል። አሁንም ድረስ ደህንነቱ የተጠበቀ ውሃ የማያገኙ ከሁለት ቢሊየን በላይ ዜጎች በዓለም ዙሪያ መኖራቸውን መረጃዎች ይጠቁማሉ።\nበፍኖተ ካርታው የንፁህ ውሃ አቅርቦት ተደራሽነትን ለማስፋት ከታቀዱ ስራዎች በተጨማሪም የኮሌራ መከላከያ ክትባት ተደራሽ እንዲሆን ይሰራል ተብሏል። በአሁኑ ወቅት በስድስት የአሜሪካን ዶላር የሚገዛው የአንድ ሰው ክትባት በተከታታይ ሦስት ዓመታት ከበሽታው ለመከላከል ያስችላል። የዚህ ክትባት ተደራሽነት በተለይም በኮሌራ ምክንያት የሚከሰተውን የህፃናት ሞት በመቀነስ ረገድ ከፍተኛ አስተዋፅኦ እንደሚኖረው ተገልጿል።\nፍኖተ ካርታውን ለመተግበር አገራት፤ ለጋሾችና ቴክኒካዊ አጋሮች በጋራ መስራት ይጠበቅባቸዋል። ይህ ከሆነ ጦርነትና ግጭት ባለባቸው አካባቢዎች በሽታው በተስፋፋባቸው እንደ የመን ያሉ አገራት ጭምር ውጤታማ ሊሆን እንደሚችል የዓለም ጤና ድርጅት አስታውቋል።\nእንደ ድርጅቱ መረጃ ከሆነ በዓመት ህንድ ውስጥ ስድስት መቶ ሰባ አምስት ሺ አንድ መቶ ሰማንያ ስምንት ሰዎች በኮሌራ በሽታ ይያዛሉ። ከነዚህም መካከል ከሃያ ሺ ሁለት መቶ በላይ የሚሆኑት እጣ ፋንታቸው ሞት ነው። በሃይቲ ሁለት መቶ አስራ አንድ ሺ የሚሆኑ ሰዎች በዓመት በበሽታው ሲጠቁ ከሁለት ሺ አምስት መቶ በላይ የሚሆኑት ህይወታቸው አልፏል። በናይጄሪያ ከሁለት መቶ ሃያ ሺ ሰዎች በላይ በዚሁ በሽታ ተጠቅተው ከስምንት ሺ በላይ የሚሆኑት ሞተዋል። በኢትዮጵያም ከሁለት መቶ ሰባ አምስት ሺ በላይ ሰዎች ተጠቅተው ከአስር ሺ በላይ የሚሆኑት ህይወታቸው እንደሚያልፍ መረጃው ያመለክታል።\nበተጠቀሱት አገራት ወረርሽኙ ምን ያህል እንደተንሰራፋ ከመረጃዎቹ መረዳት ቢቻልም በየመን ያለው ቀውስ ግን ከነዚህም አገራት በእጅጉ የከፋ ነው። በእርስበርስ ጦርነት እየታመሰች የምትገኘው የመን በዓመት ሰባት መቶ ሰባ ያህል ዜጎቿ በኮሌራ ይጠቃሉ። አፋጣኝ እርዳታና ህክምናን በቀላሉ ማግኘት በተሳናቸውም በበሽታው ምክንያት ከሁለት ሺ በላይ ሰዎች ህይወታቸው ይቀጠፋል። ከነዚህ መካከል አብዛኛውን ቁጥር የሚይዙት ህፃናት መሆናቸው ደግሞ ሁኔታውን አሰቃቂ ያደርገዋል።\nአውሮፓና አሜሪካ ይህን በሽታ መቆጣጠር የቻሉት ከመቶ ሃምሳ ዓመታት በፊት እንደሆነ የቢቢሲ መረጃ ያመለክታል። የፈረንሳዩ ጉባዔም ድሃ በሆኑ አገራት ወረርሽኙን ለማጥፋት የሚደረግ ወሳኝ ምዕራፍ እንደሚሆን ታምኖበታል።\nበዓለም ጤና ድርጅት የኮሌራ ፕሮግራም መሪ የሆኑት ዶክተር ዶሚኒክ ሊግሮስ በበኩላቸው «በበሽታው ይህን ያህል የተጋነነ ወረርሽኝ በየዓመቱ መመልከት አንፈልግም፤ ወረርሽኙን የማጥፊያው መሳሪያ በእጃችን ይገኛል፤ እንጠቀምበት፤ ንፁህ ውሃና ሳኒቴሽን ካለ በሽታውን በቀላሉ እንዳይስፋፋ ማድረግ እንችላለን» በማለት አስተያየታቸውን ሰጥተዋል።\nSaturday, 07 October 2017 17:19\nየጋን ውስጥ መብራቶች\n«ሀሎ እንደምን ዋሉ?»\nስሜን አስተዋውቄ ለምን እንደ ደወልኩ ማስረዳቴን ቀጠልኩ። ምላሽ የሚሰጡኝ ምሁር ከአንጋፋው አዲስ አበባ ዩኒቨርሲቲ ናቸው፤\n«እባክህ በዚህ ጉዳይ ባልነካካ ደስ ይለኛል፤ ሌላ ሰው ብትጠይቅ ይሻላል»\n«በጉዳዩ ላይ ነፃ ምሁራዊ አስተያየት እንዲሰጡኝ ነው»\n«እኔ ይቅርብኝ ከመንግስት ጋር መጋጨት አልፈልግም»\nስልኩ ተዘጋ፤ ቢዘጋም ተስፋ አልቆርጥም፤ አሁን አሁንማ ይህን መሰሉን አስተያየት ማስተናገድ እየተለመደ መጥቷል። ምሁራንን መፈለግና ለቃለ ምልልስ ፍቃደኝነታቸውን ጠይቆ ማነጋገር የእለት ተእለት ስራዬ በመሆኑ ደግሜ ስልኩን አነሳሁ፤ ደወልኩ፤ ደጋግሜ ደወልኩ። ስራነዋ። ሌላ ምሁር አገኘሁ።\n/እራሴን እና ተቋሜን አስተዋውቄ ጉዳዩን በሚገባ አስረዳኋቸው።/ ምላሹም እንዲህ ነበር፤\n«ኦኬ! በዚህ ጉዳይ በተደጋጋሚ ጥናት አድርጊያለሁ። ተቋማችሁ ጥናቱን መሰረት ያደረገ አስተያየት በምን መልኩ እንደሚጠይቅ አያውቅም?» ሲሉ መልሰው እኔኑ ጠየቁኝ።\n«አልገባኝም በምን መልኩ ነው የሚጠየቀው?» እኔም ደግሜ ጠየኩዋቸው?\n/በውስጤ ግን ክፍያ ፈልገው ይሆን የሚል ግምት አለ/\n«የነገርኩህ የገባህ ይመስለኛል» ሲሉ ቆጣ ያለ ምላሽ አስደመጡኝ።\n«ከፈለክ ነገርኩህ» አሉኝና ከመቅፅበት ስልኩ ተዘጋ።\nለስራዬ ብዙ ጊዜ ለማዘጋጃቸው አርቲክሎች እና ትንታኔዎች የምሁራንን ሀሳብ በፅሁፎቼ ለማካተት በተለይ ጉዳዩ ምሁራዊ ቃና እንዲኖረው በመፈለግ፤ግድም ስለሆነ ፍለጋው በስልክ፥ በአካልም ነው። መቦዘን የለም። በእርግጥ ይሄ የብዙ ጋዜጠኞች የእለት ተእለት ስራ ነው። ይሁን እንጂ ከአንዳንድ ምሁራን እያጋጠሙ ያሉት ምላሾች ግን «ልኑርበት፥ መነካካት አልፈልግም፥ የሌላ ምሁር ስልክ ልስጥህ፥ እኔ ይቅርብኝ» የሚሉና ሌሎችም ተስፋ የቆረጠ፤ ፍርሀት የተሞላበት አስተያየቶች ናቸው። የአንዳንዱ ምሁር ፊቱም ምላሹም ያስፈራል። እነዚህ ባህሪዎች ብቻ አይደሉም፤ መረጃ ለማግኘት መልከ ብዙ አጋጣሚዎችንና ምላሾችን እያሳለፍን ነው። በዚህ ሂደት ግን ሁሉንም ምሁራን መንቀፍ አልፈልግም። ይሄ የሁሉም መገለጫም አይደለም። ስራ ቢይዛቸው፣ ስብሰባ ቢወጥራቸው የእራት ሰዓቴን እንኳን ለኢንተርቪው አውለዋለሁ። ደውልልኝ የሚሉ ምሁራን ሞልተዋል። በየትኛውም ጉዳይ ለአንድ ጋዜጠኛ ሀሳብና አስተያየት መስጠት በሚለየን የሚቆጠር ህዝብን ማስተማር ነው ብለው የሚያስቡም በርካቶች ናቸው። ታዲያ እነዚህ እምቢተኞች ህዝብን ማሳወቅና ማስተማር ሀጢያት መስሏቸው ይሆን?\nከላይ ያነሳሁት የተወሰኑ አጋጣሚዎቼን ቢሆንም በዚህ ሙያ የተሰማሩ የስራ አጋሮቼ ሁሉ የከፋ ገጠመኝ እንደሚኖራቸው እገምታለሁ። እዚህ ላይ ምሁር ፈልጌ ይህን የመሰለ ምላሽ ሲገጥመኝ እውነቱን ለመናገር «ምሁር» ማለት ምን ማለት ይሆን ስል ራሴን ለመጠየቅ ተገደድኩ።\nምሁር የሚለው ቃል በተለይ በአሁኑ ወቅት ከመደበኛ ትምህርት ማለትም ከምስክር ወረቀቶች እንደ ዲግሪ፣ማስትሬትና ዶክትሬት ጋር ማያያዝ ይታያል። ይህ ትክክል ቢሆንም ከዚህም ውጪ መደበኛ ትምህርትን የተከታተሉ በተለያየ የሙያ ዘርፍ የተመረቁትን ምሁር ብለን ልንጠራቸው እንደሚገባን እምነቴ ነው።\nዲግሪ የሌላቸው ነገር ግን በኑሮ ተሞክሮ በስራና በተግባራዊ እንቅስቃሴ ያዩትንና ያለፉበትን የህይወት ልምዳቸውን መሰረት በማድረግ ነገሮችን አሊያም ክስተቶችን ማገናዘብ፤ ያሉበትን ሁኔታ በደንብ መተንተን የሚችሉ፤የወደፊቱን ለመተንበይ ምንም የማያዳግታቸው ብልህና አርቆ አስተዋይ ሰዎች መደበኛ ትምህርት /ዲግሪ/ ባይኖራቸውም ምሁር ተብለው ሊጠሩ ይገባል፤ አዎ! ስሙ ይገባቸዋል ባይ ነኝ።\nበአንፃሩ ደግሞ ዲግሪ፤ ኧረ ዶክትሬትም ኖሯቸው የሰለጠኑበትን የሙያ ዘርፍ በደንብ ማገናዘብ የማይችሉ አንዳንድ ሰዎች አልፎ አልፎ መታየታቸው አልቀረም። የወደፊቱን ማየት፣ መተንተንና ማገናዘብ የማይችሉ «የተማርን ነን» የሚሉ እንዳሉ መካድ የለበትም። የአንዳንድ ምሁራን ሀሳብ የማካፈል እንቢተኝነት ከዚህም የመነጨ ሊሆን ይችላል የሚል ግምት አለኝ ።\nእነዚህ ሰዎች ይቅርታ«ምሁራን» በፅሁፌ መግቢያ በስልክ ያጋጠሙኝን ጨምሮ የተማሩ የሚመስሉ ነገር ግን ብርሃናቸው ለሀገር ለወገን ያልተረፈ የጋን ውስጥ መብራቶች ሆነውብኛል። ለነዚህ ይሆን ዘንድ አንድ ሀሳብ ለማንሳት ተገደድኩ።\n«ምሁር» የሚለውን ጠቅለል በማድረግ ቃሉ ከመደበኛ ትምህርት ወይም ከዲግሪ እና ዶክትሬት መኖር አለመኖር ጋር መያያዙ ስህተት ነው የሚል አቋም አለኝ። የተማሩትን በተግባር ለመተርጎም ብልህነት የሚጎድላቸው ማገናዘብ የማይችሉ ስላሉም ጭምር። ይህ ብቻ አይደለም፤አሁን አሁንማ የተማርከውን መተርጎም የግድ የጥናት ፅሁፍ በማቅረብ የሚገኝን ገንዘብ ብቻ በመቃረም ምሁርነትን ላልተገባ ትርጉምና ጥቅም የሚያውሉ አሉ። ገንዘብ አያግኙ ማለቴም አይደለም። ሁሉንም ነገር ከገንዘብ ጋር ያጣበቁ ስላሉ ብዬ ነው። ለአገራቸውና ለህዝባቸው ያላቸውን እውቀት ማካፈል ደግሞ የዜግነትም ግዴታ አለባቸው ብዬ አስባለሁ። ምክንያቱም ምሁር እንዲሆን ያደረገችው አገሩ ናት። ህዝቡ ነው። ይህን ያስተማረን ወገንን ማስተማርና ማሳወቅ ምኑ ላይ ነው ጥፋቱ። አንድን ሀሳብ መደገፍም ሆነ መቃወም ከምሁራን ይጠበቃል። ሆኖም ግን ምክንያታዊ መሆን ደግሞ ይገባል። በዚህ አካሄድ ቅር የሚሰኝ መንግስት፣ ፓርቲም ሆነ ህዝብ አይኖርም ባይ ነኝ። ይሁን እንጂ ለህዝብ ጥቅም ሲባል ብርሀናቸው ከጋን ውስጥ እስካልወጣ ድረስ የምሁራን ፋይዳው ምኑ ላይ ይሆን? ምላሹን ለግላችን እናድርገው። ከዚህ በተቃራኒው ደግሞ ያልተማሩ ብልህና አርቆ አስተዋይ ሰዎች ግን ከእነ የጋን ውስጥ መብራቶች በላይ ምሁራን ናቸው።\nታሪክን መለስ ብለን ስንመለከት ከዛሬው የአንዳንድ ምሁራን ባህሪና ተግባር ጋር ተመሳስሎ ይሁን አንዳች ነገር ያለ ይመስላል። ከ1970ዎቹ በፊትም ሆነ በኋላ የምሁራን ሚና ይህንን ይመስል ነበር ብሎ ቁርጥ ያለ ምላሽ መስጠት አይቻልም፤ አስቸጋሪ ነው። ምክንያቱም የተወሰኑ ምሁራን በሙያ ዘርፎቻቸውና በተሰማሩበት የስራ መስክ ተወስነው ኑሯቸውን ለመግፋትና የራሳቸውን ህይወት ማሻሻልን እንደ ዋና ተግባር በመውሰድ ከሀገራዊና ከህዝባዊ ጉዳዮች ተገልለው «አይመለከተንም» ብለው የተቀመጡ ለመኖራቸው ቤት ይቁጠረው።\nበየሙያ ዘርፋቸው ግን የሚጠበቅባቸውን አገልግሎት ይሰጣሉ። ከዚህ ውጭ የሀገር ህልውና ላይ ተመስርቶ ህዝብን በሚመለከቱ ጉዳዮች ውስጥ ተሳትፎ ለማድረግ ያለመፈለግ አዝማሚያ የሚያሳዩ ቁጥራቸው ብዙ ነው። ይህ ከደንታ ቢስነት የሚመነጭ እንደሚሆን እገምታለሁ። ምክንያቱም ነፃ አስተያየትና የመናገር መብት ከተረጋገጠበት ጊዜ ጀምሮ ይህ ችግር ነው ብዬ አልወስድም። ነገር ግን ባለፉት ስርዓቶች ይደርስ በነበረው የሀሳብ ገደብ ወይም «እባብን ያየ በልጥ በረየ» አስተሳሰብ ራሳቸውን ያራቁ ለመኖራቸው ብዙ ማሳያዎችን ማንሳት ይቻላል።\nይሄ በእርግጥ ሊሆን ይችላል ወይም ደግሞ አንዳንዱ ምሁራን ባለፉት ስርዓቶች ካሳለፉት ተሞክሮዎች በመነሳት ራሳቸውን ከአገራዊ ጉዳዮች ያገለሉ ይኖራሉ። አንዳንዶች ደግሞ የሀገር፤የህዝብ ጉዳይ ያገባናል፤ ይመለከተናል ብለው ድምፃቸውን የሚያሰሙ፤በተመቻቸው መንገድ አንዳንድ እንቅስቃሴ የሚያደርጉ ምሁራን አሉ። በዚህም የተነሳ ሊያጋጥሙ የሚችሉ ችግሮች ቢኖርም ለመቋቋም የሚሞክሩ፤ዝግጁ የሆኑ ምሁራን መኖራቸው መዘንጋት የለበትም።\nለህዝብና ለሀገር ወገንተኛነታቸውን ሳያሳዩ በስልጣን አዙሪት ዙሪያ ብቻ በእሺ ባይነት ወይም ደግሞ በአጎብዳጅነት የሚንቀሳቀሱ ምሁራን ለመኖራቸው አንዳንድ ተቋማት ራሳቸው ምስክር ናቸው። በተለይ አሁን ባለንበት የምሁራን ሚና ይህን አሊያም ያን የመሰለ መልክ ብቻ ነው የያዘው ብሎ ማጠቃለል እጅግ አስቸጋሪ ነው። እውነት በእኔ እድሜ መልከ ብዙ ምሁራንን ያየሁበት ጊዜ ቢኖር ይሄ የመጀመሪያዬ ነው።\nምሁራን ከላይ በመግቢያዬ ያነሳሁትን ባህሪ የሚያሳዩት ከፖለቲካው በመራቃቸው ይሆን? እንጃ !ብቻ በተወሰነ ደረጃ የራቁም ያልራቁም አሉ። እዚህ ላይ አንድ መታወስ ያለበት ጉዳይ አለ። አንድ ሰው የተማረና ያወቀ በመሆኑ የፖለቲካ ድርጅቶች ውስጥ የግድ መግባት የለበትም። ሁሉም ምሁር ፖለቲከኛ የሆነበት ሀገርና ህብረተሰብ የለም። ይህን ስል ማንም ሰው የፖለቲካ ዝንባሌ እንዳለው በማመን ነው። አንድን ነገር የመውደድ፥ የመጥላትና የመቃወም አዝማሚያ አለው። ሆኖም ግን ከፖለቲካ አስተሳሰብና ዝንባሌ ነፃ የሆነ ሰው የለም። የተወሰነው የምሁሩ ክፍል በስራ ባህሪው በሰለጠነበት የስልጠና አይነት ተወስኖ ይቀራል። ሁሉም የፖለቲካ ሳይንስ ምሁርም ፖለቲከኛ አይሆንም።\nበገዥው ፓርቲም፣በተቃዋሚም ውስጥ ምሁራን አሉ። በተቃዋሚ የፖለቲካ ድርጅቶች ሀኪሞች የሆኑ ወይም የነበሩ በአመራርም በአባልነትም ይንቀሳቀሳሉ። ሁሉም ምሁር ግን በተደራጀ የፖለቲካ እንቅስቃሴ ውስጥ አይገባም።\nምንም ይሁን ምን አገር ሳይተርፋት አስተምራ በተለይ ደግሞ በሰለጠነበት ትምህርት፤ምርምር በሚያካሂድበት ዘርፍ ለሚጠየቀው ሙያዊ አስተያየት ንፉግ መሆን አይገባም። አንድ ምሁር ምሁር የሚባለው ወይም ደግሞ ከብርሀን ጋር የሚመሰለው የተማረበትን በተግባር ሲያሳይ ነው። ይህ የማይሆን ከሆነ በተለይ ደግሞ ያለውን እውቀት በምሁራዊ አንደበቱ ወይም አስተያየት ያለውን ለህዝብ በማሳየት ብርሀን መሆን መቻል በህይወት ተሞክሮም ይሁን በትምህርት ያገኘውን እወቀት ማካፈሉ እውነት የምሁሩ ስያሜውም ያስገድደዋል ባይ ነኝ።\nአለበለዚያ ግን ብርሀን ብርሀንነቱ የሚታወቀው በጋን ውስጥ ታፍኖና ንፉግ ሆኖ ሳይሆን ያለምንም ገደብ ከጋን ውጭ በሚሰጠው ብርሀን ብቻ ነው። በመሆኑም በተለይ አንዳንድ ምሁራን የዚህ ፅሁፍ ዋና አላማም ለእነርሱ ነውና ከጋን ውስጥ መብራትነት ያለፈ ብርሀን መሆን አለባቸው መልዕክቴ ነው። ለዚህም ምንም ቅድመ ሁኔታ ማዘጋጀት አይገባቸውም። ይህ ሲሆን ለሁሉም ይጠቅማል፤ በተለይ ለአገራችን ይበጃል።


የሰራተኞች ቀን በካናዳ | Absolut ጉዞ\nEl የሰራተኛው ቀን በካናዳ ከ 1880 ጀምሮ በካናዳ ውስጥ በመስከረም ወር የመጀመሪያ ሰኞ ይከበራል ፡፡ በካናዳ ውስጥ የሰራተኞች ቀን አመጣጥ ከኤፕሪል 14 ቀን 1872 ጀምሮ ለ 58 ሰዓታት የቶሮንቶ ታይፖግራፊክ ህብረት አድማ ለመደገፍ ሰልፉ በተደራጀበት ጊዜ ሊገኝ ይችላል ፡፡ የስራ ሳምንት.\nየጉባ Theው የቶሮንቶ ጽ / ቤቶች 27 ቱን ማህበራት ከመጋቢት 25 ቀን ጀምሮ አድማ ለሚያካሂደው የታይፕግራፊክ ህብረት ድጋፍ ለማድረግ ሰልፍ ጥሪ አቅርበዋል ፡፡ የካናዳ ፖለቲከኛ እና የቶሮንቶ ግሎብ አዘጋጅ ጆርጅ ብራውን የ “ታይፖግራፊክ ህብረት” ሃላፊነት ያላቸውን ፖሊሶች ‘ሴራ’ በማድረጉ አድማ ሰራተኞቻቸውን መልሰዋል ፡፡ ምንም እንኳን የሰራተኛ ማህበራት እንቅስቃሴን በወንጀል የሚያስቀጡ ህጎች ጊዜው ያለፈባቸው እና ቀደም ሲል በብሪታንያ የተሰረዙ ቢሆኑም አሁንም በካናዳ ውስጥ ባሉ መጽሐፍት ላይ ነበሩ እና ፖሊስ 24 የታይፕግራፊክ ህብረት መሪዎችን በቁጥጥር ስር አውሏል ፡፡\nየሰራተኛ መሪዎች እስሩን ለመቃወም መስከረም 3 ቀን ሌላ ተመሳሳይ ሰልፍ ለመጥራት ወሰኑ ፡፡ ሰባት ማህበራት በኦታዋ የተካሄዱ ሲሆን የካናዳው ጠቅላይ ሚኒስትር ሰር ጆን ኤ ማክዶናልድ “አረመኔያዊ” ህጎች እንዲሰረዙ አነሳስቷቸዋል፡፡በአመቱ ሰኔ 14 ቀን ፓርላማው የሰራተኛ ማህበርን ህግ እስኪያወጣ ድረስ የፀረ-ህብረት ህጎች በሳምንት አንድ ሰዓት ሥራ ፡፡\nእ.ኤ.አ. ሐምሌ 23 ቀን 1894 የካናዳ ጠቅላይ ሚኒስትር ጆን ቶምሰን እና መንግስታቸው በመስከረም ወር የሚከበረውን የሰራተኛ ቀንን ይፋዊ የበዓል ቀን አደረጉ ፡፡ በአሜሪካ የኒው ዮርክ ሰልፍ በዚያ ዓመት ዓመታዊ ዝግጅት ሆኖ በ 1894 በአሜሪካ ፕሬዚዳንት ግሮቨር ክሊቭላንድ ከዓለም አቀፍ የሠራተኞች ቀን (ግንቦት) ጋር ለመወዳደር ተቀበለ ፡፡\nየሰራተኞች ቀን ሰልፎች እና ሽርሽር በዩኒየኖች የተደራጁ ቢሆንም ብዙ ካናዳውያን ርችቶች በሚታዩባቸው ትርዒቶች ፣ የውሃ እንቅስቃሴዎች እና በአደባባይ የጥበብ ዝግጅቶች ላይ ይሳተፋሉ ፡፡ አዲሱ የትምህርት ዓመት ብዙውን ጊዜ ከሠራተኛ ቀን በኋላ ወዲያውኑ ስለሚጀምር ፣ ዕድሜያቸው ለትምህርት የደረሱ ልጆች ያላቸው ቤተሰቦች የበጋው መጨረሻ ከማለቁ በፊት ለመጓዝ የመጨረሻውን ዕድል አድርገው ይወስዳሉ።\nእንደ ካልጋር ስታምፔደርስ እና ኤድመንተን ኤስኪሞስ ፣ ሀሚልተን ነብር-ድመቶች እና ቶሮንቶ አርጎናውትስ ፣ እና ሳስካትቼዋን ሮውርስርስ እና ዊኒፔግ ሰማያዊ ጨዋታ ያሉ የካናዳ እግር ኳስ ሊግ ክስተት በካናዳ ውስጥ የሰራተኛ ቀን ክላሲክ ነው ፡ በቦንብ ፈንጂዎች በሥራ ቀን ቅዳሜና እሁድ ፡፡\nወደ መጣጥፉ ሙሉ መንገድ Absolut ጉዞ » የሰራተኞች ቀን በካናዳ\nግንቦት 1 በእንግሊዝ


ኮንቨርሲካ: - የ AI ረዳትን በመጠቀም ያግኙን ፣ ያሳትፉ ፣ ይንከባከቡ እና ብቁ ይሁኑ | Martech Zone\nኮንቨርሲካ አንድ ይሰጣል አውቶማቲክ የሽያጭ ረዳት በሰው ሰራሽ የማሰብ ችሎታ ሶፍትዌር የተጎላበተ ፡፡ ረዳቱ ልክ እንደ ሰው የሽያጭ ረዳት ይሠራል ፣ ወደ እያንዳንዱ መሪዎ በመድረስ እያንዳንዳቸውን በሰው ውይይት ውስጥ ይሳተፋል ፡፡ ረዳቱ ግለሰባዊ ፣ ተግባቢ እና ምላሽ ሰጭ ስለሆነ ሊረዳ ከሚችለው ከሰው ጋር በፍጥነት ስለሚያገናኝ ሰዎች ይወዱታል።\nእኛ በአይ ጸደይ ውስጥ ነን ፡፡ እኔ እንደማስበው ለያንዳንዱ ኩባንያ በመረጃ ሳይንስ ውስጥ ያለው አብዮት በመሠረቱ እኛ ከደንበኞቻችን ጋር እንዴት እንደምንገናኝ የሚረዱ ኮምፕዩተሮች እንዲኖሩን ስለሚያደርግ የንግድ ሥራችንን እንዴት እንደምናከናውን ይለውጣል ፡፡ የሽያጭ ኃይል ዋና ሥራ አስፈፃሚ ማርክ ቤኒዮፍ\nሻጮቹ ከማሳደግ ይልቅ በመሸጥ ላይ እንዲያተኩሩ ረዳቱ ሁሉንም ዕውቂያዎች ያገናኛል እና ብቁ ያደርገዋል ፡፡ ይህ አውቶማቲክ እያንዳንዱን መሪ እንዲከታተል እና በእውነተኛ ጊዜ ግብረመልስ እንዲይዝ ያስችለዋል።\nበአይ ኤ የተደገፈ የሽያጭ ተወካይ እንዴት እንደሚሰራ\nየራስ-ሰር የሽያጭ ረዳትዎ መሪው እንደደረሰ ደንበኛውን ያሳትፋል ፡፡ በአማካይ ከመሪዎች ሁሉ 35% የሚሆኑት ለአውቶማቲክ የሽያጭ ረዳት መልስ ይሰጣሉ ፡፡ አውቶማቲክ የሽያጭ ረዳት ኢሜሎች ወደ ፊት እና ወደኋላ ለመግዛት ካለው ፍላጎት ጋር በሚቀየርበት ጊዜ እያንዳንዱን በመንከባከብ እና የሽያጭ ሠራተኞችዎን በማስጠንቀቅ ከእርሳስ ጋር ፡፡\nየራስ-ሰር የሽያጭ ረዳትዎ የትኛውን ይመራል ጥሪ ይፈልጋሉ እና የተሻለውን ቁጥር ያገኛል ፡፡ ከነሱ ጋር አርቲፊሻል ኢንተለጀንስ ሶፍትዌር ራስ-ሰር የሽያጭ ረዳትዎ በሽያጭ ሂደት ውስጥ ለመሳተፍ ዝግጁ የሆኑትን እና ለሻጩ ለመደወል በጣም ጥሩውን የስልክ ቁጥር እና ምርጥ ጊዜን ያገኛል ፡፡ በአማካይ 35 ከመሪዎች የሚመሩ አውቶማቲክ የሽያጭ ረዳት ተጨማሪ የስልክ ቁጥር ፣ ብዙውን ጊዜ የሞባይል ስልክ ይሰጣሉ ፡፡ ከሁሉም በላይ ፣ የሽያጭ ሰራተኞችዎ ሲደውሉ ፣ መሪው ጥሪያቸውን የሚጠብቅ ይሆናል።\nየራስ-ሰር የሽያጭ ረዳትዎ ያረጁ መሪዎችን ያሳትፉ እና በመስቀል ይሸጡ። የራስ-ሰር የሽያጭ ረዳትዎ እንዲሁ በአዳዲስ አመራሮች ውስጥ አዳዲስ የሽያጭ ዕድሎችን ማግኘት ፣ ሽያጮችን መጨመር እና ማግኘት ይችላል አሁን ካሉዎት እርሳሶች የበለጠ ዋጋ. ወደ መሪዎቹ ወደ 60% የሚሆኑት የኮንቨርሲካ አይኤ የቴክኖሎጂ ማሻሻያዎች አሁንም በገበያ ላይ ናቸው ፡፡ የእርስዎ AI ምናባዊ ረዳት እንዲሁ ሌሎች ምርቶችን ለመሸጥ እና በደንበኞች እርካታ ላይ ግብረመልስ ለመሰብሰብ ሊያገለግል ይችላል።\nየ CRM ግብይት አውቶማቲክን ያመቻቹ መፍትሄዎች የራስ-ሰር የሽያጭ ረዳትዎ የመሪዎችን ጥራት ለማሻሻል እና እንደ ፓርዶት ባሉ የገበያ አውቶማቲክ መሳሪያዎች በፍላጎት የትውልድ ዘመቻዎች ከተፈጠሩ እርሳሶች የሽያጭ ዕድሎችን በተሻለ ለመለየት ሊያገለግል ይችላል። Marketo ወይም ኤሎኳ።\nበአይ-ኃይል የሚሰራ የሽያጭ ተወካይ ጥቅሞች የሚከተሉትን ያጠቃልላሉ\nለእውነተኛ ሽያጭ ወኪሎችዎን ያስለቅቁ - በራስ-ሰር የሽያጭ ረዳት ጥሩውን መሪዎችን ከሞቱት ይለያቸዋል ፣ ስለሆነም የሽያጭ ተወካዮች ከእነሱ ጋር ለመነጋገር ከሚፈልጉት ተስፋዎች ጋር ብቻ ይነጋገራሉ።\nእያንዳንዱን መሪ ይከታተሉ - ኮንቨርሲካ የበለጠ ብዙ ምርት ታገኛለች በሌሊት ወፎች ለሽያጭ ወኪሎችዎ - በአዳዲስ እና በድሮ አመራሮች - እና በዚህም የዝግ ስምምነቶቻቸውን ቁጥር በከፍተኛ ሁኔታ ያሳድጋል።\nሐቀኛ ግብረመልስ ይቀበሉ - ረዳትዎ በጣም ሊቀርብ የሚችል ነው ፣ ስለሆነም ተስፋዎች ከምላሾች ጋር በጣም ከሚወጡት የበለጠ ዘና ያሉ እና ሐቀኞች ናቸው ፡፡ ሻጭ.\nወሳኝ የንግድ ሥራ ብልህነትን ሰብስቡ - ተስፋዎች በበለጠ በቀላሉ ምላሽ ከመስጠት በተጨማሪ እንደ ስልክ ቁጥሮች ፣ ለመደወል በጣም ጥሩ ጊዜዎችን እና ለመግዛት ፍላጎት ያላቸውን ወሳኝ መረጃዎችን ያካፍላሉ ፡፡\nየሽያጭ ሂደትዎን ያሻሽሉ - የሽያጭ ረዳትዎ ለሽያጭ ተወካይ ከተረከቡ በኋላ እንደገና ተስፋዎችን ይከተላል - የአስተዳደር ግንዛቤን እና የደንበኞችን እርካታ ለማድረስ ፡፡\nሙሉ በሙሉ የሰለጠነ የሽያጭ ረዳት ያሰማሩ - የሽያጭ ረዳትዎ ሙሉ በሙሉ የሰለጠነ ፣ ሙሉ ተነሳሽነት ያለው እና ቀድሞውኑ በሚሊዮኖች ከሚቆጠሩ የደንበኞች ውይይቶች የተገኘውን ተሞክሮ የታጠቀ ደርሷል ፡፡\nበነፃ Conversica ን ይሞክሩ የቀጥታ የኮንቨርሲካ ማሳያ ይመልከቱ\nመለያዎች: aiረዳትai ምናባዊ ረዳትai ምናባዊ የሽያጭ ረዳትሰው ሰራሽ እውቀትተቃራኒዳሽቦርድኢሉካየገበያይቅርታምናባዊ ረዳት።ምናባዊ የሽያጭ ረዳትምናባዊ የሽያጭ ቡድን


ልደቱ ብርቱካን ሚደቅሳን “ ቅንጅት ውስጥ ሆነን ለምናውቃት” ሲሉ በተላላኪነት ፈረጁ፤ “ግንቦት ሰባትም ያዛቸዋል” አሉ – ZAGGOLE – ዛጎል\nልደቱ ብርቱካን ሚደቅሳን “ ቅንጅት ውስጥ ሆነን ለምናውቃት” ሲሉ በተላላኪነት ፈረጁ፤ “ግንቦት ሰባትም ያዛቸዋል” አሉ\nzaggole January 6, 2021\nዛጎል ዜና – አቶ ለደቱ አያሌው የቀድሞ የቅንጅት ከፍተኛ አመራርና የአንድነት ሊቀመንበር የነበሩት ብርቱካን ሚደቅሳን ስም ጥቀሰው አበሻቀጡ። ወደ ሃላፊነት ሲመጡ ጀምሮ ሲጠብቁት እንደነበረው ስራቸውን በ “ተላላኪነት” የሚያከናውኑ እንደሆነ አድርገው ለርዕዮት ሚዲያ ተናገሩ።\nከእስር ከተፈቱ በሁዋላ በኢትዮጵያ ፖለቲካ ጉዳይ ብዙም አስተያየት የመስጠት ፍላጎት እንዳልነበራቸው በንግግራቸው መካከል የጠቀሱት አቶ ልደቱ፣ እስር ቤት በነበሩበት ወቅት ያመለጣቸውን የኢትዮጵያን ሁኔታ ለመረዳት “ ቴዲ ምን አለ” በሚል የተያቂያቸውን ሚዲያ ለግንዛቤ ግብአትነት እንደተጠቀሙበት አመልክተዋል።\n“ የተካሄደው ጦርነት በእያንዳዳችን አዕምሮ ውስጥ ነው” ሲል የህግ ማስከበር የተባለውን ጦርነት የገለጸው የሚዲያው ባለቤና ጠያቂ አቶ ልደቱ ስለምርጫ ቦርድ ሃላፊ ብርቱካን ሚደቅሳ ሲጠይቅ የተጠቀመው ቃል “ በግለሰብ ማንነት ላይ የሚያብረቀርቅ” ሲል ነበር።\nከቀድሞ የምርጫ ቦርድ ሃላፊ ፕሮፌሰር በቃና ጋር እያወዳደረ በርቱካን ሚደቅሳን የዘለፉት አቶ ልደቱ “ በተለይ ብርቱካንን በቅንጅት ውስጥ አብረን ስንሰራ ለምናውቃት” ሲሉ ነበር ያለ ከልካይ አልባ ዘለፋቸውን የጀመሩት። ወ/ት ብርቱካን በቅንጅት አመራርነታቸው ምን እንደሰሩና ለዛሬው ትችት ማስደገፊያ የሚሆን ማስረጃ ግን አላቀረቡም። ጠያቂውም አልጠየቃቸውም።\nደጋግመው “ ቅንጅት እያለች ለማንውቃት” በማለት ው/ት ብርቱካን በምርጫ ቦርድ ሃላፊነታቸው ምን ሊወስኑ እንደሚችሉ አስቀድመው ያውቁ እንደነበር አቶ ልደቱ አያሌው ሲደሰኩሩ አሁንም “ እንደው ለመሆኑ በቅንጅት ጊዜ ምን ክህደት ፈጸሙ፣ ወይም ምን በደል ህዝብና ድርጅታቸው ላይ አከናወኑ?” የሚል ማብራሪያ እንዲቀርብ አልተደረገም።\nአቶ ልደቱ በቅንጅት ወቅት እሳቸው እንከን አልባ፣ ታማኝ፣ ለዓላማ ሟች ወዘተ ሆነው በእሳት መፈተናቸውን አገርና ዓለም በአደባባይ ያየውን የወ/ት ብርቱካንን ጀግንነት ሲያጠለሹ ተሰምተዋል።\nለማነጻጸር የቀድሞውን የምርጫ ቦርድ ሃላፊ ፕሮፌሰር መርጋ በቃና አጣቅሰው፣ “ እሳቸውን የሚያዛቸው ህወሃት ብቻ ነው” አሉ። ወ/ር ብርቱካንን ግን አዜማና መንግስት እንደሚያዛቸው ሲገልጹ፣ አሁንም “ እንዴት? በምን መስፈርት? …” አልተባሉም።\nወ/ት ብርቱካን እንዲሾሙ ያደረገው የቀድሞው ግንቦት ሰባት፣ የአሁኑ ኢዜማ እንደሆነ ማስረጃ ሳያጣቅሱ ያቀረቡት አቶ ልደቱ አያሌው “ በቅንጅት ወቅት ብርቱካን ሚደቅሳን ለሚያውቁ” ብለው ጀምረው አዜማ ለምርጫ ቦርድ ሃላፊነት እንዳሾማቸው የጠቀሱት ፓርቲያቸው መሰረዙ “ታሪካዊ አመጣጥና ዳራ ” እንዳለው ለማሳየት ነው።\n“የሽግግር መንግስት እንዲቋቋም፣ ጠቅላይ ሚኒስትር አብይ እንዲወገዱና ከህዝብ እንዲነጠሉ በጥምረት ተናበው ከሚሰሩት መንደር ተሳታፊ እንደሆኑ የሚነገርላቸው ልደቱ አያሌውና ይህንኑ አጀንዳ በግንባር ከሚያራምዱት ሚዲያዎች መካከል አንዱ የሆነው ርዕዮት ልዩነት የላቸውም” ሲል አስተያየቱን የሰጠው የአምቦ ነዋሪ ገመቹ አያና “ ብርቱካንን ትግስቱ በታዛዥነትና በባንዳነት የሚጠረጥርበት ዘመን ላይ ደረስን። ይህን ለመስማት መብቃታችን መላክም ነው” ሲል በተራው ተሳልቋል።\nአቶ ልደቱ ህግ ተቀይሮም ቢሆን ምርጫ መደረግ እንደሌለበት ባደባባይ ሲከራከሩ ቆይተው በድንገት የሽግግር መንግስት ጠያቂ መሆናቸው፣ ለዚሁም የሚበጅ የሽግግር ሰነድ ማዘጋጀታቸው ከትህነግ እቅድና ውጥን ጋር እንደሚመሳሰል በርካታ አስተያየት ሲሰጥ መቆየቱ ይታወሳል። በእስር ጊዜያቸው ትህነግ ከቅንጅት አባላት ለይቶ ለሳቸውን ብቻ ህይወታቸውን መጠበቂያ ሽጉጥ እንደሰጣቸው ለፍርድ ቤት መናገራቸው አይዘነጋም። አቶ ልደቱ በስተመጨረሻ ፓርላማ ሲገቡ፣ ብርቱካን ሚደቅሳ ግን ወህኒ ወርደዋል።\nየትህነግ ከፍተኛ አመራሮች ወ/ት ብርቱካንን ግትር፣ የማይደለሉ፣ ጠንካራ ሲሉ የሚገልጿቸው ሲሆን በአደባባይ የፍርድ ውሳኔያቸው መለስ ዜናዊን አሳፍረው ስዬ አብረሃምን ነጻ ያወጡ “ የችሎት አንበሳ” በሚል የተሞካሹ ነበሩ። ለምርጫ ቦርድ ሶሾሙ “ ምርጫ ቦርድን መንግስት እንዳሻው ያሽከረክረዋል ማለት ብርቱካንን አለማወቅ ነው” በሚል ዶክተር ዳናቸው አደባባይ ምስክር የሰጡዋቸውና ሟቹ ቀንዲል ፕሮፌሰር መስፍን ወልደማርያም “ ምትክ አልባ” ሲሉ የብርቱካን ሚደቅሳን የህሊና ጸዳል በአጭር ቃል መግለጻቸውም የሚዘነጋ አይደለም።\nጠያቂው “ ሳያላምጥ የሚውጥ” ሲል ብርቱካን ሚደቅሳን የሚወዷቸውን ሳይለይ ሕዝብን ለመግለጽ የሞከረ ሲሆን “ ይኼ ኦሮሚያ የሚባል አገር” ሲልም ጠቅላይ ሚኒስትሩ የተወከሉበትን ክልል በማይገባው አጠራር ሲያስተዋውቅ በቃለ ምልልሱ ተሰምቷል።\nሁሉም ከተባለ በሁዋላ ማሳረጊያ የሆነው “ ሁሉን አቀፍ የሽግግር መንግስት ካልተቋቋመ አገሪቷ ሶስት ቦታ ትከፈላለች” የሚለው የልደቱ አያሌው ትንታኔና ድምዳሜ ነው። አቶ ልደቱ አያሌው ክትህነግና ትህነግ ካሰባሰባቸው ጋር በመሆን የሽግግር መንግስት ሲጠይቁ መስማት የተለመደ ሆኗል።\nፓርቲያቸው ኢዴፓ ሆን ተብሎ እንዲፈርስ መደረጉን ያወሱት ልደቱ አያሌውና የኢትዮጵያ አገራዊ ንቅናቄ መሪ አቶ ይልቃል ጌትነት “ ፓርቲያቸው ፈቃድ ቢያገኝ ለብልጽግና ምን ያህል ስጋት እንደሚሆን ብታስረዱ” በሚል ባለመጠየቃቸው ስለፓርቲያቸው ግዝፈትና ጥልቀት ሲያብራሩ አልተሰሙም። ቢሮና ገንዘባቸው ከኢዜማ ጋር በተቀላቀለ ድርጅት ስም ለእነ ዶክተር ብርሃኑ መሰጠጡን ሲናገሩም እሳቸው “ሃብታችን፣ ገንዘባችብ ተዘርፎ ” ላሉት አሁንም መጠኑ ለግንዛቤ በሚል ስንት እንደሆነ አልተጠየቀም።\nPrevious ግብፅ በሕዳሴው ግድብ ድርድር የአፍሪካ ሕብረት ባለሙያዎች ያቀረቡትን ረቂቅ ሰነድ አልቀበልም አለች\nNext የአሜሪካ ምክር ቤቶች – ጆባይደን እና ካምላ ሀሪስን ያገኙት የምርጫ ውጤትድ አጸደቀ!


የአየርላንድ የተለመዱ ልምዶች እና ወጎች | Absolut ጉዞ\nየአየርላንድ የተለመዱ ባህሎች እና ወጎች\nአና ኤል | | አየርላንድ\nአየርላንድ ደስ ከሚሉ ሰዎች ጋር ፣ ወይም ቢያንስ ቢያንስ ከእንግሊዛውያን የበለጠ ባህሎ traditionsን መናገር ከሚወዱ እና ጫጫታ ጋር ድንቅ ሀገር ናት። እና ከእንግሊዝኛ የተለየ መሆን በእውነቱ ቋንቋን ወደ መጨረሻው ለሚቃረቡ ብዙ ተማሪዎች አየርላንድ የእንግሊዝ አካል ናት ብለው መገመት የተለመደ ስህተት ነው ፣ ይህ ብዙውን ጊዜ እንደ ወንጀል ይወሰዳል .. ያለ ጥርጥር የራስ ግትር ዝና ፣ ወይም የተሻለ በሌላ አነጋገር መርሆዎቻቸውን በታማኝነት መቆየት ጥሩ ውጤት ያስገኛል።\nየኬልቲክ ሰዎች ዘሮች ፣ ጠንካራ የሚመስሉ ቀይ ጭንቅላቶች በአይሪሽ ወንዶችና ሴቶች መካከል ይበልጣሉ ፡፡ ሁሉም እንግሊዝኛ ይናገራሉ ፣ ኦፊሴላዊው ቋንቋ ነው ፣ ግን ጌሊክ ደግሞ ከ 1922 ዓ.ም. በትምህርት ቤቶች ውስጥ አስገዳጅ ስለሆነ ከጠቅላላው የሕዝቡ ግማሽ ያህል ሊናገር ይችላል ተብሎ ይገመታል ፡፡ ሦስቱ ዋና የአየርላንድ ዘዬዎች በሰሜን በኩል ኡልስተር ፣ በደቡብ ውስጥ ሙንስተር እና በደሴቲቱ ማዕከላዊ እና ምዕራባዊ ክልል ውስጥ ኮናቻት ናቸው ፡፡\nግን ከዚህ የቋንቋ ባህሪው ባሻገር ይህች ሀገር ሌሎች ብዙ ባህሪዎች እና የራሷ ባህሎች አሏት በየትኛውም የዓለም ክፍል እንዲታወቁ ያደርጋቸዋል እናም ይህ የቅዱስ ፓትሪክ ቀንን ያላከበረ ማን ነው?\n1 ሴንት ፓትሪክ ፣ የአየርላንድ አረንጓዴ በዓል\n2 የኡሊሴስን ፈለግ በመከተል Bloomsday\n3 ሠርግ, በጣም የሚያምር ባህል\n4 ኢልቬስ እና ተረት ፣ ሌፕቻchaን\n5 ለጠንካራ ወንዶች ስፖርት ሀርሊንግ\n6 ባህላዊ ሙዚቃ እና ጭፈራዎች\nሴንት ፓትሪክ ፣ የአየርላንድ አረንጓዴ በዓል\nበአየርላንድ ውስጥ አስፈላጊው የበዓል ቀን የቅዱስ ፓትሪክ በዓል ሲሆን በየአመቱ መጋቢት 17 ይከበራል ፡፡ በዚህ ቀን ሁሉም ሰው አረንጓዴ ነገርን ይለብሳል ፣ በሌላ በኩል ደግሞ አገሩን የሚያመላክት ቀለም እና ሻምበል ነው ፡፡ ቅርንፉድ ቅዱስ ፓትሪክ ወደ እነዚህ አገሮች ያመጣቸውን የቅድስት ሥላሴ ትምህርቶችን ያመለክታል ፡፡ በቀን ውስጥ ስፍር ቁጥር የሌላቸው ሰልፎች አሉ እና ምሽት ላይ በመጠጥ ቤቶች ውስጥ ፓርቲዎች ፣ ኮንሰርቶች ፣ ቢራዎች እና በዓላት ይከበራሉ ፡፡ በዋና ከተማው ያለው የደብሊን ሰልፍ ለአምስት ቀናት የሚቆይ የበዓሉ አካል ነው ፡፡\nየኡሊሴስን ፈለግ በመከተል Bloomsday\nEl እለት። በጄምስ ጆይስ ልብ ወለድ ኡሊሴስ ልብ ወለድ ዋና ገጸ-ባህሪ ላኦፖልድ ብሉም ክብር የሚሰጥ ዓመታዊ ዝግጅት ነው ፡፡ እ.ኤ.አ. ከ 16 ጀምሮ በየሰኔ 1954 ቀን ይከበራል እናም እሱን የሚያከብሩት እንደ ተውኔቱ ተዋንያን ተመሳሳይ ምግብ ለመብላት እና ለመመገብ ይሞክራሉ እናም የድርጊቱን ትክክለኛውን የጉዞ መስመር ለመከተል በደብሊን ስብሰባዎችን ያካሂዳሉ ፡፡ ይህ በጣም ጥንታዊ ባህል አይደለም ፣ ግን ቀድሞውኑ በአይሪሽ ሕይወት ውስጥ ሙሉ በሙሉ ተዋህዷል።\nሠርግ, በጣም የሚያምር ባህል\nበጣም የሚያምር ወግ ናቸው የጋብቻ ሥነ ሥርዓቶች ፣ ባለትዳሮች በሠርጉ ላይ እጆቻቸውን የመቀላቀል ጥንታዊውን የሴልቲክ ሥነ ሥርዓት ለማክበር ይመርጣሉ. ሙሽራውና ሙሽራይቱ በተሳሰረ ነጭ ቀስት እጅ ለእጅ ተያይዘዋል ፡፡ እናም ሙሽራዋ ሰማያዊ ነገር ፣ አዲስ ነገር ፣ ያገለገለች እና የተበደረች ነገር ትለብሳለች የምንለው ጉጉት የአየርላንድ መነሻ ነው ፡፡\nስለ አይሪሽ ሠርግዎች ሌላ ጉጉት ደግሞ ከቀናት በፊት ዝይ በሙሽራይቱ ቤት ይበስላል ፣ ሙሽሪቱና ሙሽራይቱም በእራት ግብዣው ላይ ከክፉው ዓይን ጥበቃ ሆኖ ጨውና ኦትሜልን መብላት ይጀምራሉ ፡፡\nኢልቬስ እና ተረት ፣ ሌፕቻchaን\nእንደ ጥሩ ኬልቶች አየርላንዳውያን በሁሉም የተፈጥሮ ኃይሎች ያምናሉ ፣ እንዲሁም በ ውስጥ የ leprechauns፣ የታዋቂ የአየርላንድ ባህላዊ ተዋንያን አንዳንድ ጥሩ ትናንሽ ጎብሊን-ወንዶች። አፈታሪኮች እንደሚናገሩት ሌፕታቻኖች ከኬልቶች እራሳቸው በፊት በአየርላንድ ውስጥ ነበሩ ፣ ብዙውን ጊዜ በመጥፎ ስሜት የሚደሰቱ እና ጫማዎችን የሚያስተካክሉ ወይም የሚያስተካክሉ አዛውንቶችን ይይዛሉ ፡፡ በጣም ጥሩው ክፍል አንዱን መያዙን ወደ ቀስተ ደመናው መጨረሻ ወደሚገኘው የወርቅ ሳንቲሞች ድስትዎ እንደሚወስድዎት ነው ፡፡\nለጠንካራ ወንዶች ስፖርት ሀርሊንግ\nአይሪሽኖች በጣም የሚኮሩበት ሌላ ወግ እና ልማድ ነው el መወርወር, 15 አባላት ያሉት የቡድን ስፖርት ከሴልቲክ መነሻ። እሱ የሚጫወተው በዱላ ነው ፣ እሱም ሀርሊ ወይም ካምየን በሚባል ፣ ኳስ በሚመታበት ፣ ስሊዮታር ፡፡ የጨዋታው አመጣጥ በጣም ያረጀ በመሆኑ ስለዚህ አፈ ታሪክ ጀግና እንደ ቹቹላየን ያሉ የዚህ ስፖርት ታሪኮችን የያዙ የኬልቲክ ባህል አፈ ታሪኮች አሉ ፡፡ በአሥራ ሦስተኛው ክፍለ ዘመን በተጫዋቾች መካከል ከመጠን በላይ በሆነ የኃይል ምክንያት መታገድ ነበረበት ፡፡ ምናልባት በዚህ ስፖርት ውስጥ ትኩረቴን ከሚስቡት ህጎች መካከል አንዱ በእኩል ሁኔታ ቢከሰት አጠቃላይ ግጥሚያው መደገሙ ነው ፡፡\nባህላዊ ሙዚቃ እና ጭፈራዎች\nያለ ሙዚቃ የአየርላንድን ሕይወት መረዳት አይችሉም ፣ እና ያ ነው የባህል ሙዚቃ በሕይወት እና እየጨመረ በሄደ መጠን በተመሳሳይ ጊዜ በሌሎች የሙዚቃ እንቅስቃሴዎች ታጅቦ ይመገባል ፡፡\nዘፈኖቹ እና ዜማዎቹ ቅድመ አያቶች እና የተከበሩ እንደሆኑ ይታመናል ፣ ምንም እንኳን በእውነቱ ብዙዎች ዕድሜያቸው ከ 200 ዓመት በታች ነው ፣ ነገር ግን በቃል ወግ ማለፋቸውን የሚያሳይ ጽኑ እምነት አለ ፡፡\nበሕዝባዊ ሙዚቃ ባህል ውስጥ ብቸኛ አፈፃፀም ቢመረጥም ባንዶች ወይም ቢያንስ ትናንሽ ስብስቦች ምናልባት ከ XNUMX ኛው ክፍለዘመን አጋማሽ ጀምሮ የአየርላንድ ሙዚቃ አካል ሊሆኑ ይችላሉ ፣ ግን ይህ ባለሙያዎች ወደ ንግድ ሥራ የማይወርድበት ነጥብ ነው ፡\nእነዚህ ልማዶች እና ወጎች “ሁል ጊዜ ስለሚዘንብበት ሀገር” እና ስለ አይሪሽ አመክንዮ ለመገንዘብ ትንሽ እንደረዱዎት ተስፋ አደርጋለሁ ፣ ከዝናቡ ሁለት ነገሮችን ብቻ ማድረግ ይችላሉ ወይ ወይ ወደ መጠጥ ቤት ይሂዱ ወይም ወደ ገበያ ይሂዱ ፡፡ በኋለኛው ላይ ከወሰኑ የአራን ሹራብ እና የመጀመሪያዎቹ አተር ላይ የተመሰረቱ ፒንዶች ልዩ ትኩረት ሊሰጣቸው ይገባል ፡፡\nወደ መጣጥፉ ሙሉ መንገድ Absolut ጉዞ » የአየርላንድ የተለመዱ ባህሎች እና ወጎች\nለማጣራት የምፈልገውን ምንም ነገር ካላስቀመጠ\nከጉምሩክ እና ወጎች የሚመጣ ነገር የለም\nለመጎብኘት በፖርቹጋል ውስጥ ምርጥ የባህር ዳርቻዎች\nበደቡብ አሜሪካ ውስጥ በሕይወትዎ ውስጥ አንድ ጊዜ ማየት ያለብዎት 10 ቦታዎች


በኮቪድና በድህነት የምትነግዱ ኮቪድና ድህነት ይፍጃችሁ!! - ፍርዱ ዘገዬ | ዘ-ሐበሻ የዕለቱ ዜና | Zehabesha Ethiopian News | News For All ዘ-ሐበሻ የዕለቱ ዜና | Zehabesha Ethiopian News | News for All\nበኮቪድና በድህነት የምትነግዱ ኮቪድና ድህነት ይፍጃችሁ!! – ፍርዱ ዘገዬ\nበውነት በውነት እጅግ ተበሳጭቼ ነው ይህችን ጦማር የምጽፍላችሁ፡፡ መቼም አንድ ሁለት አንባቢ አላጣም፡፡ ዘመኑ የማነብነብና የመቀወስ እንጅ የማንበብ እንዳልሆነ አውቃለሁና ከኔ ይውጣ በሚል ነው የምጫጭረው፡፡ ግን ግን ጊዜ ሲያረጅ እንዴት እንደሚያስጠላ የገባኝ ካለፉት ሦስት ዓመታት ወዲህ ነው፡፡\nከደቂቃዎች በፊት ሦስት ጓደኛሞች ስለወቅቱ ትኩሳት እያወራን ነበር፡፡ አንደኛችን አንድ ዜና አነሳን፡፡ “ትግሬዎች በባሌም ይምጡ በቦሌ በማንነታቸው ምክንያት እየተያዙ ወደ እሥር ቤት ይጋዛሉ” የሚል ነው ዜናው፡፡ እኔ በዚህ ዜና መከፋቴን ልገልጽ አልኩና ምን እንደነካኝ ሳላውቅ “እሰይ! እንኳን ታሰሩ! እንኳንም አማራና ትግሬ በየተራ የቁም ስቅላቸውን አዩ! የመለያየት ዋጋው፣ የመከፋፈል ዕዳው እንደዚህ በየተራ መበላት መሆኑን ማወቅ ነበረባቸው፡፡ ይሄኔ አንድ ቢሆኑ ኖሮ ማንም በየተራ እየተነሣ አይጫወትባቸውም ነበር፡፡ የሥራቸውን ነው ያገኙት፡፡ በተለይ ትግሬዎቹ አማራ እንደዚያ ፍዳውን ሲበላ ዝም ማለታቸው ትክክል እንዳልነበር አሁን ይረዳሉ፡፡ በቀጣፊዎች ስብከት እየተታለሉና በትናንሽ ጥቅሞች እየተደለሉ ለዚህ መጨረሻ ተዳረጉ፤ አንድ ቢሆኑ ኖሮ ግን… እሰይ!…” በማለት ብሶቴን ዘረገፍኩ፡፡ እውነቴን ነው፡፡\nሌላ ሌላውን የሀገር ጉዳይ አገባደን ወደኮቪድ ገባን፡፡ በኮቪድ ሀገራችን እየታወቀች መጥታለች፡፡ ዓለም አቀፍ ደረጃዋ ከመቶ ምናምነኛ አሁን ወደ 61ኛ ወርዳለች ወይንም ወጥታለች፡፡ ጠላታችን ግብጽ ከላይ ወርዳ 68ኛ ስትደርስ እኛ በሟች ባይሆንም በተጠቂ ብዛት በተለይ ወደነአሜሪካና ህንድ ለመድረስ ሽቅብ እየተወነጨፍን ነው፡፡ ጣጣችን በዝቷል፡፡ እነሽመልስና አቢይ በሸኔያቸው በዚያ በኩል ያርዱናል፤ በዚህኛው በኩል ደግሞ ኮሮናና ከኮሮና የከፉ የግል ሆስፒታሎች ባልተወለደ አንጀታቸው ይከታትፉናል፡፡ በዚህም ብቻ በበቃን፡፡ ስግብግብ ነጋዴዎች የፈጠሩት የኑሮ ውድነት አንድ ኪሎ ቅቤ ብር 600፣ አንድ መደብ ቅርጫ ብር 6000፣ አንድ ሊትር ዘይት ብር 120፣ አንድ ኩንታል ነጭ ጤፍ ብር 5500፣ አንድ ኪሎ ብርቱካን ብር 150፣ አንድ ኪሎ አምፖል ማነው አፕል ብር 250 … ገብቶብን “ደህና ደመወዝ አላቸው” የምንባለው የአሥርና የአሥራ አምስት ሽህ ብር ደሞዝተኞች ሳንቀር ምኑን እምን እንደምናደርገው ጠፍቶን ግራ ተጋብተናል፡፡ አስፈሪው ድርቅና ርሀብ፣ የኦህዲድ ሾኔ ገጀራ፣ የመንግሥት-የለሽነት ስሜት የሚፈጥረው ድቅድቅ ጨለማ፣ የነገሠው ሥርዓተ አልበኝነትና ሙስና… ከተነሣማ መነሻየን ያስተኛልና ይቅር፡፡\nተጨማሪ ያንብቡ: ምርጫ መሳተፍ በመርዕ ላይ የተመሰረተ ውሳኔ ወይስ ኢህአዴግን ማጀብ? - ከግርማ ሰይፉ ማሩ\nድሃውን እንተወው፡፡ ኮቪድ ይቅርና ርሀቡ ራሱ ከቤቱ ወይም ከበረንዳው እልፍ ሳያደርገውና በምን እንደሞተ እንኳን ሳይታወቅ ይገላገላል – እሰዬው! ገንዘብ ያለው አንድ ሰው በኮቪድ ሲያዝ ግን በተለይ ለግል ሀኪሞችና ለህክምና ማዕከላት ሠርግና ምላሽ ነው – እነሱ እኮ ኮቪድ ቀርቶ ጉንፋንም የሚይይዛቸው አይመስላቸውም እናንተው! ስንቱ የህክምና ዶክተር በዚህ በሽታ መሞቱን ይረሳሉ፤ ታካሚዎቹን ከ50 ሜትር ርቀት ወዲህ የማያናግረው የቆዳ ስፔሻሊስቱ ሎሬት ጥበበ በዚህ ልክፍት መሰናበቱን እንኳ ዘንግተዋል፡፡ ግዴላችሁም የነዚህና የፖለቲከኞች ሆድ ይመርመርልን! በህክምናም በሉት በፖለቲካ በሁሉም መስክ የሙያ ሥነ ምግባርና የሞራል ዕሤቶች ሙልጭ ብለው ታጥበው ገደል በመግባታቸው ለሰው ማዘንና ለመጻፍ የማትመቸው በመጀመሪያ ዕርዳታነት የምትታወቀዋ የከንፈር ድምጽ ራሷ እየጠፉ ነው፡፡\nተመልከት – ሲሆን በነፃ ያ ባይቻል ደግሞ በጥቂት ብሮች (10 ወይ 20 ወይ 50) መደረግ የነበረበት የኮቪድ ምርመራ በግሎቹ በትንሹ 1500 ብር ነው፡፡ በመንግሥት ሀኪም ቤት በሃምሣ ብር ገደማ የምትወጋት አንዲት በስም የነገሩኝ በመርፌ የምትወሰድ ብልቃጥ መድሓኒት በግሎቹ ብር 5000 ናት፡፡ በአፍንጫህ ለሚለኮስልህ ኦክስጂንና ቬንቲሌተር የሚከፈለው ደግሞ ሊሰሙት ይሰቀጥጣል – አየሩን እነሱ ቢፈጥሩትማ ሥጋህን ካናካቴው ይበሉታል ማለት ነው፡፡ አንድ አዳር ለመቆየት የምትከፍለው ሒሣብ ሸራተን አዲስ ከሚያስከፍለው ዕጥፍ ድርብ ነው፡፡ ዳንክም አልዳንክም ወደ አንድ ሚሊዮን የሚጠጋ ብር ምናልባትም ከዚያም የበለጠ ይገሸልጡህና ለማገገም ወደቤትህ ትመለሳለህ ወይም ዕድልህ ካላማረ “ሒሣብ ዘግታችሁ ሬሣችሁን ውሰዱ” ሊባልልህም ይችላል፡፡ ኢትዮጵያውያን በቁም ሞተናል፡፡ ፖለቲካው ላይ ፊጥ እያልን እነአቢይን እንወቅሳለን እንጂ በየደረጃው ከሞትንና ከሃይማኖትም ከሞራልም ከባህልም ካፈነገጥን ቆየን፡፡ “ትንቢቱ ይፈጸም ዘንድ…” በሚለው ነባር ቃል መጽናናታችን በጄን እንጂ በርግጥም አልቆልናል፡፡\nተጨማሪ ያንብቡ: ጠገዴ አንድ ቤተሰብ፣ ድንበሩም ተከዜ ነው! - ልሳነ ግፉዓንና የጠለምት አማራ ማንነት ጥምረት ኮሚቴ\nለመሆኑ አንድ የግል ሆስፒታል ይህን ያህል ለገንዘብ የሚዋደቀው የራሱ ሰዎችና ቤተሰቦች በሽታ አይነካቸውም ማለት ይሆን? የሚያጠራቅመው ገንዘብ ከሞትና ከበሽታ እንዲሁም ከእርጅናና ከአእምሯዊ ሰላም ማጣት ያድነው ይሆን? ሰው በሰው እንዲህ መጨከንን፣ የሙያ ቃል ኪዳንን በልቶ እስከዚህ ዐውሬ መሆንን ምን አመጣብን? ሰው እንዴት በበሽታ ያተርፋል? ተማረ ተመራመረ የተባለ ዘመናዊ ሰው እንዴት በድሆች ደም ይነግዳል? በርግጥም ወዴት እየሄድን ነው? በዚህ በሽታ ባይያዝና ባይሞት በሌላ አደጋና በሌላ አጋጣሚ መሞትም እኮ አለ፡፡ እባካችሁ እንደሰው እናስብ፡፡ ሰው ሰው እንሽተት እንጂ!\nየመንግሥትን በድህነት የመነገድ ወያኔያዊ ቅርስ በስፋት ላነሳ ፈልጌ ነበር፡፡ ግን ላሳድረው፡፡ መንግሥት ድሆችን በምግብ ዘይትና በማትረባ የውሎ አበል እያታለለ ለምርጫና ተቃዋሚዎቹን ለሚያብጠለጥሉ ሰላማዊ ሰልፎች እንደሚያዘጋጃቸው ይታወቃል (አደራችሁን “ተንኮለኛ ነህ/ነበርከ” እንዳትሉኝ፡፡ ሁለተኛ ደረጃ ተማሪ ሳለሁ አንዱን ሰካራም የነበረ የት/ቤቱን ዘበኛ በስሙኒ ሁለት ብርሌ ጠጅ ከጓደኞቼ ጋር እንገዛለትና እንዲሳደብልን የምንፈልገውን ሰው አሳይተነው እየተከተለ በስድብ ያጥረገርግልን ነበር …)፡፡ ይህ አሁን የምናየው የአቢይ መንግሥት “እባብ የወጣበትን ጉድጓድ አይረሳም” እንዲሉ ነውና እንዲያውም ከትህነግም ብሶ ድሆችንና እነአገኘሁ ተሻገርን የመሳሰሉ የአእምሮ ዘገምተኞችን በዳቦና በስኳር እያታለለ የሚጠላቸውን እንዲሳደቡለትና እንዲገድሉለትም በማድረግ የሥልጣን ማራዘሚያ እያደረጋቸው ይገኛል፡፡ አእምሮ ወደ ሆድ ወርዶ ሲደበቅ ሆድ አናት ላይ ወጥቶ ያናፍላል፡፡ ያኔ አያ አገኘሁ ተሻገር ያን ማስጠሎ ፊቱን ከፍ ዝቅ እያደረገ ከትከሻውም እየተውረገረገና ወገቡን እየሰበቀ ለመለስ ጀግንነትና ምሁርነት በአደባባይ እንደሰበከው ሁሉ ዛሬም ለአቢይ አህመድ “ብስለትና የአመራር ብቃት” በአደባባይ ሳይውረገረግለት አይቀርም፡፡ ይህን ዘመን ማየት ሳይኖርባችሁ እንድታዩት ግን የተፈረደባችሁ የኔ ቢጤዎች እግዜር ይሁናችሁ፡፡ እንጂ ይህ ዘመን ብዙ ዝግንትል ነገር እያሳየን ነው፤ በየእምነታችን አጥብቀን ካልጸለይን ደግሞ የነገው ባይበልጥ፡፡ እግዚአብሔር መሐሪ አምላክ ነውና መዓቱን ያብርድልን፡፡\nተጨማሪ ያንብቡ: በዕውነት ፕሮፌሰር መሥፍን እንደሚሉት ፣የትግራይ ሕዝብ በወያኔ አገዛዝ ተጠቃሚ አይደለም?\nእንደውነቱ ከሆነ በገንዘብም ይሁን በአእምሮ ድሃ የሆነ ሰው ለኑሮው ይሸነፋል – በአብዛኛው፡፡ ከዚህ አንጻር በሚያገኟት ድርጎ ተደልለው ለመንግሥት የሚያጎበድዱ ድሆች ሀገራቸውን መበደላቸው ግልጽ ቢሆንም ዋናውን ጥፋት የሚወስደው ግን መንግሥት ተብዬው መሆኑ ልብ ሊባል ይገባል፡፡ የግል ሀኪም ቤቶችም ሃይ ባይ ስለሌላቸው የድሆችንም የሀብታሞችንም ገንዘብ አላግባብ እየዘረፉ ነገ ትተውት ለሚሄዱት የድንጋይና የስሚንቶ ቁልል ለሕንጻ እያዋሉት ይገኛሉ – በአንድ የስድስትና የሰባት ሬክተር ስኬል የመሬት ርዕደት የዶግ ዐመድ ሊሆን የሚችል የሕንጻ ግንባታ ውድድሩና ፉክክሩ ጦፏል፡፡ አእምሮ እየጫጫ ሆድ በሚፋፋባት ሀገር እንዲህ ያለ አሳዛኝ ክስተት ማየት እጅግ ያማል፡፡ የመንግሥትም የግል ሀኪም ቤቶችም ኩነኔ እየገቡ ነው፡፡ ይህም ትልቅ ነውር ነው፤ ወንጀልም ነው፡፡ ኃጢኣትና ኢሰብኣዊነትም ነው፡፡ በስማም … በስንቱ ነው ግን የተገረምነው ማለቴ የተረገምነው!!\nጦማሩ የተባለው መሰረትዊ ነጥቡ ምኑ ነው? ስለብስጭትህ፤ ስለ ትግሬዎች በቦሌም ሆነ በባሌ መጥተው ታሰሩ የተባለውስ ከየት ወደየት ነው? አንድነት እና ልዩነቱ ግራ ያጋባል።እንዲሁም ” ትግሬዎች” ሲባልስ እነ አቦይ ስብሀት ነው ወይስ መላው በትግራይ የተወለደውን ህብረተሰብ? ወይንስ በኢትዮጵያ የተፈጠረውን ችግር የፈጠሩት በትግራይ የተወለደው ህብረተሰብ ናቸው ለማለት ነው? በትግራይ የተወለደው ህብረተሰብስ ለኢትዮጵያ ህብረተሰብ ጠላት ለማለት ነውን? ስል ኮቪድም ስለሃኪምም ስለነጋዴም ተነሳ።በበኩሌ ጦማር የተባለው ገብስማ ሆነብኝ።


በስንታየሁ ግርማ /sintayehu 1-29-19 Girma76@gimail.com\nየተባበሩት መንግሰታት የልማት ፕሮግራም ዛሬ ወጣቶች የት እንደሚውሉ ንገረኝና ነገ የሀገርቱን እጣ ፈንታ ልንገርህ ይላል ከኢትዮጵያ ህዝብ አብዛኛው ወጣት ነው ፡፡ ይህንን በአግባቡ ከተጠቀምንበት ጥንካሬ ነው ፡፡ በአግባቡ ከልተጠቀምንበት ደግሞ ስጋት ነው፡፡\nv ኢኮኖሚስት ባደረገው ጥናት መሠረት የአሜርካ ወጣቶች ሦስት ነገሮች ይፈልጋሉ\n1. የትምህርት እድል\n3. የስራ እድል ነቸው፡፡\nኢትጵያ የትምህርት ተደራሽነት በማስፈት በኩል የሠራችው ስራዎች አበራታች ነቸው ፡፡ ይሁንና ለወጣቶች የስራ እድል ከመፍጠር አኮያ ያሉት ክፈተቶች መደፈን አለባቸው፡፡ወጣቱ በሀገርቱ ለውጥ አንዲመጣ ከፍተኛ መሰዋትነትን ከፈሎል፡፡ይህንንም ኢትዮጵያ ውስጥ ካለው የስራ ህጥ ቁጥር ወጣት ከሀገረርኛው ድርሻ ይይዛል፡፡ ስለዚህ አዳዲስ ስልቶችን በመጠቀየር ወጣቱ የስራ እድል ልፈጠርለት ይገባል፡፡ለምሳሌ አሁን ካለው የመንግስት ሠራተኛ 25/30 አመታት ያገለገሉ እድምያቸው 55 እና ከዚያ በላይ የለውን የጡረታ መብት ሰጥቶ ለወጣቶች የስራ እድል መፍጠር ይቻላል ፡፡\nየመገናኛ ብዙሀንም በሀገርቱ የሚታዩ ግጭቶችን በማጋነን ሀገር ተስፋ የሌላትም አስመስሎ ማቅረቡን በመቀነስ የሀገርቱን መልካም ሁኔታዎችን ማሣየት ይገባቸዋል፡፡በአጠቃላይ የሀገርቱን ህዝብ በተለይም ወጣቱ በነገ ተስፋ እንዲኖረው ማድረግ አለባቸው ፡፡ ተስፋ የሁሉም ነገር መሠረት ነው፡፡ሁሉም ወጣት በአንዴ ስራ እንዲያገኝ ስለማይቻል ዛሬ ያላገኝው ነገ እንደሚያገኝ ተስፋ እንድያደርበት ማድረግ ይገባል ፡፡ ታዋቂው የማነቃቃት ፀሀፈ ቢል ኮክሲ ስለተስፋ የምከተለውን በሎል ፡፡\nርዕይ ከለህና ለርዕይ ቁርጠኝ ከሆነ በቀጣይ ተስፋ መገንባት ይኖርብሀል ተስፋ ማለት አንድን ነገር የማድረግ ቁጥርጠኝነት ነው፡፡ አመንክም አላመንክም ተስፋ አለምን ይቆጣጠራል ፡፡ ሀገሪት ወደ ጦርናት የሚገቡት እንደሚያሸንፍ ተስፋ ስላላቸው ነው፡፡ ሠዎች ትዳር የሚመሠሩት በትዳር ውጤታማነት ላይ ተስፈ ስላላቸው ነው፡፡በአለም አንደ ተስፋ የሚያነሣሣ ሀይል የለም ፡፡ ተስፋ ወደ ድርጊት ለመግባት ያነሣሣል ፡፡በሌላ በኩል ተስፋ በሌለበት ሰላምን ያጠፈል፡፡አንተን የህልና ቁስለኛ በማድረግ የህይወትህን ጤናማነት ጥቅም ያሳጣል፡፡የስውን ልጅ ውጤታምነትን ከተስፋ ጋር በቀጥታ ተያያዝነት አለው፡፡ በርዕይ ላይ እምነት ካለህ እና በመጪው ጊዜ ላይ ተስፋ ከደረክ ካስብከው መንገድ በላይ ብዙ ተጨማሪ ማይሎችን መጎዝ ትችላለህ ፡፡\nስለዚህ ኢትዮጽያ ለወደፍት ተስፊ ያላት ሀገር መሆናንም ማሣየት የሚገናኛ ብዙሀን ሃላፍናት ሊሆን ይገባል፡፡


አለቃ ነቅዐ ጥበብና ቤተ ሰባቸው\n(በጮራ ቊጥር 5 የቀረበ)\nየአለቃ እልፍኝ እንደ ተለመደው በሰዎች ተሞልታለች፡፡ ልዕልት፥ አንተነህና ግሩም እንግዶቹን በማስተናበር ከቈዩ በኋላ፥ ወደ በሩ አጠገብ ተቀምጠዋል፡፡ የዐይን መነጽራቸውን እንደ ሰኩ፥ በፊታቸው ትልቅ መጽሐፍ በአትሮንስ ላይ ዘርግተው ከፍ ባለ በርጩማ ላይ በእንግዶቹ መሐል የተቀመጡት አለቃ ነቅዐ ጥበብ ጉባኤውን በጸሎት አሳልፈው ለእግዚአብሔር ሰጡ፡፡ ቀጥለውም ወደ ሰዎቹ ቀና ብለው አንድ በአንድ ተመለከቷቸውና “የዛሬው ውይይት በምን ርእስ እንዲሆን ወስናችኋል?” አሉና ጠየቁ፡፡\nዲያቆን ምስግና መስቀልኛ ያደገደገውን ኩታውን ከአመቻቸ በኋላ፥ “ስለ ኢየሱስ ክርስቶስ አማላጅነት ቢያስረዱን? አንብቡ የተባልነውን ኦሪት ዘሌዋውያን ከም. 4-6 ያለውንና ለዕብራውያን ክርስቲያኖች የተጻፈውን መልእክት ደጋግመን አንብበናል፡፡ በዚህ ርእስ የሚሰጡንን ማብራሪያ ለመከታተል ተዘጋጅተናል፡፡” ሲል ሁሉም ዲያቆን ምስግና በተናገረው መስማማታቸውን ለመግለጽ ራሳቸውን ወደ ላይና ወደ ታች ነቀነቁ፡፡\nአለቃ ነቅዐ ጥበብ ጒረሮአቸውን አጠሩ፤ እእእ-እእእ-እእ … “ለዕብራውያን ከተጻፈው መልእክት ከመጀመሪያው ምዕራፍ የመጀመሪያዎቹን ሦስት ቊጥሮች አንብብ” አሉ፡፡ ከመካከላቸው አንዱ አነበበ፡፡ ሲያብራሩም እንዲህ አሉ፤ “በቀድሞ ዘመናት እግዚአብሔር በተለያየ መንገድ ለአባቶቻችን ብዙ ጊዜ ተናግሮ እንደ ነበረ ጸሓፊው ከአስረዳ በኋላ በመጨረሻ ዘመን ግን በልጁ በኩል ተናገረን ይላል፡፡ እኛን የተናገረበት ልጁን፥\n§ ዓለማትን የፈጠረበት ባሕርያዊ ቃሉ፣\n§ የክብሩ ነጸብራቅ፣\n§ የባሕርዩ ምሳሌ፣\n§ የእግዚአብሔር የሆነውን ሁሉ የወረሰ፣\n§ ዓለማትን አጽንቶ የያዘ፣\n§ ኀጢአታችንን በራሱ ያነጻ፣\n§ በእግዚአብሔር ቀኝ የተቀመጠ ነው በማለት ያስረዳናል፡፡\nበእነዚህ ቊጥሮችና በተከታታይ ምዕራፎች እግዚአብሔር ቀደም ሲል ከሰዎች ጋር የመሠረተው ግንኙነት ፍጹም እንዳልነበረ ካሳየን በኋላ፥ አሁን ያን ግንኙነት በፍጹምነት ወደሚገኝ ደረጃ በማድረስ እንዳሳደገው ይነግረናል፡፡ ሰዎች ነንና ስለ ግንኙነት ብዙ እናውቃለን፡፡ በጉርብትና፥ በሥራ፥ በጋብቻ፥ በሌላም ምክንያት ግንኙነት በሰዎች መካከል ይፈጠራል፡፡ ሀገሮች ወይም መንግሥታት የሚያገናኛቸው ጒዳይ ከሌለ የግንኙነት መሥመር አይዘረጉ ይሆናል፡፡ የጋራ ጒዳዮች ሲወለዱ ግን ግንኙነቱን ደረጃ በደረጃ ማለት በደብዳቤ፥ በመልእክተኛ፥ በጒዳይ ፈጻሚ፥ በቆንሲል ደረጃ ይመሠርቱት ይሆናል፡፡ የጋራ ጒዳዮቻቸው መብዛት ግፊት እያመጣ ሲሄድ ግንኙነታቸውን በማዳበር በአምባሳደር ደረጃ ያሳድጉታል እንበል፡፡ በመንግሥታቱ መካከል እየዳበረ የመጣው ይህ ዐይነቱ ግንኙነት ጤናማ ሆኖ በሚገኝበት ጊዜ ሁሉ ደረጃው እንደማያዘቀዝቅ፥ ወደ ቆንሲል ወይም ወደ ጒዳይ ፈጻሚ ደረጃ እንደማይወርድ የታወቀ ነው፡፡” አሉና አለቃ መነጽራቸውን አስተካካሉ፡፡\nበመቀጠልም “እግዚአብሔር ከሰው ጋር ቀድሞ የመሠረተው ግንኙነት በተለያየ መንገድ በነቢያት አማካይነት እንደ ነበረ ከቃሉ ተረዳን፡፡ በዚያ አላቆመም፤ በዘመን መጨረሻ ማዕርጉና ክብሩ ከፍ ብሎ በተገለጸው በልጁ በኩል ሰውን ሲገናኝ የእግዚአብሔርና የሰው የግንኙነት ደረጃ እስከ ፍጹምነት ማደጉን ያበሥረናል፡፡ በልጁ በኩል፥ የሆነው የግንኙነቱ ደረጃ ወደ ፍጹምነት ደርሷል፤ ከዚያ በላይ የሚያድግበት ደረጃ ከቶ አልተተወም፡፡ በተጨማሪም ለመጨረሻ ዘመን በእግዚአብሔር የተወሰነ የእድገት ጣሪያ ስለሆነ ለፍጻሜ ዘመን የተመደበው ከተገኘ ሌላ ምንም አይጠበቅም፡፡ እንዲህ ስለሆነ የእግዚአብሔርና የሰው ግንኙነት በደረሰበት የእድገት ፍጹምነት ላይ ይቈያል እንጂ ከእንግዲህ ወዲያ ደረጃውን ከልጁ አንሥቶ ወደ ነቢያት፥ ጊዜውንም ከመጨረሻው ዘመን ወደ መጀመሪያ ዘመን ማለት ወደ ኋላ አይመልሰውም፤ ዲያብሎስ ይፈር፡፡ ታዳምጡኛላችሁ?” አሉና በረጅሙ ተነፈሱ፡፡\nአለቃ ነቅዐ ጥበብ ሁሉንም በየተራ በመመልከት መነጽራቸውንም ከፍ ዝቅ በማድረግ እያስተካካሉ አድማጮቻቸው እየተከተሏቸው መሆኑን ከየግንባራቸው ለማረጋገጥ ሞከሩ፡፡ ቀጠሉናም “የዕብራውያን መልእክት ጸሓፊ በመጨረሻ ዘመን እኛን ይገናኝበት ዘንድ እግዚአብሔር ወደ እኛ የላከው የልጁ ውክልና (አምባሳደርነቱ) ለእግዚአብሔር ብቻ እንዳልሆነ እንድናውቅ መንገድ ከፍቶልናል፡፡ ከቅድስት ድንግል ማርያም በመወለዱ ፍጹም ሰው ሆኖአል፡፡ ከቅድስት ድንግል ማርያም በመወለዱ ፍጹም ሰው ሆኖአልና የሰዎች ወንድም ነው (ዮሐ. 1፥1-15፤ ዕብ. 2፥14)፡፡ አስተውሉ! ፍጹም ሰው በመሆኑም እግዚአብሔርና እኛ ሰዎች፥ በአንድ አካል ማለት በኢየሱስ ክርስቶስ እኩል ዝምድና አለንና በግንኙነቱ መሥመር ከተመለከትነው ጌታ ኢየሱስ ክርስቶስ ለሰው የእግዚአብሔር አምባሳደር፥ ለእግዚአብሔርም የሰው አምባሳደር ሆኗል ማለት ነው፡፡ እግዚአብሔርና ሰው ለመሠረቱት፥ ላዳበሩትና ወደ ፍጹምነት ደረጃ ላደረሱት ግንኙነት ለየራሳቸው ሁለት የተለያዩ ወኪሎችን (አምባሳደሮችን) መሰየም አላስፈለጋቸውም፡፡ ኢየሱስ ክርስቶስ በእግዚአብሔርና በሰው መካከል ያለ መካከለኛ ሆኖአልና፡፡ እየተከታተላችሁኝ ነው?” አሉና አለቃ ግንባራቸውን ቋጠር ፈታ መነጽራቸውንም ከፍ-ዝቅ እያደረጉ ቈዩና ቀጠሉ፡፡\n“እንግዲህ ቀድሞ ማለት በብሉይ ኪዳን ዘመን በእግዚአብሔር በኩል የመካከለኛነት ማዕርግ ከተሰጣቸው ከሙሴ፥ ከአሮን፥ ከኢያሱና ከመሳሰሉት ሁሉ ይልቅ የኢየሱስ ክርስቶስ መካከለኛነት ብልጫው እንዴትና ምን ያህል እንደ ሆነ በዕብራውያን መልእክት ከም. 3-10 በዝርዝር ተገልጿል፡፡ የእነ ሙሴ መካከለኛነት በደረጃው ዝቅተኛ ነበር፤ የሰውን ዘር ብቻ የሚወክሉ ሰዎች ብቻ መሆናቸው ሲታወቅ፥ በእርሱ ዘመን እግዚአብሔር የወከለው እግዚአብሔርነት የሌላቸውን ሰዎችን (ዕሩቅ ብእሲ የሚባሉትን) ነበርና፡፡ እንዲሁም ውክልናቸው ለተለያየ የግንኙነት መሥመር እንጂ ለአጠቃላይ ጒዳይ አልነበረም ማለት፥\nሙሴ ለነቢይነት፥ ለአስተዳዳሪነት\nኢያሱ ለጦር መሪነትና ሕዝብን ለማስፈር\nየዛሬ ጥያቄአችሁ የሆነው የአማላጅነት ጒዳይ በክህነት የተመደበውን አሮንንና ልጆቹን ይመለከት ነበር፡፡ ዐልፎ ዐልፎ ሌሎቹም እየደረቡ የምልጃን ሥራ ሲያከናውኑ ቢታይም የማማለድ ኀላፊነትና ተግባር የአሮንና ልጆቹ የሥራ መደብ ነበር፡፡ የክህነት ሥራ በምልጃ ላይ የተመሠረተ የማስታረቅ አገልግሎት ነበር ማለት ይቻላል፡፡ ማስታረቅ የሚባለው በሁለት ሰዎች በኩል የሚቀርበውን አቤቱታ አዳምጦና ጥፋተኛው ማን እንደ ሆነ መርምሮ የዝምድና ውሳኔ የሚሰጥበትና በዕርቅ እንዲፈጸም የሚደረግበት ተግባር ሲሆን፥ በሰውና በእግዚአብሔር መካከል ያለው ሁኔታ የተስተዋለ እንደ ሆነ ግን እንዲህ አይደለም፡፡ ምን ጊዜም ዐጥፊው ሰው እንጂ እግዚአብሔር አይደለም፤ ሁል ጊዜም ዕርቁ የሚፈጸመው፥ እግዚአብሔርን በመማለድ ነው፡፡ ሰዎችን የማስታረቅ ሥርዐት አሁን ባለንበት ዘመን እንዴት እንደ ሆነ ማን ይነግረኛል?” አሉና አለቃ ለአድማጮቻቸው የተሳትፎ ዕድል ሰጡ፤ ከግራ ወደ ቀኝ እያማተሩ ሳለ አቶ ሀብቴ አእምሮ እጃቸውን አወጡ፥ ተነሥተውም ሲያስረዱ፥\n“ሁለት የተጣሉ ቡድኖች ወይም ግለ ሰቦች ባልና ሚስትም ቢሆኑ ለየራሳቸው የሚመርጧቸውን ሰዎች በማቅረብ አንድ አስታራቂ ኮሚቴ ወይም የቤተ ዘመድ የሽምግልና ጉባኤ ይሰይማሉ፡፡ የተሰየመው ጉባኤ እንደ አንድ አካል ሆኖ የሁለቱን ቡድኖች ወይም ግለ ሰቦች ጒዳይ ይመረምራል፤ አንዱ በደለኛ ሆኖ ከተገኘ ለተበደለው እንዲክስ ይወስናል፡፡ ተበዳዩ ለበደለኛው ይቅርታ እንዲያደርግ ይማልዳል፤ ያስታርቃል፡፡” አሉና ተቀመጡ፡፡\nአለቃ ነቅዐ ጥበብ ለጥያቄያቸው ተገቢ መልስ ሲሰጥ “መልካም መልካም” ማለት ይቀናቸዋል፡፡ አሁንም “መልካም” አሉ፡፡ “በቀድሞ ዘመን በአስታራቂነት የተመደቡት አሮንና ልጆቹ ሰውንና እግዚአብሔርን የማስታረቁን ኀላፊነትና ተግባር በፍጹምነት ደረጃ ለመወጣት ያልቻሉበት ጒድለት በግልጽ ሊታየን ይገባል፡፡ ሰዎች ብቻ እንደ መሆናቸው መጠን ለሰው ዘር ወኪሎች መሆን ቢችሉም እግዚአብሔርነት አልነበራቸውምና በአስታራቂው አካል የእግዚአብሔር ውክልና አልነበረበትም ማለት ነው፡፡ ስለ ሆነም የዚህን የሥራ መደብ ደረጃ በዚህ በመጨረሻው ዘመን እግዚአብሔር ወደ ፍጹምነት አሳደገው፡፡ ፍጹም እግዚአብሔር የሆነው ቃል ፍጹም ሰው ሆኖአልና በሊቀ ካህናትነትም ተመድቦአልና፡፡ እግዚአብሔርና ሰው የሆነው ኢየሱስ ክርስቶስም የማስታረቁን ሥራ በፍጹምነት አከናወነው፤ ኀላፊነቱንም በብቃት ተሸከመው፡፡ ይህ በእግዚአብሔር ቃል የተደገፈው እውነት ለአውጣኬ ልጆች አይዋጥላቸውም፡፡ ጌታ ኢየሱስ ክርስቶስ በተለያዩ ሰዎች ይከናወኑ የነበሩትን የነቢይነትን፥ የንጉሥነትን ሥራዎች ከክህነት ጋር አዋሕዶ ተሾሞባቸዋል፡፡ አሁን የጀመርነው የክህነት ጒዳይ ስለ ሆነ ወደዚያው ተመልሰን ለክህነቱ ሥራ እነ አሮን ያላሟሏቸውን በኢየሱስ ክርስቶስ ብቻ የተገኙትን መስፈርቶች እንዘርዝራቸው፤ መስፈርቶቹን ብትጽፏቸው ለወደ ፊቱ ለማስታወስና ለመከለስ አትቸገሩም” አሉ፡፡ ወዲያው ዲያቆን ምስግና ድግድጋቱን እያስተካከለ ተነሣና “የኔታ በምንጽፍበት ጊዜ አንዳንድ ተፈላጊ ነጥብ እያመለጠን ስለ ተቸገርን መቅረጸ ድምፅ አዘጋጅተናል በዚህ እመካከል በተቀመጠው መቅረጸ ድምፅ ትምህርቱ በሙሉ እየተቀዳ ስለ ሆነ፥ በመጨረሻ እያባዛን ድርሻ ድርሻችንን እንወስዳለን” ሲል አስረዳቸው፡፡\n“መልካም” አሉ መነጽራቸውን እያስተካከሉ “መልካም በኢየሱስ ክርስቶስ ብቻ ተሟልተው በፍጹምነት ደረጃ የተገኙት መስፈርቶች ዋና ዋናዎቹ የሚከተሉት ናቸው፡፡\n1. አሮንና ልጆቹ ካህናት የሆኑት ከሌዊ በሥጋ በመወለድ ብቻ እንጂ ሌላ የብቃት መለኪያ አልነበራቸውም፤ ጌታ ኢየሱስ ክርስቶስ ግን ከሌዊ ነገድ ሳይወለድ በማያልፍ ሕይወት ኀይል ተሾመ (ዕብ. 7፥11-16)፡፡\n2. አሮንና ልጆቹ በተወሰኑ የዕድሜ ክልል በተገኙበት ጊዜ በክህነት እንዲያገለግሉ ተወስኖ ነበር፡፡ ያንን የዕድሜ ክልል ከመጨረሳቸው በፊትም ሆነ በኋላ በሞት ይቀጩ ነበር፡፡ እንዲህ ስለ ሆነ በዘመናት ውስጥ ብዙ ካህናት ሞቱ፤ ብዙ ካህናትም ተተኩ፡፡ ኢየሱስ ክርስቶስ ግን ለተወሰነ የዕድሜ ወይም የዘመን ክልል ሳይሆን ለዘላለም ሊቀ ካህናት ይሆን ዘንድ በመሐላ ተሾመ (ዕብ. 7፥17-22)፡፡\n3. አሮንም ሆነ ካህናት የሆኑት ልጆቹ ሲሞቱ ሌላ ካህን ይተካ የነበረበት ምክንያት ሲሞቱ የምልጃና የማስታረቁን አገልግሎት ሊቀጥሉ ስለማይችሉ ነበር፡፡ የማማለድና የማስታረቅ ሥራ የሚከናወነው ነፍስ በአካለ ሥጋ በምትገኝበት ጊዜ ብቻ ሲሆን ከሞቱ በኋላ ወደ መቃብር በገባው ሥጋቸው ወይም እግዚአብሔር በወሰነላት ስፍራ በተሰየመችው ነፍሳቸው የምልጃንና የማስታረቅን ሥራ ሊሠሩ ስለማይችሉ ሌላ በሕይወተ ሥጋ ያለ ካህን ለሥራው መተካት ነበረበት፡፡\nጌታ ኢየሱስ ክርስቶስ ግን ሞትን ድል አድርጎ በሦስተኛው ቀን ስለ ተነሣ፥ ነፍሱ በሲዖል አልተተወችም፤ ሥጋውም በመቃብር ውስጥ አልቀረም፡፡ ከትንሣኤውም በኋላ በአርባኛው ቀን ዐረገ፤ በአባቱም ቀኝ ተቀምጦአል (ሐ.ሥ. 2፥23-36)፡፡ እንዲህ በመሆኑም የማይለወጠው ክህነቱ ለዘላለም ስለሚኖር ያማልዳል፤ በእርሱ በኩል የሚመጡትንም ያድናቸዋል (ዕብ. 7፥23-28)፡፡\nከዚህም በላይ እነ አሮን እንደ ማንኛውም ሰው ኀጢአተኞች ነበሩና ለሌላው ሰው ስርየት ከመጠየቃቸው በፊት ስለ ራሳቸው መሥዋዕት ማቅረብ ይገደዱ የነበረ ሲሆን፥ ኢየሱስ ክርስቶስ ግን ያለ ነውር የተወለደና የኖረ ስለ ሆነ ለራሱ መሥዋዕት ማቅረብ አላስፈለገውም፡፡\nእነ አሮን ለራሳቸውም ሆነ ለሕዝቡ የእርድና የእህል መሥዋዕት ማቅረብ ነበረባቸው፤ ኢየሱስ ክርስቶስ ግን ራሱን በመሥዋዕትነት አቀረበ፡፡\nአሮንና ልጆቹ የማያቋርጥ መሥዋዕት ዕለት ዕለት ማቅረብ የተገባቸው ሲሆን፥ ኢየሱስ ክርስቶስ ግን ራሱን አንድ ጊዜ ብቻ በማቅረብ ዘላለማዊ ስርየትን አስገኘልን፡፡ ይህ ሁሉ ከዕብራውያን ምዕራፍ 7፥26-28 ሳንወጣ የምናገኘው ማስረጃ ነው፡፡ በያንዳንዱ ምዕራፍም ሰፊ ማነጻጸሪያ ጸሓፊው አቅርቧል፡፡ በየግላችሁም በኅብረትም አንብቡት” በማለት አለቃ በረጅሙ ተነፈሱና ዝም አሉ፡፡ መነጽራቸውንም ያመቻቻሉ፤ ግንባራቸውን ቋጠር ፈታ ያደርጋሉ፤ አድማጮቻቸውን አንድ በአንድ ይመለከታሉ፡፡ ልጃቸው አንተነህ ንግግራቸውን የጨረሱ መሰለውና እጁን በማውጣት ቆመና “አባባ ጥያቄው ገና በሙሉ ምላሽ አላገኘም፡፡ የኢየሱስ ክርስቶስ አማላጅነትና አስታራቂነት በመስቀል ላይ ነፍሱን እስከ ሰጠበት ጊዜ ድረስ ብቻ ነው፡፡ ከዚያ ወዲህ ግን እርሱ በአብ ቀኝ ተቀምጦ ይማልዳል እንጂ አማላጅ አይሆንም የሚሉ ሰዎች አጋጥመውናል፡፡ በማስረጃነትም የሚጠቅሱት በዮሐ. 16፥26 ያለውን ነው፡፡ አሟልተው መልስ ቢሰጡበት” አለና ተቀመጠ፡፡\n“አዎን ስለ ዮሐንስ 16፥26 በኋላ ተመልሰን እንነጋገራለን” አሉ አለቃ፤ “በቅድሚያ ግን እነዚህን ጥያቄዎች እንመልስ፡፡ አንደኛ የኢየሱስ ክርስቶስ ክህነት ዘላለማዊ ነው? ወይስ እንደ እነ አሮን ጊዜያዊ ነው? ሁለተኛ፥ ኢየሱስ ክርስቶስ ነቢይነቱን፥ ንጉሥነቱን፥ ካህንነቱን በፍጹምነት ደረጃ ያስገኘለትን ፍጹም እግዚአብሔር ፍጹም ሰው የሆነበትን የመካከለኛነት ሥራ መደብ (ኅሩይ ማእከለ እግዚአብሔር ወሰብእ የተሰኘበትን) ማዕርግና ክብር ከትንሣኤው በኋላ ተነጥቆአልን? ሦስተኛ ኢየሱስ ክርስቶስ ከትንሣኤው በኋላ በመካከለኛነት፥ በአማላጅነትና በአስታራቂነት ላይ መሆኑን የሚገልጹ ጥቅሶች የሉምን? ለመጀመሪያ ጥያቄ የኢየሱስ ክርስቶስ ክህነት ዘላለማዊ ነው፤ እግዚአብሔር አብ አንተ ለዘላለም ካህን ትሆን ዘንድ ማለ፤ በመማሉም አይጸጸትም የሚለውን እስኪ አንድ ሰው ያንብብ” ሲሉ ልዕልት መዝ. (110)፥4፤ ዕብ. 7፥20-25ን አነበበች፡፡ “የማይለወጥ፥ የማይሻር ለዘላለም የሚኖር ክህነት አለው፡፡” ሲባል ከመስቀል ሞት በኋላ ካህን አይደለም ማለት እልከኛነት ነው፡፡\nሁለተኛ ክህነቱ የተመሠረተበት መካከለኛነቱ፥ እግዚአብሔርና ሰው በመዋሐድ ክርስቶስ ከሆነበት ምስጢር ጋር የተቈራኘ ነው፡፡ ብቃት ባልነበራቸው በፍጹምነት ደረጃ አገልግሎት ሊሰጡ ባልቻሉ ብዙ ሰዎች ተይዞ የነበረውን መካከለኛነት ወደ ፍጹምነት ደረጃ አደገ ማለት የተቻለው እግዚአብሔርና ሰው በአንድ አካል ተዋሕደው ለሁለቱም እኩል ዝምድና ያለውን ኢየሱስ ክርስቶስን በማስገኘታቸው ነው፡፡ ስለዚህም ይህ ማእከላዊነት በተዋሕዶ የጸና ዘላለማዊ እንጂ በጊዜያዊነት እንደ ተሰየመ ኮሚቴ የሚፈርስ አይደለም፡፡ በ1ጢሞ. 2፥5 እግዚአብሔር አንድ እንደ ሆነ፤ በእግዚአብሔርና በሰው መካከል ያለው መካከለኛም አንድ እንደ ሆነ ይነግረናል፡፡ ይህም መካከለኛ ራሱን ለሁሉ ቤዛ የሰጠው ኢየሱስ ክርስቶስ ነው የሚል ቃል አለ፡፡ ይህን ቃል ብናስተውለው (ሀ) የተጻፈው ከኢየሱስ ክርስቶስ ትንሣኤ በኋላ እጅግ ዘግይቶ በግምት ከ60 ዓ.ም. በኋላ ነው፡፡ (ለ) ይህ መልእክት በተጻፈበት ጊዜ በሰውና በእግዚአብሔር መካከል ያለው መካከለኛ ያው ራሱን በቤዛነት የሰጠው ኢየሱስ ክርስቶስ እንደ ሆነ ይነግረናል፡፡ ከዚሁ ጋርም በዕብራውያን መልእክት 8፥6 እና 12፥24 የሐዲስ ኪዳን መካከለኛ ኢየሱስ ክርስቶስ እንደ ሆነ ይነበባል፡፡ የዕብራውያን መልእክትም ከ60 ዓ.ም. በኋላ እንደ ተጻፈ የሚገመት ሲሆን ኀላፊ ጊዜን ሳይሆን የአሁን ጊዜን ያመለክታል፤ ማለት ነበረ፥ አይልም ነው ይላል እንጂ! የመናፍቃን ክፍሎች “ተዋሕዶ” እስከ መስቀል ድረስ ይመስላቸዋል፤ ይህ የእነሱ ብሂል መሆኑን ዐውቀን ከመርዛቸው ራሳችንን እንጠብቅ፡፡\nበሦስተኛ ደረጃ የቀረበውን ጥያቄ እንመልሰው፡፡ ኢየሱስ ክርስቶስ በአብ ቀኝ ተቀምጦ ባለበት ጊዜ አማላጅ እንደ ሆነ የሚናገሩትን ጥቅሶች እንይ፤\nሀ) በሮሜ 8፥34 የእኛ አማላጅ ከሙታን የተነሣው በአብ ቀኝ ያለው ኢየሱስ ክርስቶስ ነው አይልምን?\nለ) በዕብ. 7፥23-35 ባሉት ቊጥሮች “ለዘላለም ካህን ትሆን ዘንድ ሾሜሃለሁ” ስለ ተባለ የማይለወጥ ክህነትን ይዞ እያማለደ ለዘላለም እንደሚኖር አይናገርምን?\nሐ) እንዲያውም በዕብ. 7፥26 ኢየሱስ ክርስቶስ በአብ ቀኝ መቀመጡ ይልቁን ተገቢ ሊቀ ካህናት እንደሚያደርገው ይገልጻል” አሉና አለቃ ጥቂት ዐሰብ አደረጉ፡፡ ቀጠሉናም፥ “በአራተኛ ደረጃ ኢየሱስ ክርስቶስ ራሱ በተናገራቸው ቃሎችና በመረጣቸው በሐዋርያቱ ምስክርነት የመካከለኛነቱ ሥራ ጊዜያዊና ከመስቀል በኋላ የሚከስም መሆኑ ተጠቊሞአልን? እንመርምር፡፡\n1. ዮሐ. 10፥9 የበጎች በር እኔ ነኝ በእኔ በኩል የሚገባ ይድናል፤\n2. ዮሐ. 14፥6 እኔ መንገድ ነኝ በእኔ በኩል ካልሆነ በቀር ወደ አብ የሚደርስ የለም፤\n3. ዕብ. 7፥25 በእርሱ በኩል ወደ እግዚአብሔር የሚመጡትን ያድናቸዋል፡፡\nእንግዲህ በእነዚህ ክፍሎች አንድ ጊዜ ራሱን መሥዋዕት አድርጎ ሲሰጥ ዘላለማዊ ስርየት በማስገኘቱ ኢየሱስ ክርስቶስ ሌላ መሥዋዕት ማቅረብ አያስፈልገውም መባሉ መሥዋዕቱ ኀጢአትን ለዘላለም ለማስተስረይ ብቃት ስላለው ነው (ዕብ. 9፥23-28፤ 10፥11-18)፡፡ ዕለት ዕለት መሥዋዕት አለማቅረቡ በሊቀ ካህናትነት ሥራው የተሻረ መስሎአቸው ይሆን? እናንተ ግን በአብ ቀኝ የተቀመጠውን ሊቀ ካህናት ኢየሱስ ክርስቶስን ተመልከቱ ዕብ. 3፥1” አሉ አለቃ ነቅዐ ጥበብ ተከዝ ብለው፡፡\nቀጥለውም “እንግዲህ ወደ ዮሐንስ 16፥26 እንመለስ አሉ ጥቅሱን አንብቡ አንዳችሁ!” ተነበበ፡፡ “በዚያን ቀን በስሜ ትለምናላችሁ እኔም ስለ እናንተ አብን እንድለምን የምላችሁ አይምሰላችሁ” ይላል ጥቅሱ፡፡ ኰስተር ባለ አነጋገር አለቃ ማብራሪያቸውን ቀጠሉ፡፡ “ጌታችን ኢየሱስ ክርስቶስ በሞት ከእነርሱ የሚለይበት ጊዜ መድረሱን ርእስ በማድረግ በሚናገርበት ጊዜ የደቀ መዛሙርት ልብ በሐዘን ተሞልቶ ነበር፡፡ ሆኖም ይህ ሐዘን ወደ ደስታ እንደሚለወጥ ተናገረ፡፡ ስለ ሆነም ወቅትን የሚያመለክቱ ቃላትን ደጋግሞ ተጠቀመ፡፡ ከቊጥር 16 ጀምሮ ያሉትን ጥቅሶች ብንመረምራቸው ቊጥር 16-20 “ጥቂት ጊዜ አለ እኔን የማታዩበት፤ ቀጥሎ ለጥቂት ጊዜ ታዩኛላችሁ፤ ከዚያም ወደ አብ እሄዳለሁ” ይላል፡፡ እንደዚሁም ሌሎቹን ቊጥሮች ብናነብ ቊ. 21 የምጥ ወራት፥ ቊ. 22 አሁን፥ እንደ ገና፥ ቊ. 23 በዚያን ቀን፥ ቊ. 24 እስከ አሁን፥ የምናገርበትና የማልናገርበት ሰዓት ቊ. 26 በዚያ ቀን (እንደ ቊጥር 23) እንግዲህ ክሥተቶችና ድርጊቶች የሚፈጸሙበት በየወቅቶቹ ውስጥ ስለ ሆነ የንግግሩን መሠረታዊ ሐሳብ ለመረዳት ወቅቶችን ከየተገቢ ክሥተቶችና ድርጊቶች ጋር በአግባቡ ማገናኘት ከእኛ ይጠበቃል፡፡ በሰዋስዋዊ አገባብ መሠረት የቃላትን ትርጉም ትንተናና ሙያ መረዳትም ይቻላል፡፡\nከቊ. 22 ብንጀምር\n§ “እናንተ ታለቅሳላችሁ፤ ዓለም ግን ይደሰታል” መቼ? ከተያዘበት ጊዜ ጀምሮ ለ3 ቀናት፤\n§ “እንደ ገና አያችኋለሁ፤ ልባችሁም ደስ ይለዋል” መቼ? ከትንሣኤው በኋላ፤\n§ ቊ. 23 “በዚያ ቀን ከእኔ አንዳች አትለምኑም፤ በስሜ የምትለምኑትን ሁሉ አብ ይሰጣችኋል፤ በተመሳሳይም፥\n§ ቊ. 26 “በዚያ ቀን በስሜ ትለምናላችሁ፤ እኔም አብን እንድለምን የምላችሁ አይደለም፤ አብ እርሱ ራሱ ይወዳችኋልና” መቼ?\nየአንዳንድ ሰዎች ችግር ይህን “በዚያ ቀን የተባለ ውሱን ወቅት የቱ እንደ ሆነ ከመረዳቱ ላይ ነው፡፡ የችግራቸውም ምንጭ አንድ ጥቅስን ከፊትና ከኋላ ካሉ ጥቅሶች ጋር አዛምዶና በሰዋስዋዊ አገባባቸውም ተጠቅሞ የመረዳትን ችሎታና ፍላጎት ከማጣት የተነሣ ነው፡፡\nበቊጥር 23 በተመሳሳይም በቊ. 26 በዚያን ቀን የተባለው ውሱን ወቅትን የሚገልጸው ቃል ተያይዞ የተነገረው ከቊ. 22 በኋላ ስለ ሆነ፥ የቱ ቀን? በማለት መጠየቅና በቊጥር 22 ከተነገሩት የድርጊት መግለጫ ቃላቶች ጋር አዛምዶ መተርጐም ይጠበቅብናል፡፡ በቊጥር 22 እናንተ የምታለቅሱበትና ዓለም የሚደሰትበት ወቅት አለ ይላል፡፡ ከዚሁ ጋር አያይዞ ማለት ከሐዘኑ በኋላ እንደ ገና የምትደሰቱበት ወቅት አለ ይላል፡፡ ቀጥሎም በቊጥር 23 “በዚያ ቀን” ሲል በቊጥር 22 ከተነገሩት ሁለት ተቃራኒ ድርጊቶች የትኛው ድርጊት የሚፈጸምበት ወቅት ነው በዚያን ቀን ተብሎ በቊጥር 23 የተነገረው? ብለን ስንጠይቅና ወደ ሰዋስዋዊው አገባብ ስንመጣ፥ “በዚያ ቀን የሚለው አጠገቡ ያለውን የደስታ ጊዜ አያመለክትም፡፡ ከትንሣኤው በኋላ ያለውን የደስታ ጊዜ ለማመላከት ቢፈልግ ኖሮ ተያይዞ የተነገረ ነውና “በዚህ ቀን” መባል ነበረበት፡፡ ይህም ማለት እንደ ገና አያችኋለሁ፤ ልባችሁም ደስ ይለዋል፡፡ በዚህ ቀን ከእኔ አንዳች አትለምኑም ወይም እኔ አብን አልለምንም ተብሎ በተናገረ ነበር፡፡\nእንዲህ ስላልተባለ ግን “በዚያ ቀን” የተባለው ወቅትን የሚገልጸው ቃል የሚያመለክተው ከደስታው ቀን በፊት የነበረውን የልቅሶና የሐዘን ጊዜ ነው፡፡ እርሱም ጌታችን ኢየሱስ ክርስቶስ ከሞተበት ጊዜ ጀምሮ እስከ ትንሣኤው ድረስ ያለው ወቅት ነው፡፡ ሐሳቡ ሲጠቃለልም ጌታ ኢየሱስ ክርስቶስ በደቀ መዛሙርቱ ያልተለመነበት ጊዜ አለ ቢባል ከሞተበት ጊዜ ጀምሮ እስከ ትንሣኤው ድረስ ያለው የዝምታ ወቅት ነው፡፡\nየአንድን ጥቅስ ምስጢር ለመረዳት ቢያንስ 4 መንገዶችን መጠቀም ይቻላል፡፡\nሀ) ከጥቅሱ በፊትና በኋላ ካሉት ዐረፍተ ነገሮች ጋር አያይዞ በመተርጐም\nለ) በሰዋሰዋዊው አገባብ መሠረት በጥቅሱ ውስጥ ያለውን የእያንዳንዱን ቃል ሙያ በመመርመር፥\nሐ) ጥቅሱ የሚገኝበት መጽሐፍ ለተጻፈበት ዐላማ ጥቅሱን በማስገዛት፥\nመ) ጥቅሱ የያዘውን ዐይነት ሐሳብ ከያዙ ሌሎች የመጽሐፍ ቅዱስ ጥቅሶች ጋር በማገናዘብና በማስማማት ለመረዳት መሞከር ይገባል እንጂ፥ አንድን ጥቅስ ለብቻው መዞ በማውጣት ለአንድ ዶክትሪን መሠረት ማድረግ ማለት፥ ከአንድ ጋቢ አንድ ክር በመምዘዝ ለመልበስ እንደ መሞከር ማለት ነው፤ ከብርድ አይከላከል፥ ራቊትነትንም አይሸፍን፥ ከንቱ ድካም ይሆናል፡፡ ይህን እዚህ ላይ እናቁምና ስለ “ይህና ያ” አንድ ምሳሌ እንይ ታሪኩ ከዘፀ. 3፥2 የተወሰደ ነው፡፡\nነበልባል መጣና እንዳበል አለው የዋሁን ቊጥቋጦ፥\nይህም ሳይሸነፍ በዚያኛው ተላምጦ፥\nያኛውም ሳይጠፋ በዚህ ተሰልቅጦ፥\nተዋሕደው ኖሩ በኢተዋውጦ፡፡\nበግጥሙ ውስጥ ሁለት በቅደም ተከተል የተጠሩ ስሞች አሉ፡፡ ቀድሞ የተነገረው ስም ነበልባል ሲሆን፥ በሁለተኛነት የተነገረው ስም ቊጥቋጦ ነው፡፡ “ይህና ያ” የተባሉት ቅጽሎች ከሁለተኛ ግጥሙ ቤት ጀምሮ ሁለቱን ስሞች ተክተው ገብተዋል፡፡ የሰዋስውን ሀ ሁ የቈጠረ ሰው “ይህና ያ” እንማንን እንደሚገልጹ ለማወቅ አይቸገርም፡፡ “ይህ” በአጠገቡ፥ በአቅራቢያው ያለውን ቊጥቋጦን ሲወክል ነበልባል ግን ሩቅ ቅጽል በሆነው “ያ ያኛው” ይወከላል፡፡ እንግዲህ የምልጃን ጒዳይ በአንድ ቀን ስለማንጨርሰው በሌላ ቀን ካቋረጥንበት ነጥብ በመነሣት እንቀጥላለን” አሉና የዕለቱን ውይይት ጨረሱ፡፡ አለቃ ነቅዐ ጥበብ አስጀምሮ ያስጨረሳቸውን አምላክ በማመስገን ጸሎትን ምዕራገ ጸሎት በሆነው በጌታ በኢየሱስ ክርስቶስ ስም ሲያሳርጉ፤ አድማጮቻቸውንም ወደ እውነት ሁሉ ለሚመራቸው መንፈስ ቅዱስ አደራ ሰጡ፡፡\nPosted by ጮራ at 11:09 AM